a 


“VICTOR. IANCU 


LIMBAJ 
COTIDIAN 
SI 
ROSTIRE LITERARÁ 


EDITURA FACLA ~ 


7 ara d 
m 
R ub; M 


CE Scanned with OKEN Scanner 


O lucrare cum este Limbaj cotidian si 
rostire literară se justifică prin dorința 
autorului de a-l determina pe cititor să 
observe mai atent aspectele limbii vor- 
bite și scrise, să reflecteze asupra os- 
cilatiilor posibile si, „edificat“ — prin 
explicația și argumentatia comentato- 
rului —, să opteze pentru formele ,,in- 
dreptátite" (pe baza evoluției firesti a 
limbii, prin uz, prin sporul de precizie, 
de claritate, sau euforie, pe care l-ar 
imprima exprimării); în consecinţă, să 
manifeste exigenta in minuirea acestui 
mijloc de comunicare. Este vorba, deci, 
de o acțiune de cultivare a limbii. 


CE Scanned with OKEN Scanner 


a 
d 


A 7 
EE! 
2003 

2 
a 
C7 4 
c ` ų 
3- — 2 
= 
10 -í 
ua D 
yy — V 


CE Scanned with OKEN Scanner 


VICTOR IANCU 


LIMBAJ COTIDIAN 
SI 
ROSTIRE LITERARÁ 


NIE/ 
V 


EDITURA FACLA — 1977 


CE Scanned with OKEN Scanner 


CUVINT INAINTE 


Cartea de fald se adres 
larg. Parcurgerea și înțeleg 
paragrafelor ei nu solicită 


suită de capitole, reunite tematic. Vreau să spun 
că mulți dintre noi (chiar dintre lingviști) credem 
că a cultiva limba înseamnă în primul rind (sau 
numai) două lucruri: a) stabilirea unor norme pre- 
cise de scriere şi pronunțare a limbii literare; 
b) instituirea unui sistem riguros de pazd a aces- 
tor norme. Ca om de litere n-ar trebui să obiectez 
față de o atare procedură. „De cînd e lumea“ asa 
se face. N-a instituit Academia Franceză încă în 
secolul al XVII-lea o pază severă pentru proteja- 
rea purității limbii lui Moliere? Și n-o face si 
acum? 

Ba da, pind aici toate bune. Doresc însă să 
observ că astăzi limba literară (si mai ales într-o 
jară ca a noastră) este la indemina oricui. Practic, 
a cultiva limba înseamnă a munci pentru propăşi- 
rea limbii naţionale, luată în întregimea ei. Limba 
literară nu este decit o variantă a limbii naționale, 
nu limba națională însăşi. 

Vorbitorii limbii române (ca şi vorbitorii altor 

limbi, dealtíel) nu încalcă normele literare intim- 
plător sau numai din ignoranță. Aproape orice aba- 
tere de la normă își are explicația ei rațională. Nu 
ne putem permite deci numai să combatem încălca- 
rea regulii sau să taxăm de îndată ca greșeală ori- 
ce abatere. Sintem datori să-i căutăm originile, mo- 
bilurile, să vedem, dacă e posibil, „încotro bate“. 
Pentru că adesea poate îi vorba de germenele unei 
tendințe care în viitor se va dezvolta cu putere. 
Abia după ce voi fi procedat astiel, am oarecare 
drepturi să má pronun]. 

Iată în cileva cuvinte motivația atitudinii noas- 
tre fafd de „greșelile de limbă“ semnalate în pre- 
zenta lucrare; ială de ce pe parcursul cărții am sim- 
Jit de atîtea ori nevoia unui dialog cu cititorul, 

INTRODUCERE. 
CULTIVAREA LIMBII NAȚIONALE 


Termenul de cultivare a fost împrumutat din bota- 
nică şi agricultură. Filologii au asemuit limba cu o 
plantă, pe care, dacă dorești să crească robustă si să 
infloreascá, trebuie s-o ingrijesti permanent. 

Și poate tocmai de aceea în perioadele de maximă 
inflorire a culturii, popoarele şi naţiunile, oamenii cei 
mai lumina{i s-au preocupat cu asiduitate de perfec- 
fionarea acelui mijloc de comunicare insubstituibil ca- 
re a fost si este limba. 

În ce ne privește pe noi, românii, intiia epocă de 
cultivare a limbii ca proces constient si consecvent di- 
rijat se situează între anii 1780 si 1830. Desigur, nu 
uitám eforturile depuse inainte de Coresi, Varlaam, Do- 
soltei, cronicari, Dimitrie Cantemir. Dar ceea ce au ini- 
fiat și înfăptuit reprezentanții Școlii Ardelene este cu 
totul altceva. Samuil Micu si Gheorghe Șincai au inte- 
les, încă de la 1780, că fără lucrări de codificare a lim- 
bii nu e posibilă o dezvoltare ordonată și o îmbogăţire 
reală a limbii naţionale. De aceea ei au și elaborat și 
publicat cunoscuta gramatică românească, scrisă în lim- 
ba latină, Elementa linguae daco-romanae sive valachi- 
cae. În ediția a Il-a, din 1805, Gheorghe Șincai va 
formula și importante reguli de scriere. În aceeaşi pe- 
rioadă, sau cu putin mai tîrziu, Petru Maior, Ion 
Budai-Deleanu, Ion Heliade-Rădulescu, ca si alti căr- 
turari de frunte din cele trei provincii românești, vor 
pune bazele dicționarului, perfectionind în acelaşi timp 
celelalte două lucrări fundamentale pentru procesul de 
codificare a limbii literare: gramatica și ortografia. 

Secolul al XIX-lea a constituit apoi o epocă de 
neîntrerupte eforturi pentru cultivarea limbii naţionale, 

avind drept scop primordial ridicarea ei la nivelul ce- 
lor mai avansate mijloace de comunicare ale continen- 
tului. Operatie ce a reușit pe deplin. Poezia lui Emi- 
nescu, proza lui Creangă sau Caragiale nu sint cu 
nimic mai prejos de operele similare ale literaturii fran- 
ceze, germane, italiene, ruse din acea epocă. 

Progresul acesta uriaș a putut fi realizat datorită 
în primul rînd acţiunii conjugate a unei multitudini de 
factori, dintre care amintim: angajarea în procesul de 
cultivare a limbii, a tuturor marilor scriitori (Negruzzi, 
Russo, Alecsandri, Odobescu, Hasdeu, Eminescu, Cara- 
giale, Creangă, Slavici, Coşbuc); elaborarea de opere 
fundamentale pentru procesul de dezvoltare a limbii 
române, prin contribuţia cărturarilor de cea mai înaltă 
valoare (T. Cipariu, A. T. Laurian, T. Maiorescu, I. Bia- 
nu, Al. Lambrior); fundamentarea întregului proces de 
construcţie și perfecţionare a limbii literare pe valorile 
inestimabile și inepuizabile ale graiurilor populare. 

În prima jumătate a secolului al XX-lea, cultivarea 
limbii urmează aceeași linie ascendentă, înregistrind 
cu precădere o îmbogăţire substanţială a vocabularului. 
A se vedea în acest sens opera literară a lui Arghezi, 
Blaga, Călinescu, Rebreanu, Sadoveanu, Camil Petrescu. 

Ca si în alte domenii ale vieții social-culturale, sal- 
tul spre o nouă calitate s-a produs in epoca noastră, 
după 23 August 1944. Acum nu mai e vorba de rivna 
iluministă a unor cărturari inimoși. Cultivarea limbii a 
devenit o cauză generală a culturii socialiste, un obiec- 
tiv pentru realizarea căruia s-au angajat masele largi 
populare. Asistăm de circa trei decenii la o mişcare 
fara precedent în cultura noastră. Scoala, in primul rind, 
apoi radioul, televiziunea, presa centrală și locală, in- 
stitufiile de cultură si artă au facut din cultivarea limbii 
naționale o preocupare permanentă si asiduă. 

Care sînt resorturile intime ale acestui vast proces? 
De ce ne preocupăm în așa măsură și ce tindem să rea- 
lizăm prin cultivarea limbii? În primul rind, potrivit 
concepţiei noastre marxiste, limba nu mai poate fi con- 
siderată doar ca înveliş exterior al ideilor, ideologiei şi 
culturii, Ea nu este un mijloc de comunicare oarecare 
ȘI nicl un simplu sistem de semne prin care se trans- 
mite ceva de la un individ la altul. Limba ţine şi de 
conținutul ideilor, al comunicării, al culturii. În limbă se 

oglindesc și raporturi umane, şi relaţii sociale, și sim- 
táminte. Dacă limba înseamnă toate acestea, să ne mai 
mirăm că o ideologie ca a noastră, o cultură ca a noas- 
tră îi acordă atenția pe care i-o acordă? 

Începînd cu lecţiile de citire și gramatică ţinute în 

școală, continuind cu lucrările monumentale de interes 
naţional (dicţionare, gramatici, atlase, crestomatii etc.) 
şi terminînd cu dizertatia savantului care vorbește în 
fafa a milioane de telespectatori, primul obiectiv care 
se urmărește este însușirea cit mai completă a mecanis- 
melor care guvernează funcţionalitatea limbii, intele- 
gerea aprofundată a gramaticii, a regulilor de pronun- 
fare si de scriere. Cu alte cuvinte, urmărim ca toti 
vorbitorii limbii române să se înnobileze cu tezaurul 
rămas de la strămoși, cu tot ce e mai valoros din acest 
tezaur. Și cînd spun tezaur mă gindesc nu numai la limba 
literară, ci și la graiuri, la subdialecte, precum și la lim- 
bajele speciale cu mai mare penetratie în viata coti- 
diana. Pe scurt spus, urmărim înainte de toate ca vor- 
bitorii de azi să intre în stăpinirea a tot ceea ce s-a 
creat pină la ei, pentru ca la rindul lor să poată con- 
tribui în cunoștință de cauză la zidirea în continuare 
a edificiului lingvistic naţional. 
„ Limba română a ajuns la un înalt grad de perfec- 
țiune, putind exprima întreaga complexitate a ideolo- 
giei si culturii secolului al XX-lea. Cu toate acestea, 
dezvoltarea ei nu se poate opri aici. „Creșterea limbii 
românești și-a patriei cinstire“, din testamentul Văcă- 
restilor, râmîne mereu actuală. Scriitorul de astăzi, ca 
și muncitorul de pe schele, ca şi savantul Si ţăranul 
sint implicaţi, prin chiar folosirea cotidiană a limbii, in 
procesul evoluţiei ei. Cum, în ce fel pot contribui la 
această operă? Neldsind, în primul rind, să se piardă 
nimic din ce e frumos și, pe deasupra, îmbogăţind acest 
frumos. Înseamnă, deci, că nu trebuie să fim rigizi si 
să respingem ceea ce e nou, ca nefiind compatibil cu 
firea limbii noastre. Numai uzul, numai lupta internă 
din sistemul limbii vii pot decide dacă un împrumut, 
dacă un derivat sau un compus trebuie admis sau, dim- 
potrivă, trebuie respins. Ca în toate, e nevoie și aici de 
măsură, 

|. CUVINTE DE AZI 


„Ba ştim că cuvintele trebuie să 
fie ca banii, că banii aceia sint 
buni carii imblá in toate fă- 
rile, asea si cuvintele acealea 
Sint bune carele le înțeleg 
toți.“ 

Simion Ștefan 


ORDINAR 


... A fost odată un cuvînt. Un cuvint ordinar, adică 
obișnuit, neieșit din comun. Latinii îi ziceau ordinarius 
și-l foloseau pentru a caracteriza un obiect ce își ocupa 
locul cuvenit în ordinea lucrurilor. Mai însemna și bine 
rinduit si obișnuit. Din latină, cuvîntul acesta a mai tre- 
cut și în alte limbi. Dar, spre regretul nostru, din anumite 
regiuni ale fostului imperiu a dispărut. Așa se face că 
strămoșii noștri de acum 500—600 de ani (si chiar de 
mai încoace) nu-l cunoșteau. În schimb, s-au folosit de 
el francezii, italienii si alte popoare romanice. În limba 
acestor popoare ordinarius a înflorit, și-a extins aria 
semantică. S-a schimbat și ca formă, Francezii îl pro- 
nunfá azi ordiner (deși îl scriu ordinaire), italienii — 
ordinario. lar noi nu l-am pronunţat o vreme deloc, Fi, 
dar azi (de vreo două sute de ani încoace) îl cunoaştem 
si noi! L-am împrumutat de la fraţii nostri francezi, lar 

in stabilirea formei sale ne-am adus aminte si de rosti- 
rea strămoșilor îndepărtați. Asa că din ordiner si ordi- 
narius, noi am făcut ordinar. Dar nu ne-am oprit la 
formă. Am umblat si la conţinut. Si de aceea sint trist. 
Ce frumos îi stătea lui ordinar în postura de „obişnuit“, 
„normal“, ,ne-extraordinar", „comun“! De ce a trebuit 
să facem din el un purtător al sensurilor de , vulgar", 
„josnic“, „grosolan“, ,prost", „de calitate inferioară"? 
Sau poate că nu noi sîntem vinovaţi? Poate francezii au 
operat deplasarea de sens?! Mă adresez primului La- 
rousse găsit în cale. O, nu! Francezii îl folosesc cu sen- 
suri apropiate celor din latină: obișnuit, normal, ceea ce 
este în conformitate cu ordinea stabilită; de exemplu, 
conduita ordinară a vieţii noastre. Și totuși nici fran- 
cezii nu sînt tocmai nevinovaţi. Deși mai rar, sensul de 
„mediocru“, „care nu e peste nivelul comun“ apare to- 
tusi. Oare să se fi dezvoltat la romani de la acest fi- 
ricel de apă un fluviu atit de amenintátor? 

lată cum stau lucrurile în italiană: ședință ordina- 
ră, bilet ordinar (adică cu tarif normal), profesor ordi- 
nar (adică titular), administraţie ordinară (adminis- 
tralie normală, fără măsuri excepţionale). Pina aici, 
nimic... extraordinar! Dar zice dicţionarul italian: stofă 
ordinară (—stofá de duzină, de proastă calitate), om or- 
dinar (=om grosolan, cu maniere primitive). 

Deci nu sîntem numai noi vinovaţi. Si alţii l-au bat- 
jocorit pe ordinar. Dar pe mine mă interesează mai pu- 
tin ce au făcut alţii. Sint nemulţumit pentru că începem 
să nu mai putem zice nici ședință ordinară, nici chel- 
tuieli ordinare. Atunci ce să mai aşteptăm de la com- 
portare ordinară, de la bilet ordinar? Acestea sint de 
mult lucruri... ordinare. 

Păcat. Era un cuvint frumos, desi nu... extraor- 
dinar. 


COMPLECT 


Ezitarea între complet şi complect este mare, atit 
în vorbire, cit și în scriere. La acelaşi vorbitor şi în ca- 
drul aceluiaşi context se constată folosirea ambelor for- 
me. Îndreptarele noastre ortografice și ortoepice ne spun 
precis cá e corectă numai prima formá: complet. 

Dealtiel, în sprijinul acestei rezolvări vine și eti- 
mologia cuvîntului, Complet este un adjectiv (sau ad- 
verb) împrumutat din limba francezé, unde avea exact 
aceeași formă. Francezii îl au, la rindul lor, din latina 
literară, unde ne întimpină forma completus, 

De unde a apărut atunci în limba noastră com- 
plect? 

Această formă s-a născut prin analogie cu perfect, 
corect, suspect etc., unde c înainte de t este etimologic. 
Perfect vine din latinescul literar perfectus, corect din 
frantuzescul correct s.a.m.d. 

Desi complect mai e viabil in vorbirea si scrierea 
multora, dispariția acestei forme trebuie considerată ine- 
vitabilă. Același lucru vom spune şi despre complecta, 
complectare, complectamente etc. 


ETERNUL FEMININ... 


Curioasă e uneori istoria cuvintelor! Nu de altceva, 
dar să n-ai dreptate într-o susţinere ce pare atit de evi- 
dentá?! 

lată avem in faţă cuvintul femenin. Toate dictiona- 
rele noastre din ultimii douăzeci de ani ne cer cu o 
consecvență dezarmantă să scriem și să rostim feminin 
(şi nu femenin). 

De ce? Nu este oare evident că femenin (si nu fe- 
minin, cum zic dicționarele) este un derivat firesc de 
la femeie? Dar ce înseamnă femenin—feminin? Sá ne 
ducem tocmai la un dicţionar care cu trufie olimpiană 
nici nu-l ia în seamă pe femenin. Nu cumva se va fi 
strecurat sub titlul de feminin tocmai ce aparţine celui- 
lalt, derivatului de la femeie? 

Aşadar, definiţia: „FEMININ,-Ă, feminini,-e, adj. De 
femeie, care aparţine femeilor sau este specific lor, pri- 
vitor la femeie; femeiesc. (Despre genul unor parti de 
vorbire.) Care are forma atribuită în gramatică nume- 
lor care denumesc fiinţe de sex femeiesc“ (Dicţionarul 
limbii române moderne, p. 297), 

Vedeţi că insinuarea noastră nu este lipsită de ra- 
fiune? Toate calificativele date lui feminin provin de 
la femeie. Deci... 

Si dacă istoria cuvintelor ar fi mai simplă, si mai 
liniară, ar trebui, să ne oprim aici cu dezbaterea. Terme- 
nul în discuţie, definind trăsături care se recheamă la 
substantivul femeie, trebuie, evident, scris și rostit... 
femenin. 

Dar istoria cuvintelor nu e întotdeauna atit de ge- 
neroasă cu posteritatea sau, ca să ne referim la noi, cu 
contemporaneitatea. 

Ceea ce noi denumim prin femeie, în latină se che- 
ma femina. Şi adjectivul feminin este derivat din fe- 
mina, nu din femeie. Latinescul femininus a trecut în 
franceză, unde astăzi are forma feminin. De aici se pare 
că l-am luat și noi, dacă nu direct din latina literară. 
În orice caz e vorba de un neologism. 

Aici s-au strecurat mai multe nedumiriri: 

1. Femeie nu provine din femina, ci din familia. 

2. După părerea mea, cuvintul discutat are legătură 
si cu femeie. „Prin etimologie populară“, mă vor infrun- 
ta disprefuitor făcătorii de legi artificiale. Da, prin eti- 
mologie populará! Doar nu sint putine formele náscute 
prin etimologie populará. Si incá forme foarte viabile. 
N-ar fi deci exclus ca într-un viitor nu prea îndepăr- 
tat să-l întîlnim în dicționarele ortografice chiar pe fe- 
menin. Dar asta n-o decidem noi. 


HOBBY 


Un cuvînt pe care-l auzim din ce în ce mai frec- 
vent. Un cuvînt despre care multi spun că este foarte 
urit. Nici mie nu prea-mi place. Se pare însă că acoperă 
o arie semantică peste care nu se suprapune exact nici 
unul dintre cuvintele noastre mai vechi. Dictionarele il 
ignoră deocamdată, aproape toate. Hobby lipseşte si din 
Dicţionarul explicativ al limbii române (1975) si din 
Dicţionarul de neologisme (1966). Cu atit mai mult, el 
nu a putut fi prezent în Dicţionarul limbii române mo- 
derne (1958). Este înregistrat numai în Mic dicționar 
enciclopedic (1973), dar și aici cu menţiunea „cuv. engl.", 
adică „cuvint englezesc“. Sensurile înregistrate: „Înde- 
letnicire plăcută, constantă, în afara preocupărilor pro- 
fesionale“. În linii generale, putem fi satisfácuti, Cam 

acestea sint înțelesurile lui hobby. Eu aș mai adăuga 
totuşi citeva, desigur foarte apropiate, unele destinate 
doar să nuanfeze sensurile deja menţionate. Notez in 
primul rînd sensul de , manie", pe care-l poate primi în 
unele contexte cuvintul... încă englezesc. Alteori tre- 
buie să ne gindim la „pasiune acerbă”. În sfîrșit, hobby 
ar fi nu o îndeletnicire oarecare, chiar constantă, din 
afara preocupărilor profesionale, ci îndeletnicirea pre- 
dilectă, principala pasiune extraprofesională. 

Prin aceste note n-am dorit să arăt că dicționarul 
defineşte incomplet cuvîntul în discuţie. Este greu să 
definesti complet si un cuvint mai vechi. Dar un neo- 
logism atît de strident, un cuvint pe care, cu o termi- 
nologie frecventă acum cîţiva ani, ar trebui să-l numim 
barbarism? Ceea ce voiam să demonstrez prin însemnă- 
rile de mai înainte este faptul că, deşi este un cuvint 
atit de nou si atit de... nerománesc, hobby este deja 
încărcat de sensuri. Într-o atare situaţie, ce putem fa- 
ce? Putem să-l taxăm ca barbarism și să-l respingem? 
Mă tem că nu. Mai ales că hobby a cucerit și limbile 
romanice cele mai apropiate de română. Este vorba de 
franceză şi de italiană. Așadar, din aceste limbi noi nu 
mai putem împrumuta un echivalent. 

Dificultăţile nu se încheie însă aici. Rámine pro- 
blema grafiei. Cît îl vom scrie cu dublu b și cu y? N-ar 
fi cazul să procedăm ca în cazul mai vechilor fotbal, 
volei, șut, miting, lider, pe care am încetat de mult să 
le mai scriem foot-ball, volley, sau volley-ball, shoot, 
meeting, leader? Întrebarea este cu atît mai legitimă cu 
cît grafiile „barbarislice“ se înmulţesc ca ciupercile. Pe 
afișe, pe firme de magazine si localuri, chiar în unele 
ziare au apărut în ultima vreme snack-bar, living-room, 
hold-up, kidnaping (ca si verbul, ,romanizat", a fost 
kidnapat), pati-bar și paste-bar. 

Este în afară de orice îndoială că preluarea unor 
cuvinte din limbile străine, ca și adaptarea lor la sis- 
temul gramatical românesc, iar mai apoi stabilirea gra- 
fiei celei mai adecvate trebuie să ne preocupe îndea- 
proape. Pe de o parte, este necesar să apărăm limba 
română de paraziți, de cuvinte si forme inutile, iar pe 
de altă parte să găsim cea mai potrivită cale de adap- 
tare a împrumuturilor ce se dovedesc necesare. Știu 

că nu este o treabă tocmai ușoară, dar nici de nere- 
zolvat. 

În principiu, eu cred că nu trebuie să ezităm nici 
un moment in fata posibilităţii de a româniza formele 
si grafiile împrumutate din limbile străine. Chiar cînd 
e vorba de limbi mai îndepărtate de română. În acest 
mod aducem un serviciu ráspindirii si insusirii mai ra- l 
pide şi mai eficiente a termenului dat, lucru foarte im- e 
portant. Pe de altă parte, nu complicám ortografia (ca- 
re oricum nu e prea simplă) cu excepții si exotisme. În 
cazul special al lui hobby, cred că va sosi timpul cînd 
îl vom grafia simplu, asa cum se pronunţă: hobi (sau 
poate hobiu?). În momentul de faţă îmi este însă greu 
să spun dacă e mai potrivită grafia românizată sau cea 
care circulă prin mai toate limbile europene. 

PARONIME 


Ca şi alte limbi, româna cunoaște multe perechi de 
cuvinte foarte asemănătoare ca formă, dar deosebite 
ca sens. Acestea se numesc paronime. Datorită asemă- 
nării formale, paronimele pot fi ușor confundate. Avînd 
însă în vedere sensul lor cu totul diferit, utilizarea 
unuia în locul celuilalt încurcă inadmisibil comunicarea. 
lată un exemplu: ,,Persecutat de naziști, a imigrat în 
Elveţia“. Asemenea propoziţii auzim, din nefericire, des- 
tul de des. Cuvîntul a imigra n-are, fireşte, ce căuta în 
aceste contexte. 

A imigra nu înseamnă „a se expatria, a pleca din 
patrie 5fa~se stabili temporar altundeva“. Acest sens 
îl are cuvîntul a emigra. Primul dintre cuvintele in dis- 
cutie are sensul dE& Se stabili într-o ţară străină pă- 
răsindu-şi tara de baștină. După cum se vede, desi sen- 
surile acestor două cuvinte sint apropiate, ele nu 
trebuie confundate. 

Într-o situaţie asemănătoare se aflá perechea emi- 
nent (care se distinge prin calități deosebite, exceptio- 
"male) — imineni (care este gata să se producă). 

Dacă” pină acum am arătat primejdiile pe care le 

* comportă necunoașterea sensului exact al paronimelor, 
se cuvine să semnalám si virtutile (mai ales pentru li- 

teratură) ale acestor grupuri de cuvinte. Marele nos- 
tru Caragiale le-a folosit din plin în caracterizarea per- 
sonajelor, paronimele constituind sursa unui puternic 
comic verbal. lată cîteva stilciri datorate (în mintea per- 
sonajelor lui Caragiale) necunoașterii sensului exact al 
cuvintelor: murături (în loc de moratoriu), nu te im- 
porta degeaba, geantă (latină), pardon de impresie. De- 
sigur, în multe cazuri intervine şi contaminarea și eti- 
mologia populară, dar în toate aceste exemple mobilul 
greşelii îl constituie confuzia dintre două cuvinte apro- 
piate ca formă, diferite ca sens. 

Confuzia paronimelor duce, prin urmare, la o în- 
greunare a comunicării sau chiar la situaţii ridicole. De 
aceea se cere din partea vorbitorilor o folosire adecva- 
tă şi precisă a diferiților termeni paronimici. 


DESPRE PLEONASM 


Pleonasmul este una dintre cele mai frecvente gre- 
seli de exprimare. El constă în utilizarea unor cuvinte 
care repetă in mod inutil aceeaşi idee sau denumesc 
aceeași noțiune. Apariţia erorii de vocabular în discu- 
ție este determinată de cauze multiple: necunoasterea 
de către vorbitor a sensului exact al cuvintelor, ten- 
dinfa spre bombasticism, spre exprimarea emfatică, ne- 
atenţia; dorința de a epata cu orice pret etc. 

. In rîndurile de faţă ne propunem să explicám ori- 
ginea unor pleonasme. 


Unul, frecvent, este compararea adjectivelor ce nu ` 


au grade de comparatie. Auzim adesea ,avem cele mai 
oplime condifii pentru...", ,vinul acesta este mai in- 
ferior decit cel pe care l-am báut...", „de ce te con- 
sideri mai superior decit noi?" 

Adjectivele optim, inferior, superior nu se pot com- 
para, Ele au fost întroduse în limba noastră din latina 
literară, unde optimus era superlativul adjectivului bo- 
nus, iar inferior şi superior se aflau la gradul compara- 
tiv (faţă de inferus și superus). Expresiile pleonastice 
românești „cele mai optime", „mai inferior" si „mai su- 
_Perior-Anseamnă ad litteram cele mai foarte bune, mai 


ai de jos, mai mai înalt (mai mai ridicat, mai mai de 

sus). Or, cu aceste exprimări nu va fi nimeni de acord. 
Atunci de ce să folosim în vorbire echivalentele lor se- 
mantice? 

În situaţia celor trei adjective citate se află și al- 
tele: maxim, minim, suprem, infim, interior, exterior (ul- 
timele două, fireşte, cînd au funcția gramaticală de ad- 
jectiv), extrem, ultim, ulterior, posterior. 

Tot expresii pleonastice rezultă și din compararea 
unor adjective care prin natura lor, prin sensul lor fun- 
damental, sînt de necomparat (fără a fi fost în limba 
din care provin comparative sau superlative). Este ca- 
zul lui principal, fundamental, esențial sau întreg, veş- 
nic, mort, unic. 

Trebuie să remarcăm că în limba contemporană 
unele dintre aceste adjective și-au lărgit considerabil 
sensul față de cel cu care au intrat în vocabularul ro- 
mânesc. Astfel, adjectivul intim (împrumutat concomi- 
tent din franceză şi din latina literară, unde avea sensul 
de „cel mai profund, cel mai secret, cel mai înde- 
pártat") a început să însemne de mult și „familiar, prie- 
tenos, afectuos, strîns apropiat“. Cu aceste sensuri el 
poate desigur să fie comparat, fără ca prin aceasta să 
se dea naștere unei expresii pleonastice. Propoziția „În 
cofetăria X este o atmosferă mai intimă decit în cofe- 
tăria Y" este întru totul corectă din punct de vedere 
gramatical. Cu sensul din fraza „Convingerea mea in- 
timd este cd tu nu ai dreptate“, adjectivul în discuţie 


este însă incomparabil. 


PETROLIER, PETROLIFER 


Dezvoltarea impetuoasă a industriei noastre petro- 
liere, recunoașterea si aprecierea ei deosebită peste 
hotarele ţării au impus în anii din urmă o tot mai frec- 
venta folosire a adjectivelor petrolier si petrolifer. Tre- 
buie să spunem însă că nu întotdeauna acești termeni 
sint folosiţi în mod corect, 

Prima si cea mai frecventă greșeală în acest sens 
este confundarea celor două adjective, folosirea unuia 


în locul celuilalt. 
Greşeala -aceasta se datorează, după părerea noas- 

tra, fie necunoasterii sensului exact al cuvintelor în 
discuţie, fie folosirii pînă nu de mult a cuvîntului petro- 
lifer cu ambele înţelesuri. Prin urmare trebuie preci- 
zat sensul exact al celor două adjective. 

Petrolier (de la fr. petrolier) înseamnă „care ține 
de petrol, privitor la extragerea și prelucrarea petrolu- 
lui". 

Petrolifer are, de asemenea, origine francezá. Nu- 
mai cá acest din urmă cuvînt provine din petrolifere si 
înseamnă „care confine petrol“. În cuvîntul petrolifere 
se evidenţiază cu ușurință prezența verbului latinesc 
ferre care înseamnă „a purta, a duce, a obține”. 

Deci, se va spune corect: utilaj petrolier, industrie 
petrolieră, dar zdcdmint petrolifer, regiune petroliferd. 

În vremea din urmă s-a mai născut un adjectiv în- 
rudit cu petrolier si petrolifer. E vorba de petrochimic. 
El nu poate fi confundat, formal, cu primele două, dar 
nu este total exclusă confuzia de sens. DEX îl definește 
pe petrochimic astfel: „Care tine de petrochimie... (de- 
spre produse) care este fabricat din țiței sau din deri- 
vate ale acestuia“. Un sens apropiat de cele citate pen- 
tru petrolifer si, respectiv, petrolier. 


SĂRBĂTORI ȘI ANIVERSĂRII 


Deși la o analiză atentă oricine îsi dă seama că 
între sărbătoare şi sărbătorire există o sensibilă dife- 
renta de înţeles, nu arareori aceste cuvinte apar unul 
în locul celuilalt. De aceea se pare că nu este inutil 
să dezvăluim cu exactitate deosebirea de sens ce le 
desparte: sărbătoare este evenimentul ca atare, pe cînd 
sărbătorire înseamnă cinstirea evenimentului. Expri- 
mări de felul „Am participat la sărbătoarea Anului nou 
în întreprindere...“ este, prin urmare, necorectă. 

A sărbători și a aniversa nu sînt sinonime, deşi 
foarte multă lume le confundă. A sărbători înseamnă 
a serba, a celebra, a cinsti un eveniment sau o per- 
soană prin festivități, petreceri etc., pe cînd a aniversa 
se referă la sărbătorirea împlinirii unui anumit număr 
de ani de la data cînd s-a petrecut un eveniment. După 
cum se vede, sensul celui de-al doilea termen este 
mult mai restrîns; este specializat. ,Aniversám Anul 

nou", ,Aniversám 18 ani de la proclamarea republicii“ 
sînt exprimări incorecte. Anul nou poate fi sărbătorit, 
nu Si... aniversat. ,A aniversa 18 ani de la..." cons- 
tituie un pleonasm. Cuvintul ani e cuprins si in verb: 
ani--versare. 


CIOCOLATĂ SAU ȘOCOLATĂ? 


Controversa a început de mult și are multiple mo- 
tivări. În primul rînd, să ne gindim la originea cuvin- 
tului. Forma mai răspîndită astăzi și pe care o reco- 
manda și dicționarele ortografice-ortoepice, ciocolată, 
provine din italienescul cioccolata. Deşi pentru varianta 
rar întilnită, explicaţiile ne pot purta prin alte domenii 
ale lingvisticii, forma de bază reflectă etimonul ita- 
lienesc. 

Atunci, ce e cu șocolată? Explicaţia cea mai simplă 
ne-ar duce spre o „aberaţie“ a celor care cunosc limba 
franceză, unde cuvintul are forma chocolat (pronunţat 
şocold). Fără a nega etimologia frantuzeascaé a celei 
de-a doua forme, eu nu cred că ne putem mulțumi cu 
o explicaţie atit de sumară. 

În primul rînd voi menţiona cá acum treizeci-pa- 
truzeci de ani pronunţarea cu ș era mult mai răspîndită 
decit astăzi. Si nu ştiu dacă nu avea chiar frecvenţă 
mai mare decît forma ciocolată. În vremea aceea con- 
curenta a căpătat si un caracter de dialect literar. Se 
ştie că pînă mai ieri între scriitorii moldoveni si cei 
munteni au existat unele diferenţe nu doar de stil (care, 
în treacăt fie zis, e individual), ci chiar de structură 
gramaticală și fonologică. Și atunci nu-i de mirare că 
pentru unii pronunţarea cu $ à putut apărea moldove- 
nească, în timp ce ciocolată era socotită formă mun- 
tenească. Un inginer care a locuit multă vreme în lași, 
mutat la București, a mărturisit că în Moldova a folosit 
constant forma socolatd, dar de cind e la Bucureşti a 


xod 


trecut la ciocolată. În ochii lui, forma „moldovenească 


era specifică regiunii (ca supercd — „ciupercă“, kisor 
— „picior“ etc.). Deci, 


într-un fel dialectală. Era, prin 
urmare, o datorie intelectuală, credea el, să treacă la 
forma cu ci. 


oa 


- 

Ajunși la acest punct, vom spune că șocolată pro- 
vine fără îndoială din franceză, că în răspîndirea lui, 
dar mai ales în ulterioara restringere a numărului său 
de vorbitori, şi-a spus cuvintul și analogia intimplá- 
toare: ci (italian si muntenesc) — ș (francez si mol- 
dovenesc). 

Astăzi, firește, este bine să respectăm uzul comun, 
voința majorităţii (care corespunde cu aceea a dictio- 
narelor normative) si să scriem si să pronuntüám cioco- 
lată. Cealaltă formă se definește din ce in ce mai mult 
ca prefioasd, ca un frantuzism inutil. 


A INSINUA 


Doud sint problemele ce se cer a fi discutate in 
legătură cu acest cuvînt: 

1. Mai întîi, sensul. Provenit din frantuzescul insi- 
nuer, verbul în discuţie înseamnă „a strecura o aluzie 
calomnioasá, ráutácioasá". În exemple ca: ,,Tovardsa 
insinuează că nu poate să dea bilete fără aprobarea 
șefului“, „De ce insinuezi că n-am fost de fatá?", verbul 
a insinua este utilizat, greșit, cu sensul de „a afirma“, 
„a zice“, 

2. În al doilea rînd, ortografierea formei de per- 
soana a [II-a (singular și plural) de la indicativ prezent. 
Rădăcina acestui cuvînt este insinu, căreia i se adaugă 
la indicativ prezent (exceptînd persoanele I si a Il-a 
plural) sufixul gramatical -ez $i desinentele specifice 
pentru fiecare persoană. Desinenta persoanei a Ill-a 
este -d, care, aşezată după sufixul menţionat mai sus, 
il transformă in eaz. Este deci corectă forma insinuează 
Și nu insinuiază, cum adesea mai vedem scris. Greseala 


provine din identitatea de pronunțare a celor două 
grafii, 


ANTEVORBITOR 


Mai ales în ședințe, acest cuvînt apare foarte frec- 
vent. Se întimplă însă adesea ca el să fie rostit greșit. 
Nu puțini pronunţă antivorbitor. Forma corectă este 
insă antevorbitor, deoarece cuvintul în discuţie este 

compus din vorbitor (vocabulă veche, de origine slavă) 
și pseudoprefixul ante. Acest element este de origine 
latină și înseamnă ,,inainte". 

În antivorbitor componenta primă este pseudopre- 
fixul anti, de origine franceză, insemnind „împotriva, 
in contra, opus". Prin antevorbitor toată lumea (chiar 
şi cei care rostesc și scriu antivorbitor) înţelege „cel 
care a vorbit înaintea mea“ sau, traducînd mecanic cu- 
vintul, „înainte vorbitor”. Nimeni nu se gîndeşte cá 
avem de-a face cu „vorbitor opus“, „vorbitor în contra 
mea" etc, sens pe care-l sugerează „hibridul“ anti- 
vorbitor. 

Ca urmare, confuzia creată de asemănarea formală 
a prefixoidelor ante si anti trebuie înlăturată. 


CARACTER 


Acest cuvint nu ridică probleme deosebite în ceea 
ce privește ortografierea lui. Dificultăţi există însă în 
pronunțare. Unii spun caracter, cu accentul pe ultima 
silabă, alţii însă rostesc cardcter, accentuind silaba mij- 
locie. 

Conducindu-se după etimon, îndreptarele noastre 
ortoepice recomandă pronunţarea caracter (cu accentul 
pe ultima silabă). 

Caracter este un cuvint de origine franceză, avînd 
ca etimon pe caractere. Acesta din urmă provine la 
rîndul lui din latinescul literar character. 

Cum în limba franceză accentul cade întotdeauna 
pe ultima silabă, e final fiind mut, ultima silabă în cu- 
vintul franțuzesc este tère (caractere). Vom accentua 
deci și noi vocala e: caracter. 

De unde provine totuşi accentuarea cardcter? Cre- 
dem cá e vorba de o influență a cuvîntului rusesc ha- 
racter, care însemnează același lucru. În cuvîntul rusesc 
accentul cade pe silaba mijlocie. 

Discutia s-ar putea opri aici. Nu pot însă să nu 
mentionez că în ultima vreme se remarcă o tot mai 
evidentă delimitare a celor două „caractere“: a) carac- 
ter (pronunţat după modelul franțuzesc) insemnind ,,an- 
samblu unitar de însușiri psihice esenţiale şi stabile 

ale unei persoane (ex. curajul, hărnicia, fermitatea sau 
laşitatea, lenea), care își pun amprenta pe felul său de 
a se compara şi dobindesc o apreciere morală, pozitivă 
sau negativă; personalitate morală fermă; individuali- 
tate cu trăsături psihice tipice, stabile, conturată într-o 
operă literară..." si 

b) carácter (pronunțat după modelul rusesc)=,,ca- 
racteristică (a unui lucru, a unui fenomen etc.)". (De- 
finitiile aparţin Micului dicţionar enciclopedic.) 

Să acceptăm această „specializare“? Eu n-o soco- 
tesc necesară. Dar dacă delimitarea se va adinci, poate 
avea niscaiva sorţi de izbinda. 


„CESTIUNI“ . . . FAMILIARE 


lată o dramă lingvistică pe care n-o pot transforma , 


în comedie, deși titlul ales ne aduce aminte de marele 
Caragiale. Cînd vom scrie familial si cînd familiar? În 
rostire, se pare că problema a fost rezolvată pentru cei 
mai mulți dintre noi. Sint foarte puţini acei care zic 
familial, mai ales dacă sint grăbiţi. Adică forma fami- 
liar vine spontan pe buze. Pe cînd cealaltă este ,,ratio- 
nala", „gindită“, „lucrată“. Si este, deci, firesc să apară 
mai frecvent în scris decit oral. 

Dar s-o luăm sistematic. Dicţionarele noastre mo- 
derne înscriu constant două articole la secvenţa fami- 
lia-- consoană: 

1. familial=privitor la familie; destinat familiei; 
care aparţine familiei. Originea acestui cuvint ne poartă 
spre Franţa. Este deci vorba de un neologism. Etimonul 
francez are exact aceeași formă: familial; 

2. familiar—(despre limbaj) in stil obisnuit, coti- 
dian, simplu, fără pretenţii; (despre atitudini, compor- 
lári, persoane) neafectat, amical, simplu. Urmează apoi 
un sens mai deosebit: nerespectuos. Si, în sfîrşit: obis- 
nuit, cunoscut tuturor, 
pic as rs familiar ne trimite tot spre Irancezá. 
i a dien d Etimonul francez are forma fami- 
aa Bà pods e il combina, si cred ca pe bună 

, amiliaris, cuvint ce aparline latinei lite- 


rare. E vorba deci de Ao Pae À ; 
: O origine difuz 
multiplă. g uză, de o etimologie 

Așadar, la prima vedere n-ar exista nici un temei 
pentru frecventa confuzie a celor două adjective: au 
sensuri deosebite, au origini diverse. 

De ce totuşi folosim pe unul în locul celuilalt, 
sau mai exact, de ce familiar îl sufocă pe familial? 

Mai intii să ne referim la formă. În fapt, cele două 
cuvinte diferă formal doar printr-un singur sunet (l-r). 
Si acela e final. Si se ştie că sunetele de la sfîrşitul 
cuvintelor au un randament mai scăzut, uneori sînt 
chiar redundante (adică ar putea lipsi). Deci, cele două 
cuvinte se deosebesc doar printr-un sunet „de mîna 
a doua“. Și povestea nu se termină aici. Nu-i destul 
că au randament scăzut în context, dar r şi ] mai sînt 
şi consoane surori: amîndouă sînt dental-alveolare, 
amîndouă sînt lichide. Deosebirea dintre ele se referă 
doar la o singură caracteristică acustică: r este vibrant, 
pe cînd 1 nu are această calitate. 

Puternica apropiere formală nu poate să nu fie o 
cauză a confuziei acestor cuvinte (confuzie reperabilă, 
dealtfel, şi la alte „dublete“). Dar e vorba numai de 
o cauză „fizică“? Fără îndoială că motivele sînt mai 
numeroase. 

Înainte de toate as nota faptul că între cele două 
cuvinte există mari apropieri atit în planul conţinutului 
lexical, cît şi sub raportul sensului gramatical. Nu sint 
oare relaţiile de familie (sau ar trebui să fie) intime, 
neafectate, simple, amicale? Deci, indici semantici ai 
adjectivului familiar. Si atunci... apropiere semantică, 
aproape identitate formală. Mai sint oare necesare și 
alte circumstanţe pentru ca două adjective să înceapă 
a se confunda? Categoric, nu. 

Aici însă vreau să mai adaug ceva, care să explice 
si de ce mai niciodată nu se înlocuiește familiar cu 
familial, ci fenomenul merge în sens invers. 

Mai întîi vom spune că „la originea originilor” (de 
fapt nici nu chiar așa departe, ci doar în latină) cele 
două cuvinte se întîlnesc. Adjectivul familiaris în- 
seamnă în latină și „familiar” si... „familial“, 

Situaţia aceasta s-a perpetuat pină în zilele noastre 
în limba italiană: familiare=familiar; familial. Or, s-o 
recunoaștem, limba română modernă nu fuge de ita- 
liana, ci dimpotrivă se apropie tot mai mult de aceasta. 

Si cu aceasta cred că am răspuns (desi poate nu 

complet) si la întrebarea: de ce preferăm pe familiar 
în confruntarea cu familial? Poate ar trebui să ne mai 
întrebăm: e gravă conluzia dintre familial și familiar? 
Dicţionarele noastre de toate genurile răspund afir- 
mativ. 

Părerea mea, necondiționată de legiferări acade- 
mice, este că viitorul îi aparţine lui familiar; familial 
fiind în bună măsură un cuvînt de prisos. Contextul 
este suficient pentru distingerea diverselor sensuri ale 
lui familiar, chiar cînd acesta se află pe buzele celor 
care nu-l folosesc pe familial. Dovadă că așa stau lu- 
crurile este faptul că mai întotdeauna cînd rostim fa- 
milial facem o pauză pentru a atrage atenţia că n-am 
zis familiar. Adică: „fiţi, vă rog, atenţi, eu nu gresesc, 
eu cunosc distincţia dintre...“ Oare nu-l folosim cumva 
pe familial numai pentru a atrage atenţia că-l cu- 
noastem? 


PERMAMENT 


Celor care cunoaștem rostirea literară, pronunţarea 
permament ne provoacă un uşor zîmbet ironic de supe- 
rioritate. Numai că puţini dintre noi cunoaștem rațiu- 
nea acestei rostiri. Și puţini stim că permament nu a fost 
întotdeauna aberant, chiar dacă niciodată nu i-a fost 
superior lui permanent. 

A fost odată... A fost un timp cînd permanent nu 
avea nici fraţi, nici surori, nici progenituri în limba 
română. Desi este un neologism (provine din frantu- 
zescul permanent), adjectiv-adverbul în discuţie s-a în- 
cadrat mai devreme în schema limbii noastre decît 
sora sa permanenţă (provenită din frantuzescul perma- 
nence) şi evident cu destul timp înaintea „fiului“ său 
a permanentiza. | 

Spunem deci cá o perioadă permanent a fost singur 
sau aproape singur. Zic ,aproape" pentru cá imediat 
a apărut alter ego-ul sáu, permament. Unii ar zice ,,fra- 
tele său mai sărac”, Mai sărac deoarece a umblat în 
general prin case mai puţin luxoase, a fost adeseori 
alungat, poate chiar batjocorit. Si pentru ce? Pentru că 
Și-a arătat mai putin dinţii, folosindu-și mai mult bu- 
zele (m este labial spre deosebire de n care e dental-al- 

veolar). Un alt motiv serios de batjocură pe acea vreme 
nu exista. 

Prin înlocuirea lui n de la începutul silabei a treia 
cu m nu se dereglează nimic în sistemul limbii. Perma- 
ment nu înseamnă altceva decit „„permanent“. La timpul 
respectiv forma ,aberantá" putea fi deci combătută 
numai cu argumente etimologice. Or, argumentele eti- 
mologice, desi demne de luat în seamă, sint puternice 
numai atunci cînd nu intră în conflict cu cele de struc- 
tură sau cu uzul majoritar. 

Și fiindcă veni vorba de etimologie, să vedem cum 
a apărut forma cu m. Mentionez că e o presupunere de 
a mea. Nu știu să se fi ocupat cineva (deși acest lucru 
nu este exclus) de explicarea provenientei lui perma- 
ment. Istoria trebuie să fie aceasta: Intrat din franceză, 
românii care cunoșteau limba lui Balzac l-au rostit 
cu n în silaba a treia. Asa l-or fi pronunțat si alţi cifiva 
vorbitori preocupaţi de exprimarea aleasă. Ceilalţi s-au 
întîlnit de la început cu o dificultate greu de trecut. 
În fondul de cuvinte vechi al limbii noastre nu există 
secvența man pentru că a neaccentuat urmat de n a de- 
venit în cuvintele moștenite din latină i: mind (din la- 
tinescul mdnus), a rămîne (din latinescul remanere), 
mănunchi (din latinescul manuculus). 

Existau, în schimb, în fondul vechi de cuvinte ale 
limbii noastre forme cu secvența -mam: mamă, mamon, 
mamifd etc. Vorbitorul s-a orientat după acestea in 
pronunţarea lui permanent — permament. 

Astăzi situaţia este cu totul alta. Deși fonologic 
nu există vreun inconvenient pentru pronunțarea cum, 
structura limbii ne cere categoric să zicem permanent, 
pentru că există și permanență si a permanentiza. Si, 
in plus, sint tot mai mulţi aceia care, fie direct, prin 
cunoașterea limbii franceze, fie în mod indirect, ajung 
să știe că în limba lui Racine nu poate fi reperat un 
permament, ci numai permanent, permanence. 

„Elimologia este studiul ori- 
ginii cuvintelor, studiu pe 
care grecii l-au conceput drept 
cunoaştere a adevăratului — 
étumos — sens al cuvintelor”. 


Pierre Guiraud 


1. PRIMA ȘI A DOUA LATINĂ 


PATRIMONIUL PĂSTRAT 


În rîndurile ce urmează îmi propun să vorbesc 
despre vocabularul românesc de origine latină. Nu este 
un subiect facil, cum ar putea să pară la prima vedere. 

Mai întîi, pentru că termenul însuși, atît de frec- 
vent utilizat, este imprecis. Ce înseamnă „vocabular 
românesc de origine latină”? Totalitatea cuvintelor păs- 
trate de noi prin viu grai din generatie in generatie, 
de la Strămoșii nostri romani si daci romanizati? Sau 
totalitatea cuvintelor românești ce pot fi regăsite in 
Scrierile latine? Dar nu poate fi vorba si de derivatele 
„pe teren românesc“ din cuvintele latine moştenite sau 
imprumutate? Și cu aceste întrebări sîntem încă numai 
la punerea problemei. Dar consecinţele? Româna e mai 

mult sau mai puţin latină în funcţie de patrimoniul ling- 
vistic moştenit sau prin luarea în considerare și a ele- 
mentelor latinești pătrunse la noi prin franceză, ita- 
liană, spaniolă, greacă etc.? 

În al doilea rind, odată stabilite procentajele, cum 
trebuie ele interpretate? Pentru limbă sînt la fel de 
importante cuvintele apă (de origine latină) și gium- 
busluc (de origine turcească)? Știu că veţi răspunde 
imediat negativ, pe baza experienţei dumneavoastră de 
viaţă, deci empiric. Dar în dicţionar fiecare din cele 
două cuvinte apar o singură dată. La o statistică pe 
origini, apă este numărat o singură dată, ca și gium- 
busluc. 

Să revenim însă la subiect. 

Nu-mi propun să răspund net la întrebările puse 
în prima parte a acestui paragraf. Voi spune doar că 
oricare ar fi răspunsul, elementul latin pe care contam 
în definirea limbii române este patrimoniul păstrat pe 
cale orală de la strămoşii noștri de acum 1500—1800 de 
ani. De la ei avem aproape întreaga structură morfo- 
logică a limbii pe care o vorbim astăzi, de la ei avem 
vocabularul fundamental al limbii contemporane. Ceea 
ce i s-a adăugat ulterior, fie din latină pe căi ocolite, 
fie din alte limbi, n-a schimbat esenţial structura moș- 
tenită. 

Și cu aceasta am ajuns la ceea ce voiam să co- 
mentăm mai pe larg: vocabularul păstrat din latină pe 
cale orală. 

Începînd din secolul trecut s-au făcut statistici pe 
marginea dictionarelor pentru a se vedea in ce pro- 
porţii sînt reprezentate cuvintele de diverse origini în 
lexicul românesc. Mi se pare cu totul interesant să 
notez că întoldeauna cuvintele moștenite din latină au 
oscilat în jurul procentului de 20, deci în jurul unei 
cincimi, cum a precizat lingvistul Cihac în urmă cu un 
secol. Prof. Dumitru Macrea, de la Universitatea din 
București, a numărat și așezat pe origini totalitatea cu- 
vintelor din Dicţionarul limbii române moderne (1958), 
după ce o operaţiune aproape similară făcuse cu Dic- 
fionarul enciclopedic ilustrat al lui Candrea din 1931. 
Stupoare! Și în dicţionarul lui Candrea și în DLRM 
cuvintele moștenite din latină împreună cu derivatele 
lor nu trec de o cincime! 

Mai putem oare afirma în aceste condiţii cá voca- 
bularul românesc este esențialmente latin? Sau trebuie 
să apelăm la cuvintele de origine franceză (aproape 
40% din totalul de 50 000), la cele de origine italiană 
(1,78%), care în majoritate isi au obirșia mai îndepărtată 
în latină? A proceda astfel ar însemna să negăm pen- 
tru vreo zece secole caracterul latin al lexicului româ- 
nesc. Pentru că influențele franceză și italiană s-au 
exercitat vizibil și consistent abia în ultimele două 
veacuri. Deci, vocabularul românesc a fost latin în pri- 
mele veacuri de existenţă a limbii $i poporului român, 
și-a schimbat caracterul pentru alte zece secole ulte- 
rioare, pentru ca de prin 1780—1830 să redevină latin. 

Situaţie stranie. Așa ceva nu prea e posibil, nu e 
verosimil. Dar „ceva“, un dram de adevăr există aici. 
E în afară de orice îndoială că lexicul românesc actual 
este mai latin decit cel din secolul al șaptesprezecelea, 
așa după cum înaintea influenţei slave latinitatea vo- 
cabularului românesc trebuie să fi fost mai accentuată 
decit astăzi. Cu aceasta n-am spus desigur că vreme de 
zece secole vocabularul strămoşilor nostri n-a fost pre- 
valent latin. Cum? Doar abia în urmă cu cîteva clipe 
am admis procentul de 20. 

Am admis, l-am afirmat, da! Dar în dicţionar, deci 
acolo unde apă și giumbusluc se bucură de aceleași 
drepturi. Or, aţi recunoscut: ceva nu e în regulă. 
Această neregulă a şi fost dovedită. 

În urmă cu peste 30 de ani același profesor Macrea 
a așezat pe origini lexicul eminescian, adică ,,vocabu- 
larul în acţiune“, Domnia-sa repeta, la alte propoziţii, 
operaţia lui B. P. Hasdeu, creatorul cunoscutei teorii 
a circulației cuvintelor (teorie despre care vorbise an- 
terior, deşi în alti termeni, cărturarul revoluţionar Efti- 
mie Murgu, care poale fi considerat pe drept cuvint 
un precursor în acest domeniu).* Pornind de la premisa 


.' Propunindu-si să răspundă la întrebarea Ce fel de limbă este 
fomaánà? Eftimie Murgu scrie următoarele: „După părerea 
mea, structura unei limbi poale fi dedusă din următoarele prin- 
cipii: 1. Din cuvintele cele mai trebuincioase ale unei limbi, consi- 
derate în stare naturală. Aceste cuvinte ar putea fi numite pe 
drept cuvinte ale primei necesităţi, verba primae necessitatis; pe 
Scurl prin acestea înțeleg acele cuvinte care lormează legătura 
vieții sociale si care unesc pe oameni prin intermediul rațiunii. 
Aceste cuvinte sînt probabil cele mai esenţiale şi în acestea constă 

(admisă de toată lumea) că vocabularul poeziilor lui 
Eminescu este cel mai reprezentativ posibil, profesorul 
Dumitru Macrea și-a propus să stabilească importanța 
fiecărui grup de cuvinte, în funcție de utilizarea aces- 
tor grupuri de către marele poet în antume. Rezultatul? 
Numărînd o singură dată unul si același cuvint, profe- 
sorul D. Macrea a stabilit că totalitatea cuvintelor fo- 
losite de Eminescu în poeziile publicate în timpul vieții 
poetului se ridică la 3607. Dintre acestea, 48,68% sint 
mosteniri din latină, 11,97% împrumuturi din franceză 
3,41% împrumuturi din latina literară, 4,30% nume pro- 
prii. Deci abia 30% din unităţile lexicale eminesciene 
sint de origine nelatină. 

Calculele profesorului Macrea nu se opresc însă 
aici. Numárind ori de cite ori apare un cuvint, deci cu- 
vintele-text, antumele eminesciene înglobează 33 846 de 
cuvinte. Făcînd statistica acestora pe origini, s-a consta- 
tat: 83% sînt cuvinte moștenite din latină, 2,52% fran- 
ceze, 1,13% latine literare. Așadar, procentajul cuvin- 
telor latine și romanice se ridică la circa 87%, iar în 
cadrul acestui procentaj moștenirile directe din latină, 
cuvintele latinești păstrate ocupă indiscutabil locul cen- 
tral, împrumuturile franceze şi latine literare ,,colorind” 
doar această impresionantă preponderență. 

Pentru a vedea dacă nu cumva în alte limbi roma- 
nice lucrurile stau altfel, respectiv pentru a stabili dacă 


temeiul unei limbi cuvinte pe care le-aș numi de aceea esențiale, 
toate celelalte însă drept cuvinte accidentale, căci limba este limi- 
lată la societate si în afara acesteia ea este nu numai lipsită de 
scop, dar aproape imposibilă“ (Eftimie Murgu — Scrieri, E.P.L., 
Bucuresti, 1969, pp. 201—202). Comentind citatul Al. Metea scrie 
(în Analele Universităţii Timisoara, seria Științe filologice, vol. VIII, 
1970, p. 145): „Se enunță aici, aşadar, pentru întiia oară, o clasi- 
ficare a vocabularului în cuvinte ale primei necesităţi, sau cum le 
numim noi astăzi, cu un termen modern, cuvinte din fondul prin- 
cipal lexical, și cuvinte intimpldtoare sau accidentale, adică restur 
vocabularului. Această stratiiicare se bazează — acest lucru reiese 
destul de clar din context — pe frecvenfa lor, aşa cá nu exagerdm 
cind facem afirmația că Eftimie Murgu încearcă o repartizare a 
vocabularului după importanță și Írecvenjd cu cincizeci de ani 
înaintea Jui B. P. Haşdeu, autorul teoriei circulației cuvintelor. 
Ultima idee, care încheie citatul, îl situează pe Eitimie Murgu şi 
printre primii reprezentanți ai unui punct de vedere sociologic 
asupra limbii“. Murgu încearcă, pentru prima dată în lingvistica 
românească, să stabilească o listă a cuvintelor de primă necesi- 
tate, demnă de interes şi astăzi. 

nu cumva vocabularul altor limbi neolatine este mai 
accentuat latin decit al nostru, profesorul Dumitru Ma- 
crea a făcut o numărăloare similară a lexicului folosit 
de Paul Verlaine în volumul Choix de poesies (1908). 
Rezultatul? Uimitor de asemănător: 


— latine moştenite 499, unităţi lexicale 
83,10%, cuvinte-text 

— italiene 3% unităţi lexicale 
0,85% cuvinte-text 

— latine literare 28,97% unităţi lexicale 


8,38% cuvinte-text. 


La Verlaine, deci, vocabularul latin și romanic se 
ridică la circa 70% unități lexicale si la peste 92% cu- 
vinte-text. Diferenţele între Eminescu și Verlaine osci- 
lează în jurul procentului de 5, ceea ce, să recunoaștem, 
in apropiere de 100%, e putin. 

Că limbile romanice (cel puţin franceza si româna) 
oscilează in jurul acelorași prevalente lexicale latine 
o dovedește statistica mai recentă întocmită de sem- 
natarul acestor rînduri pe marginea vocabularului poe- 
ziilor lui Coșbuc, un alt poet român reprezentativ. 

N-am sá vă ascund că în preajma începerii muncii 
la această statistică am avut ezitări. Mi-am zis: cit de 
clare sint cifrele profesorului Macrea! De ce să tulbur 
imaginea aceasta, devenită clasică? Însă dorința de a 
verifica, de a completa, de a retusa eventual, împreună 
cu curiozitatea firească într-o atare împrejurare au în- 
vins. Statistica a fost terminată în preajma sărbătoririi 
centenarului nașterii bardului năsăudean și publicată în 
revista „Steaua“ din Cluj (1966). 

Rezultatele ei sint următoarele: 

. În cele patru volume de poezii publicate in timpul 
vieţii (Balade 5i idile, Fire de tort, Cintece de vitejie şi 
Ziarul unui pierde-vară), George Coșbuc s-a folosit de 
2 597 de cuvinte (unităţi lexicale). Numărate de fiecare 
dată cind apar în text, aceste 2 597 se multiplică la 
49 104 cuvinte-text. 

 Mostenirile latinești trec de jumătate la unităţile 
lexicale: 50,09% (48,68% la Eminescu, 49% la Verlaine), 
iar cuvintele-text păstrate din latină se ridică la ne- 
așteptata cifră de 43000, adică 87,78%, (Eminescu 83%, 

Verlaine 83,10%). Verlaine se află, așadar, între Emi- 
nescu Si Coşbuc. Din diferența Eminescu— Verlaine, 
tradusă în diferență vocabular românesc de origine la- 
tină — vocabular francez de origine latină, n-a mai ră- 
mas aproape nimic. Si cine șterge musuroaiele? De 
necrezut, un poet ardelean, în al cărui vocabular părea 
să abunde regionalismele de origine maghiară și ger- 
mană. A cita oară aparențele ne-au înșelat? Vocabu- 
larul lui Coşbuc este mai latin și decit al lui Eminescu 
şi decît al lui Verlaine. 

Dacă la aceste cifre şi procentaje se mai adaugă 
rezultatele obţinute prin cercetarea unor texte de ziar 
și a unor pagini izolate de literatură, toate convergind 
în aceeași direcţie, discuţia în jurul latinitátii sau non- 
Jatinităţii vocabularului românesc (în ciuda procentului 
de 20 din dicţionar) se poate considera definitiv înche- 
iată. Limba română ni se prezintă ca o limbă conturat 
romanică în toate compartimentele sale de bază: fono- 
logie, gramatică, vocabular. 

lar în cadrul vocabularului românesc de origine 
latină, locul central îl ocupă patrimoniul păstrat. Ceea 
ce înseamnă că pe întreg traiectul de evoluţie a limbii 
române de la latina carpato-dunăreană la româna con- 
temporană, lexicul românesc (ca și celelalte comparti- 
mente) și-a păstrat viguros și neoscilant caracterul 
latin. 


IMPRUMUTURI FRANCEZE ȘI LATINE LITERARE 


În paragraful precedent s-a vorbit adesea de îm- 
prumuturi latine literare, de etimoane latine literare. 
Niciodată acestea n-au fost confundate cu moştenirile 
din latină, cu „patrimoniul păstrat”, 

Despre ce este vorba? 

Spre deosebire de alte limbi romanice, și mă gin- 
desc în primul rînd la italiană, franceză, spaniolă si 
provensală, româna a vieţuit veacuri de-a rindul izo- 
lată de latină și de latinitate. Pe toată această durată, 
ea și-a conservat ferm caracterul romanic, dar n-a mai 
împrumulat nimic nici din latină şi nici din limbile 
neolatine. Împrumuturile noastre au venit din vechea 

slavă, din bulgară, din turcă, din greacă, din ma- 
ghiară etc. 


Istoria însă își are legile ei. Prin veacul al șapte- 
sprezecelea, cărturarii români, care încep a se ínmulli 
văzînd cu ochii, isi îndreaptă tot mai mult privirile 
spre izvorul dintii al spiritualităţii noastre. Mai întii, 
prin intermediul culturii polone (Miron Costin), apoi 
direct (Dimitrie Cantemir). 

Școala Ardeleană va face epocă. La sfirșitul seco- 
lului al optsprezecelea, influențele dominante in cul- 
tura românească sînt incontestabil latinitatea clasică, 
cultura și limba franceză, cultura și limba italiană. Eu 
nu fac aici o istorie a culturii românești și de aceea 
să-mi fie iertat că nu mă opresc asupra inriuririlor ger- 
mane, neogrecesti, rusești, care într-o măsură mai mare 
sau mai mică își spun cuvintul în dezvoltarea spirituali- 
tății noastre. Ramine însă neîndoielnic si limba (ca de 
atitea ori!) ne stă martor că, după impulsurile interne, 
influenţele latine și neolatine sint cele mai semnifica- 
tive pentru renașterea culturii românești. 

Cum a acționat asupra limbii noastre „o limbă 
moartă“? Limbă moartă e un fel de-a zice: latina nu e 
moartă. Ea vietuieste si astăzi prin continuatoarele ei: 
portugheza, spaniola, catalana, provensala, franceza, 
italiana, sarda, retoromana si romana. Dar, fireste, asa 
cum a rămas ea înregistrată în textele clasice (Cicero, 
Caesar, Vergilius) latina nu mai există. Există doar o 
latină transformată de scurgerea inexorabilă a timpului 
sau mai exact există nouă latine, asemănătoare între 
ele prin ceea ce au esenţial, deosebite prin multe alte 
caracteristici, 
| Dar să revenim. Cînd vorbim de împrumuturi, de 
influenţe latine literare, ne referim la elementele de 
limbă împrumutate de noi din latina clasică, din ce»a 
ce se înțelege prin expresia metaforică „limba moartă“. 
Preluind ideile umaniste ale antichităţii clasice latine, 
fruntașii Școlii Ardelene, ca si alți cărturari români, 
s-au văzut adesea nevoiţi să îmbogăţească vocabularul 
limbii române literare din acea vreme. Cum l-au îm- 
bogátit? Mai intii folosindu-se de resursele interne: de- 
rivare, compunere, schimbarea funcţiei gramaticale. Da: 
adesea aceasta n-a fost de ajuns. Și atunci au împru- 
mutat cuvinte „gata fabricate“ în alte limbi. Cum tex- 

tele pe care ei le studiau, din care se inspirau, erau 
latine, nu arareori au împrumutat cuvinte din aceste 
texte. Mai tirziu, pe vremea latinistilor de la mijlocul 
secolului al nouăsprezecelea s-au introdus în limba 
noastră, mai exact în dicționarele și scrierile latini- 
zante, cuvinte luate direct din dicționarele latine. O 
parte din aceste cuvinte, introduse oarecum forțat, s-au 
pierdut. Dar multe au rămas și noi le folosim astăzi 
fără să ne dăm seama că pînă la intrarea în Dicţionarul 
lui Laurian şi Massim, să zicem, aceste cuvinte nu fă- 
cuseră parte din vocabularul limbii române. Toate 
aceste împrumuturi se cheamă „latine literare”. Ele se 
deosebesc atit de moștenirile latine, păstrate prin viu 
grai, cit $i de împrumuturile de îndepărtată origine la- 
tină, dar luate de noi din franceză, italiană sau 
spaniolă. 

lată citeva cuvinte de origine latină literară: con- 
siliu, consultajie, consens, onest, onestitate, comparație, 
castel, cast, castitate. 

După cum ușor se vede, aceste cuvinte au un ,,co- 
lorit“ deosebit de elementele moștenite. În cuvintele 
moștenite, a neaccentuat devine d (comparare — cum- 
parare), o în poziţie nazală devine u (montem — 
munte), ceea ce nu se întimplă în cuvintele împrumutate 
din latină: consens, comparație (care nu devin cunsens 
sau cumpărație). Cum e si firesc, cuvintele latine lite- 
rare (împrumutate, aproape toate, în ultimele două se- 
cole) n-au suferit transformările la care au fost supuse 
elementele moștenite. În secolul al optsprezecelea, le- 
gile fonetice cele mai caracteristice își încheiaseră de 
mult acţiunea. 

După ce am definit influenţa latină literară, să ve- 
dem care sînt raporturile dintre aceasta si influența 
iranceză. Aparent n-ar trebui să existe vreo legătură 
sau. în orice caz această legătură n-ar trebui să aibă 
vreo semnificaţie majoră. Desigur, lucrurile stau altfel. 

Lingviștii n-au reușit să ajungă pînă în prezent la 
o poziţie unanim acceptată în privinţa definirii relaţiei 
de care ne ocupăm. Se admite însă de către cei mai 
mulți că un număr de cuvinte au intrat în limba noastră 
fie concomitent din ambele limbi, fie din franceză, dar 
cu influenţă latină literară în ceea ce privește adaptarea 
lor la sistemul morfologic și fonologic românesc. Așa- 


Scanned with OKEN Scanner 


34 


dar, într-un fel sau altul, aceste vocabule au o origine 
dublă: franceză şi latină literară. 

Ne putem întreba: de ce unele cuvinte imprumu- 
tate din franceză au avul nevoie de „girul“ corespon- 
dentelor lor latine literare pentru a se adapta sistemu- 
lui românesc? Ei, aici intră în joc diferenţele mai mari 
între structura morfonologicü a românei si francezei în is 
comparaţie cu diferenţele ce despart româna modernă Ó 
de latină. Dar să luăm citeva exemple. În dictionarele 
noastre, cuvinte ca majoritate, magnific, persevera, sa- 
turație, naţiune sint considerate ca avind o origine du- 
blá: francezá si latiná literará. Pentru a ne da seama 
de necesitatea „intervenţiei“ latinei literare în impá- 
mintenirea acestor cuvinte trebuie să vedem corespon- 
dentele lor din cele două limbi, adică etimoanele voca- 
bulelor românești citate mai sus. 

Etimoane franceze: majorité, magnifique, persevé- 
rer, saturation, nation. Fără intervenţia cuvintelor co- 
respunzătoare din latină, împrumuturile franceze ar pu- 
tea avea această formă: majoriteu, magnific, perseve- 
rea, saturajion, najion. Dar aceasta ar fi însemnat 
schimbarea genului substantivelor (majoriteu, satura- 
jion, nafion=substantive neutre sau masculine), schim- 
barea conjugării verbului (perseverea—verb de conju- 
garea a II-a), schimbarea accentului (magnific ar avea 
un accent cu totul nefiresc pentru limba română: din 
trei silabe, ultima accentuată, lucru care se întîmplă 
doar la substantivele de origine turcească terminate 
în a — pușlama, haimana, baclava și la unele forme 
verbale, din motive de flexiune). 

În felul acesta, cuvintele în discuţie s-ar fi înde- 
părtat mult atit de forma obișnuită a cuvintelor păstrate 
din latină (și care, am văzut, formează nucleul lexicu- 
lui românesc), cit si de etimonul franțuzesc. lată acum 
etimoanele latine: majoritatem, magnificus, perseve- 
rare, saturationem, nationem. Primele trei nici nu se 
mai cer comentate: apropierea lor de cuvintele roma- 
nești este prea evidentă. In ce le priveşte pe ultimele, 
voi face două precizări: a) forma mai veche a lui satu- 
rafie a fost saturafiune (corespunzătoare lui saturatio- 
nem); b) partea ultimă a cuvintelor saturationem si na- 
tionem s-a modificat dupá regula ce a transformat cu- 

vintele moștenite din latină: rogationem, titionem devin 
rugăciune, tdciune. 

O ultimă observaţie. Deși nu există un acord total 
între specialişti în privinţa aceasta, vom nota că nu- 
mărul cuvintelor cu etimologie dublă (franceză și la- 
tină literară) este foarte ridicat: de la două mii în sus. 
Acesta si este dealtfel motivul pentru care ne-am ocu- 
pat de ele in paragraful de faţă. 


„CUVINTE-PERECHI“ 


După discuţia amplă asupra cuvintelor românești 
cu „origine dublă“, iată-ne la cuvintele perechi. E vorba 
iarăși de vreo etimologie dublă? Nu, dimpotrivă. În 
continuare ne vom ocupa tocmai de cuvinte diferite 
care la origine se întilnesc. Punctul de pornire este deci 
comun. 

Cum s-a putut întîmpla aceasta? Simplu. Am notat 
în paragrafele anterioare cá lexicul nostru conține două 
feluri de cuvinte latinești: 

a) unele păstrate prin viu grai din generaţie în ge- 
neratie, cuvinte moștenite, ceea ce am numit patrimo- 
niul păstrat. Acestea sint și cele mai importante ele- 
mente ale vocabularului românesc. Ele formează fondul 
de bază, nucleul lexicului nostru; 

b) altele, nepăstrate din latină, dar împrumutate în 
ultimele două secole din latina literară, pe cale cultu- 
rală, împrumuturi ce s-au făcut fie din textele clasice, 
fie direct din dicţionare. 

Cuvintele moștenite au suferit modificări ale for- 
mei fonetice, în general profunde. Multe dintre ele și-au 
schimbat și sensul. lată două exemple: cuvintul roma- 
nesc păcură provine din latinescul picula. Între cele 
două forme deosebirile sînt destul de marcate, deși un 
ochi avizat poate remarca și asemănări tot așa de mari. 
Cuvîntul tînăr însă nu și-a schimbat doar forma. El pro- 
vine din tener, -era, -erum, care în latină înseamnă 
„gingaș, suav, fraged, plăcut, duios". Deşi sensul de 
„tînăr“ nu este îndepărtat de înțelesurile menţionate 
mai sus, e clar pentru oricine că aici a avut loc o în- 
semnată evoluţie semantică, 

Cuvintele împrumutate ulterior din latină s-au mo- 

dificat mult mai puţin atit în ceea ce privește forma cit 
și conţinutul. Ba aș spune că în general conţinutul a 
rămas nemodificat. Cuvintul generalitate are o etimo- 
logie dublă: francezul généralité si latinescul literar 
generalitatem. Formal, cuvintul românesc se deosebește 
de etimonul latin doar prin absența consoanei finale m. 
Din punctul de vedere al sensului, nu există practic 
nici o deosebire: înţelesul din latina literară (si din 
franceză) se păstrează intact în română. 

Pornind de la aceste considerente, să le zicem ,,teo- 
retice“, nu ne vom mai mira dacă unul și același etimon 
poate avea doi „urmași“ în limba română: primul, mo- 
dificat si ca formă si ca sens; al doilea, foarte asemă- 
nător ca formă și în general identic ca sens. 

lată citeva exemple. 

Citi dintre noi s-au gindit vreodată că verbele a 
saluta (infinitivul lung salutare) si a săruta (sdrutare) au 
fost la origine unul și același cuvint? În fapt ambele 
cuvinte se regăsesc în latinescul salutare, însemnind 
„a ura sănătate, a-i ura cuiva sănătate“. La rîndul său 
salutare este în latină un derivat al substantivului sa- 
lus, -tis ,sánátate". 

Neologismul românesc are aproape același sens cu 
etimonul: a saluta pe cineva înseamnă a-i face o urare. 
Forma este şi ea apropiată; infinitivul lung este chiar 
identic: salutare. 

Cum explicăm însă pe a săruta (sărutare)? Formal, 
lingviştii n-au dificultăţi în „a dovedi“ evoluţia cuvin- 
tului din latină în română. Ei ne spun: păstrindu-se ne- 
întrerupt în limbă, salutare a suferit toate modificările 
dictate de legile fonetice sau de presiunea sistemului 
lingvistic luat în ansamblul său. Dacă în salem, 1 inter- 
vocalic a devenit r, acelaşi lucru trebuia să se petreacă 
și în solem, molam, salutare. Un a neaccentuat a trecut 
constant la d: deci nu numai în Jaxare, laudare, ci şi 
în salutare. Astfel, cuvintele citate mai sus au devenit 
cu trecerea timpului sare, soare, moară, lăsare, lăudare, 
respectiv sărutare. Primele forme au aparţinut latinei, 
ultimele tot latinei, dar unei latine evoluate, latinei care 
s-a vorbit neîntrerupt timp de aproape două mii de ani 
pe aceste meleaguri carpato-dunărene. Și în două mii 
de ani, cuvintele citate de noi au avut timp să se schim- 
be atit la înfățișare cit si în conţinut. În ceea ce-l pri- 

veste pe a săruta (sărutare), noi stim că el s-a modifi- 
cat substanţial și ca sens. A săruta nu prea înseamnă 
a ura cuiva sănătate, dar nu înseamnă nici ceva foarte 
îndepărtat de aceasta. In fond, nu sărutăm pe cei care 
ne sint uríli sau duşmani; ne sárutám iubita, fiii, părin- 
fii, prietenii. Si prin aceasta nu arareori le facem și 
urări de sănătate: să ne gindim doar la sărutul de des- 
párlire. 

Oricum ínsá, sensul de a saluta nu este nicidecum 
identic cu cel de a săruta si de aceea cuvintele în dis- 
cuție formează acea pereche de care vorbeam pe la în- 
ceputul însemnărilor noastre. 

Într-o situaţie asemănătoare se află și perechile: 
femeie (moștenit) — familie (împrumutat) al căror etimon 
comun este familia; bátrin — veteran, cu etimonul ve- 


teranus; pămint — paviment, provenite din pavimen- 
tum; mormint — monument, a căror origine se intil- 
neste in latinescul monumentum; drept — direct (di- 
rectus). 


Interesant este cá ne putem intilni si cu perechi 
„închipuite“, „înșelătoare“. Este cazul verbelor a com- 
para (comparare) și a cumpăra (cumpărare). Dicţionarul 
ne spune că ambele provin din latinescul comparare. Se 
înţelege, în primul caz e vorba de un împrumut (notat 
lat. lit.), în al doilea de o moștenire (notat simplu: Jat.). 
Dar oricum, cuvintul-etimon pare același ca si la drept- 
direct (provenite din directus). Mai adăugăm la toate 
acestea că sensul de a cumpăra se poate explica prin- 
tr-o evoluţie a lui a compara, dacă se ia în considerare 
faptul cá la cumpărare omul compară mărfurile ce ur- 
mează a fi schimbate (bani-obiecte). 

Și totuși lucrurile nu stau în realitate așa. Latines- 
cul comparare din care provin frantuzescul comparer si 
românescul compara este la rîndul său un derivat al 
adjectivului par, -ris „egal, asemănător“. În componenţa 
verbului mai intră propoziţia cum „cu“, „asemănător 
cu“, deci foarte potrivit pentru comparare. 

Celălalt cuvînt românesc in discuţie, a cumpăra 
(cumpărare) provine dintr-un alt comparare. Aici com- 
ponenta de bază este parare „a pregăti“, „a procura“, 
„a rindui", la care se adaugă din nou cum „cu“. La sfir- 
şitul însemnărilor despre cumpăra — compara nu pot 
nota altceva decit că regret originea diferită a acestor 

cuvinte. Mi-ar fi plăcut să le pot explica pe amindouă 
din „același“ comparare. Evoluţia de sens ar fi fost 
spectaculară. Păcat. N-avem însă ce face. Știința e ne- 
{ndurdtoare... 


2. SENSURI SCHIMBATE 


EVOLUȚII „NORMALE“ 


Primul lucru pe care mă simt obligat să-l fac este 
acela de a explica sensul ghilimelelor din titlu. Există 
în limbă evoluţii „anormale“? Limba, oricare ar fi ea, 
nu se schimbă după anumite legi, modificările sint aici 
intimplátoare? Voi spune fără ocol cá a răspunde la 
aceste întrebări nu este chiar atit de ușor. 

Evolutiile „normale“ sînt acele modificări care se 
pot explica din aproape în aproape sau eventual prin 
intervenţia, tot firească, a unui factor extern. 

Citeva exemple pot fi edificatoare. 

Verbul cernere avea în latină sensul de „a alege, 
a separa, a deosebi“. Mai tirziu, se pare că încă înainte 
de separarea limbilor romanice, cernere a început să 
însemne și „a cerne“, aşa cum se foloseşte el astăzi în 
română și în alte cîteva limbi neolatine. Există dificul- 
tati în a explica trecerea de la sensul „a separa" la 
sensul „a cerne“? Evident că nu. Cele două sensuri se 
interferează şi o trecere de la unul la celălalt este pe 
deplin explicabilă. 

La fel de bine se poate explica şi sensul de ,,tra- 
ditie“, „obicei“ al lui datind, care in limba slavă, de 
unde provine, însemna „moștenire“. În fond, pe plan 
spiritual, tradiţia, obiceiul sînt niște moșteniri de la îna- 
intasi. 

Alteori trecerea de la un sens la altul poate părea 
mai nefirească. Dar numai aparent lucrurile se prezintă 
astfel, numai la prima vedere. Cuvintul românesc a is- 
căli înseamnă „a semna“, „a-ţi pune semnătura pe un 
act". La origine (în limba slavă) însemna „a înnegri'. 
E normală evoluţia de sens? Eu zic că da. În fond, ce 

înseamnă din punct de vedere fizic a iscăli? Nu „a pu- 
ne negru pe alb"? Sigur, mă puteți combate ușor. Noi 
iscălim astăzi și cu creion roșu, cu pix verde, ba chiar 
cu violet. Astăzi, da! Dar nu pe vremea împrumutării 
lui iscăli. Atunci se scria cu grafit, cu cărbune, cu cer- 
neală fabricată din diverse plante etc. În nici un caz 
cu carioca portocalie. 

Dar evoluţia lui a lua, care în latină, sub forma 
levare, însemna „a ridica“, poate părea normală? La 
prima vedere, mai puţin. Dar cercetind și sensurile se- 
cundare ale cuvîntului vom găsi încă în latină pe „a 
sustrage“. Recunoasteti că de la „a sustrage“ și pind la 
„a lua“ drumul nu-i tocmai atît de lung. În glumă și 
ironic, noi pînă astăzi zicem: „n-a furat, a luat". 

Dar iată alte cîteva evoluţii „normale“: inimă, pro- 
venit din latinescul anima „suflet“; rău, provenit din 
latinescul reus „vinovat“; neted provenit din latinescul 
nitidus „strălucitor“; cal, care-l continuă pe latinescul 
caballus ,,mirtoaga, cal slab“; destoinic, împrumutat din 
slavă unde însemna „om demn“; cirjd, împrumutat tot 
din slavă unde avusese înţelesul de , cruce". Chiar și 
cuvintele intrate mai de curînd in limbă au putut să-și 
modifice sensul. Este cazul unor vocabule de origine 
turcă, maghiară, franceză, germană, care ar merita poa- 
te o tratare aparte. 


EVOLUȚII „STRANII“ 


În paragraful precedent ne-am ocupat de evoluțiile 
de sens „normale“. Firesc ar fi să vorbim acum de dez- 
voltări „anormale“. Numai că în limbă este destul de 
greu să admiti fenomene anormale, desi nu neg cate- 
goric posibilitatea apariţiei unor elemente de structură 
neașteptate. 

Așadar, schimbări nu „anormale“, ci „stranii“. Ca- 
lificativul acesta este mai adecvat. Pentru că mai jos 
vom vorbi de modificări de sens neașteptate sau curioa- 
se. Asemenea modificări au atins mai ales cuvintele 
vechi. Este si firesc, O evoluţie „stranie“ se petrece în- 
tr-o perioadă de timp mai îndelungată. Or, un cuvînt nou 
n-are cînd să străbată acest drum. (Dacă eventual nu 
intervine sugubeata etimologie populară... .). 

Aşadar, în vizorul nostru intră cu predilecție mos- 
tenirile din latină. Acestea sint cuvintele cele mai vechi. 
În imediata lor vecinătate se află rămășițele traco-da- 
ce. Din nefericire, de acestea din urmă nu ne putem 
ocupa. Nu știm ce formă și nici ce sens au avut ele în 
limba de origine. După cum este cunoscut, limba traco- 
dacilor n-a fost atestată prin vreun text închegat. Ne e 
rămîn însă cuvinte de alte origini, intrate tot de mai 
multă vreme în limbă: slave, greceşti, maghiare, tur- 
cești. 

Baza rămîne si in această privinţă fondul latin moş- 

tenit. Cu acest fond vom începe şi comentariul nostru. 
Nu înainte însă de a face o precizare. Unele evoluţii 
de sens au început încă în latina tirzie sau în perioada 
de formare a limbilor romanice. Asa s-a întîmplat cu 
evoluţiile „normale“, așa s-a întimplat cu schimbările 
„stranii“. Dar aceasta nu înseamnă că am părăsit tere- 
nul limbii române. Nu este tocmai greșit să consideri 
latina tirzie drept punct de plecare în dezvoltarea lim- 
bilor romanice. În acest fel, ea, latina tirzie, face parte 
și din istoria continuatoarelor ei. 

Intiia categorie de schimbări „stranii“ vrem să fie 
cea care leagă vizibil dezvoltarea vocabularului de evo- 
lutia socială. Așadar, modificări cauzate de anumite con- 
ditii specifice de viata ale poporului român. Vom avea 
în vedere mai cu seamă perioada de formare a limbii 
române şi epoca imediat următoare, caracterizată şi ea 
prin condiţiile vitrege ale migratiunii popoarelor ,,bar- 
bare". 

In acest context nu ne va mai mira chiar atit de 
mult trecerea latinescului callem de la sensul originar 
de „potecă prin munţi şi păduri la acela pe care-l are 
azi urmașul lui din română cale. În vremile de demult, 
călea noastră cea mai familiară era poteca din munți 
“şi păduri, locuri în care ne adunam forţele materiale şi 
morale pentru a-i izgoni pe cotropitori. Tot așa pontem 

„latinesc nu mai înseamnă „pod“ la noi, ci doar punte, 
pentru cá în locurile prin care înaintașii nostri isi du- 
ceau existenţa, cei mai mulţi dintre ei, podul era doar 
o punte peste apele repezi și limpezi de munte. 

Dar există totuși evoluţii şi mai ciudate! Istoria nu 
ne este totdeauna de ajutor sau nu ne este de imediat 
ajutor. Românescul grăbi provine dintr-un cuvînt slav 

"um 

care însemna „a răpi, a lua". Cum s-a ajuns la „a grăbi, 
a se grăbi"? Poate prin asocierea celor două sensuri? 
Cînd răpeşti, te grábesti. E o explicaţie. Dar oare e cea 
bună? Tot din slavă ne-a venit și cocoș, care în limba 
de origine însemna „găină“. În explicarea schimbării de 
sens, putem oare recurge la preocuparea lumii moderne 
în legătură cu „cine cîntă-în casă“? Sau este acesta un i 
semn al trecerii de la matriarhat (la ME A EL e 
(la romani)? Intrebürile mele sint desigur glumefe. În 

fapt, schimbarea de sens pe care o discutăm trebuie 

să-și aibă alte izvoare, așa după cum trecerea de la 

sensul de „locuinţă mică“ al slavului kotici la acela de 
otel in limbă română nu putem s-o punem pe seama 

irii eventual zeflemitoare a românului care spune fără 

a sta mult pe gînduri cá o locuinţă mică e... cotet. 

În toate cazurile menţionate mai sus cred că e vor- 

ba de pierderea unei părţi din sensul iniţial în favoarea 

unuia apropiat, pentru ca ulterior limba să se multu- 

mească doar cu sensul nou-achizitionat. Explicaţia aceas- 

ta este si mai potrivită pentru un cuvint foarte apro- 

piat nouă si care-și are originea in limba — bază, in la- 

tind. Mă gîndesc la invdja(re). Etimonul acestui atit de 

prețuit verb nu este însă tot atit de nobil. Strămoșul mai 

îndepărtat al lui învăța este latinescul vitium, „viciu“. 

De la vitium se presupune că s-a născut un verb invi- 

tiare care nu putea să însemne decit „a introduce pe . 

cineva in vicii, a face pe cineva să se deprindá cu vi- 

ciu 

1“. Cu timpul însă, partea a doua a sensului s-a pier- 
dut si invitiare a început să însemne „a deprinde, a în- 
vdja, a învăţa orice fel de lucruri, bune sau rele“. Dacă 
sensul de altădată mai transpare în vreun fel? Cred că 
da. Nu zicem noi că „e mai greu dezvatul decit învă- 
ful"? 

Și acum un ultim exemplu, din aceeași categorie: 
cuvîntul românesc orb, Elimonul sáu latin, orbus, în- 
semna „lipsit de ceva, orfan“. Mai tirziu, in limba ro- 
mână, ca și în alte citeva limbi sau dialecte romanice, 
orbus a început să însemne „lipsit de vedere“; deci şi-a 
pierdut o parte din sens, s-a concretizat. 

. Există însă si schimbări de sens datorate metaforei, 
intervenţiei în general a sensurilor figurate. In latina, 
aranea însemna „păianjen“, în română riie, Nu ne în- 
impină aici sensul figurat? Dar în trecerea de la visum 

(=, aparifie", ,arátare", în limba latină) la vis (din lim- 
ba română)? E și aici o metaforă. Și exemplele, de toate 
genurile, s-ar putea inmulfi: rostrum latinesc însemna 
„cioc, bot“, românescul rost a luat doar partea frumoasă 
din sensul originar și acoperă sensul de „gură” (pentru 
ca apoi să-l infrumusefeze si mai mult prin rostire si 
rostuire); pleca din limba română de astăzi a avut în 
graiul strămoşilor nostri romani forma plicare si a în- 
semnat „a se îndoi“. Cum s-a născut sensul de „a se 
îndepărta dintr-un anumit loc, a pleca"? Nu e greu de 
imaginat: printr-o metaforă. 

Nu pot încheia aceste însemnări înainte de a vă 
încînta cu o etimologie propusă cîndva de marele nos- 
tru lingvist Sextil Pușcariu. Cum a ajuns a merge la 
sensul lui de astăzi? se întreabă Pușcariu. În latină mer- 
gere însemna „a se scufunda“. Asta înseamnă el și azi 
în italiană (forma exactă din italiană este, de fapt, im- 
mergere). Sensul din română nu se poate explica decit 
dacă-l raportăm la viata de altădată a strămoșilor nos- 
tri, pentru care a merge însemna a se scufunda în zare, 
a se depárta din munţi spre văi, dispárind in adincime. 
Cei rămași în munţi nu-l puteau vedea pe tovarășul lor 
care se depărtează decit ,scufundindu-se" (=mergind). 

cai ct cet cat one fi e ata au SERA, 


CALCURI LINGVISTICE 


Fenomenul de care urmează să ne ocupăm și care 
generează „stranii“ schimbări de sens poartă numele 
de calc. 

Calcul ar fi un împrumut de sens (nu şi de substan- 
tá sonoră), o traducere, o copiere a unui cuvînt străin, 
o imitare a organizării cuvîntului străin. Pentru mai 
multă precizie vom recurge la definiţia pe care o dă 
acestui cuvînt Dicţionarul limbii române moderne: ,,Tra- 
ducerea din altă limbă a elementelor de formare a unui 
cuvînt sau a unei expresii; adăugarea la un cuvint a 
unui sens nou, după modelul unui cuvint străin; impru- 
mut semantic“. 

Dacă la această definiţie vom adăuga si un exem- 
plu foarte ilustrativ, cred că lucrurile vor fi limpezi de 
la început. lată exemplul: cuvîntul suprafață nu este 
moştenit ca atare din latină, deşi întreaga lui substanţă 

sonoră ne vine din limba strămoșilor noștri romani. Su- 
praíajd este totuşi un neologism, anume un calc după 
cuvîntul franțuzesc surface. Cum s-au petrecut lucrurile 
si cum s-ar fi putut petrece? Imprumutind cuvîntul, cum 
am facut de exemplu cu chauffeur pe care l-am împă- 
mintenit cu grafia șofer, noi am putea avea astăzi un 
cuvînt sirfafd, surfa{d, surfas, sirfasă sau ceva asema- 
nator. Dar noi n-am împrumutat cuvintul în totalitatea 
lui. Am împrumutat doar structura și sensul din fran- 
ceză: sur—supra; face—íafd. Materialul ne aparține in 
întregime, e o substanţă moştenită sau împrumutată din 
latină: supra provine din latinescul literar supra; față 
are ca punct de plecare latinescul vulgar facia (căruia 
în latina clasică îi corespundea facies). Se asociază, 
așadar, un cuvint moștenit cu un prefixoid împrumutat 
tot din limba strămoșilor (dar împrumutat, nu... păs- 
trat) pentru a forma un neologism românesc... de ori- 
gine franceză. Pare hazliu. Deşi, sper, nu complicat. 

Încă o precizare. Mecanismul acesta al „traducerii” 
cuvintelor străine nu este liniar, uniform. El acţionează 
pe mai multe căi, în mai multe feluri. De aceea și cal- 
curile lingvistice sînt diverse: calc lexical, calc gra- 
matical, calc frazeologic, apoi calc total, calc partial 
și așa mai departe. 

Din toate acestea, noi vom reţine cîteva calcuri 
mai interesante, care constituie o contribuţie la imbo- 
gátirea lexicului de bază al limbii noastre. 

Începem cu „biografia“ lui lume, cuvînt de largă 
rezonanţă în vocabularul românesc. Cuvint vechi, în- 
cărcat de sensuri și totuși neechivoc. Vocabulă impor- 
tantă, situată în nucleul fondului lexical de bază. De 
unde provine? Răspunsul pare să nu fie greu de dat: 
dacă e atit de vechi, dacă e atit de important, nu-şi 
poate avea originea decit în latină. Desi uneori se mai 
pot da și alte răspunsuri (substratul traco-dacic, vechea 
slavă), de data aceasta ne aflăm în imperiul regulei (nu 
al excepțiilor ce eventual întăresc regula). Vocabula 
lume am mostenit-o din latină, prin viu grai, din ge- 
neratie in generaţie. In gura strămoşilor noștri, cuvîntul 
în discuţie avea aproape aceeași formă: lumen. N-a tre- 
buit deci decit să cadă consoana finală pentru a ajunge 
la forma de azi. (Consoana a căzut demult, pe la stirsi- 
tul latinei vulgare, deci in urmá cu vreo patrusprezece- 

cincisprezece veacuri). Ce s-a intimplat însă cu sensul? 
Acesta, spre deosebire de formă, a suferit modificări ra- 
dicale. Se înțelege, nu dintr-odatá. Dar dacă se iau sen- 
surile fundamentale din latină şi din română, ne aflăm 
în primul moment în fafa a unei prăpăstii de netrecut, 
În latină Jumen însemna „lumină“, în română lume în- 
seamnă „lume“ (si alte cîteva lucruri apropiate). Cum 
s-a ajuns aici? Eu cred că pe căi „obișnuite“, prin evo- 
lulii „normale“, n-am ajunge niciodată să explicim 
transformarea lui lumen „lumină“ în lume „lume“. In- 
tervine însă calcul lingvistic. Pe terenul limbii române, 
lume „lumină“ s-a întîlnit cu slavul světů care însemna 
atit „lume“ cit si „lumină“. Limba română n-a impru- 
mutat cuvîntul slav; n-avea nevoie de el, în întregimea 
lui. I-a imitat însă structura semantică. Lui lume care 
însemna încă din latină „lumină“ i-a dăruit și sensul 
de „lume“, pe care l-a găsit asociat primului in cuvin- 
tul slav menţionat. De aici încolo lume nu avea să mai 
însemne doar „lumină“, ca în latină, ci şi „lume“. Pro- 
cesul nu s-a oprit însă aici. „Lumii“ nu i-a convenit să-și 
împartă puterea cu „lumina“. Si a început lupta de eli- 
minare. În cele din urmă, sensul mai vechi, istovit în 
bătălie, şi-a găsit un alt acoperiș, lumină, originar tot 
de la Roma, unde avusese probabil forma Juminina. ,,Lu- 
mină” poate fi si el mulțumit. Unele urme ale intele- 
sului străvechi mai sălășluiesc în vintrea lumii. Cum 
am putea explica altfel expresia „iese în lume“? Desi- 
gur, legătura cu „lumina“ o pot face doar cei care ştiu 
întreaga istorie a acestui minunat cuvînt. 

Pind la un punct, si alte două cuvinte latinești „au 
pátit" la fel. E vorba de față si de limbă. După cum ve- 
defi, „atacul“ s-a dat tot spre centrul vocabularului: 
fajd şi limbă fac parte, incontestabil, ca si lume, din le- 
xicul fundamental al limbii române. Cuvîntul limbă (pro- 
venit din latinescul lingua) a fost agresionat de slavul 
jazyku, care însemna și „limbă“, dar şi „popor“. Ur- 
marea? „Un sultan dintre aceia ce domnesc peste vr-o 
limbă...“ Eminescu evoca o epocă apusă. Pe vremea 
lui Mircea, limbă însemna neîndoielnic și „popor“. Ne-o 
dovedesc textele vechi. Numai că, spre deosebire de 
„lumină“ care a cedat în fata lui „lume“, „limbă“ i-a 
dat drept de existenţă sub același acoperiş, lui „popor, 
neam“ doar citeva veacuri. Astăzi limbă înseamnă cam 

același lucru ca în latină (lingua). Celălalt cuvint po- 
menit de noi mai sus, faţă, s-a întîlnit cu slavul obrazu 
„faţă, persoană”. Rezultatul? „Feţe bisericeşti”. Astăzi 
față este din nou... facia. 

În epoca modernă si contemporană numărul calcu- 
rilor a sporit considerabil mai ales datorită contactului 
limbii române cu franceza. lată cîteva calcuri după fran- 
ceză (unele parţiale, altele totale): surprinde, după fr. 
surprendre; consíinji, după fr. consacrer; procentaj, du- 
pá fr. pourcentage; supraveghea, dupá fr. surveiller; bu- 
ndvoinjd, dupá fr. bienveillance. 

Desigur s-ar putea cita „traduceri“ si din alte limbi: 
din germaná, din rusá, din italianá, din latina literará 
si, mai nou, din englezá. Dar in ultimele douá veacuri, 
sursa cea mai frecventá a imprumuturilor noastre (cu- 
vinte, afixe, sensuri) a fost incontestabil franceza. Cu- 
vintul însuși, care defineşte tema discuţiei, calc, provine 
tot din franceză: calque. 


3. CUVINTE „BOGATE“ ȘI CUVINTE „SĂRACE“ 


Lingviștii nu au ajuns la un acord în ceea ce pri- 
veşte definirea cuvîntului. În tratatele de lingvistică, în 
manualele școlare, se încearcă definiţii mai mult sau 
mai puţin precise. Oricine poate face asemenea încer- 
cări. Pare simplu. Doar om, patrie, pămînt, viață, moar- 
te, fericire, automobil, fum sint cuvinte. Cine n-ar pu- 
tea găsi trăsăturile comune acestor... acestor ce? lată 
intiia dificultate. Care e genul proxim? 

Din dificultate în dificultate, în definirea cuvin- 
tului au intervenit psihologii, apoi filozofii, apoi socio- 
logii, apoi logicienii si cili n-au mai intervenit. „Şi care 
de care a încurcat mai rău ijele", veţi zice. In parte e 
adevărat. Sau mai exact, aparent e adevărat. Proble- 
mele s-au complicat mereu. Dar nu pentru că în discu- 
ție au fost aduse noi puncte de vedere, noi elemente 
de cunoaştere. Ci pentru că problema în sine e compli- 
cată. Si cu cit pătrunzi mai in adincime, cu atit iti dai 
seama că fenomenul e mai complex. Atunci? „Fiecare 

cuvint — un univers!" Da, dar mai intii să vedem ce 
univers e cuvintul însuși. Abia apoi vom putea vedea 
cu ochii științei universul cutărui cuvînt. Si fiindcă în 
orice moment al cercelării o sinteză a ceea ce s-a cu- 
cerit se poate formula, in mod mai adecvat sau mai 
stingaci, să încercăm aceasta și pentru noțiunea in dis- 
cutie. lată un gen proxim: noţiune. Mai putem găsi și 
altele: entitate, unitate lexicală, unitate gramaticală. Să 
ne adresám însă dictionarelor. Unul dintre cele mai noi 
dicționare explicative, Mic dicționar enciclopedic, glá- 
suieste: „Unitate de bază a vocabularului, care repre- 
zintă asocierea unui sens (sau a unui complex de sen- 
suri) si a unui complex sonor“. Petit Larousse, în schimb, 
la articolul mot, zice: „Sunet sau grup de sunete servind 
(servant) pentru a desemna o ființă, o idee". Recunoas- 
teli că între cele două definiţii există o sensibilă dife- 
renfá. Dar ce zic lingviștii? Tratatul de lingvistică ge- 
nerală, publicat de Academie în 1971, definește cuvin- 
tul astfel: „Cu excepţia unor structuralisti, toţi lingvis- 
tii recunosc în cuvînt o unitate lingvistică fundamen- 
tala (i se atribuie în genere însușire de universalitate, 
ca Si fonemului Si propoziției). Cu toate acestea, na- 
tura sa atît de complexă, apartenenţa sa la mai multe 
nivele explică dificultatea de a formula o definiţie sa- 
tisfácátoare. 

Cuvîntul există mai întii ca invariantá si variantă 
a nivelului lexical, ca unitate de denumire, cum se spune 
uneori, şi aici apare corelat cu noţiunile...“ 

Definiţia nu se încheie aici. Se vorbeşte în conti- 
nuare de variante semantice, variante fonetice, varian- 
te gramaticale. Se vorbește de nivele: nivelul morfolo- 
gic, nivelul sintactic. Dacă la toate acestea mai adău- 
gam valenţele stilistico-afective ale cuvîntului, unde 
ajungem? 

Bine, pînă aici ne-am referit la cuvînt ca entitate, 
unitate lexicală etc., adică la cuvînt în general. Dar noi 
ne-am propus să vorbim despre cuvinte anume, despre 
anumite cuvinte. Or fi și acestea cite un univers? 

Da! Răspunsul este afirmativ, fără teamă, desi re- 
cunosc în expresia din titlu o doză de afectivitate, o 
doză de... metaforă. Am spus mai sus că fiecare cuvînt 
se poate defini lexical, morfologic, sintactic, stilistic etc. 
Nu e deja un univers? Da, dar cuvintul particular mai 

are ceva în plus, ceva ce lipsește cuvîntului în general. 
Cuvintul particular, din cutare limbă naturală, are o is- 
torie. El a existat si în limba de origine. S-a plimbat 
prin dialecte. A circulat în limbile vecine. A dispărut 
din limbile înrudite. S-a ciocnit de rivali. Și-a imprumu- 
tat o parte din sens. S-a îmbogăţit la rindu-i prin cal- 
chiere. A fost cuvint de ordine în cutare revoluţie. A 
devenit fanfaronad în perioada restaurării. Era cit pe 
ce să-şi piardă sensul fundamental. L-a salvat renaşte- 
rea culturală din cutare epocă. Și cîte nu se mai pot 
spune despre cuvîntul cutare! 

Avem și noi în limbă asemenea cuvinte? Avem și 
încă destule. Iată unul moștenit din latină: fară. Cuvin- 
tul, de largă rezonanţă spirituală și afectivă, își trage 
originile din latinescul terra, care însemna în limba 
strămoșilor noștri romani „pămînt, uscat, glob pămîntesc, 
lume, univers, întindere de pămînt, sol“. Aceste sensuri 
se regăsesc astăzi la noi în numele propriu Terra şi în 
apelativul pămînt. Dar încă in latină se zicea terra mea 
care însemna „pămîntul meu, ţinutul meu, locul în care 
m-am născut și trăiesc“. Era în această expresie multă 
afecțiune, multă iubire de pămîntul strămoșesc. Noi, ro- 
mânii, care a trebuit să trecem prin atitea vitregii, am 
reținut tocmai acest din urmă sens: terra mea a devenit 
fara mea, iar apoi fară a putut fi folosit și singur cu 
sensul de „patrie, ţinut natal, teritoriu pe care locuieşte 
un popor organizat“. Ca formă, terra a trecut prin ci- 
teva faze intermediare dintre care pomenesc doar ferd 
Și feard. Ultima se mai poate auzi și astăzi prin unele 
zone. Cuvintul fară are in limba noastră multiple sen- 
suri. Dintre ele, permiteti-mi să-l detasez pe acela care 
m-a impresionat cu deosebire în copilărie: „a plecat 
motul la ţară”. În Munţii Apuseni, „a merge la ţară“ în- 
semna a părăsi Jara Moților „cu cercuri şi cu ciubară“ 
pentru a te întoarce din cimpie cu făină si slănină. La 
țară însemna deci „la cîmpie“, „în cîmpie, acolo unde 
cresc holdele“. Contrastul este între munţi și cimpie, nu 
între sat și oraș. (Astăzi, pentru cei mai multi dintre 
noi, la fară înseamnă „la sat".) Oare nu este acest sens 
o relicvă a unor timpuri străvechi, de-acum un mileniu 
si mai bine, cînd românii, ascunși în codrii intunecosi 
si printre stîncile munţilor, coborau din cînd în cînd 

pentru a se alimenta Ja fară (la feară, fosta terra), la 
pămînturile lor? Căci, deși părăsite citeva luni pe an, 
aceste terre, aceste feri, rámineau ale lor. Cotropitorii 
veneau și plecau, Românii au rămas și de îndată ce 
condiţiile o permiteau repopulau străvechile vetre, mai 
ales depresiunile, înconjurate de munţi. Aceste depre- 
siuni s-au și numit, veacuri de-a rîndul, Tara Hațegului, 
Tara Lăpușului, Tara Oașului, Tara Făgărașului, Tara 
Moldovei, Tara Crișurilor, Tara Moților, Tara Lovistei, 
Tara Birsei. 

Un alt „univers“ pe care aş dori să-l infáfisez poar- 
tá numele de cetate. Din nou, un cuvint ,afectiv". Si 
evoluţia lui este tot atit de interesantă. La început, ci- 
vitas însemna în latină „condiţia, drepturile cetdtea- 
nului roman“. Spre sfirşitul latinei vulgare, acest cu- 
vînt a început a se confunda cu urbs ,,oras". Cu acest 
din urmă sens l-au păstrat și romanii din Dacia sau 
dacii romanizați. În perioadele de grele vicisitudini, ora- 
şele au devenit însă cetăţi. Ele nu mai puteau să-și des- 
făşoare viata liniștită de odinioară. Trebuiau să se apere. 
Si iată-l pe cetate aproape confundat cu „fortăreață. 
Astăzi cetate înseamnă, da, „fortăreață de demult“, dar 
înseamnă și „orașul meu“, înseamnă și „patria celui 
angajat într-o nobilă luptă“. De aceea a fi om al cetăţii 
înseamnă a te dărui binelui obștii. 

Cite cuvinte, atitea „universuri“! Exclamatia este 
în parte retorică. Dar nu neadevărată. Ca să vă con- 
vingeti, cercetaţi istoria unor cuvinte ca om, minte, 
a munci, viață, fericire, moșie, departe. 


SENSURI MULTIPLE 


Titlul de mai sus vi se va părea normal, cred. De- 
altfel, el poate fi întîlnit adesea în manualele școlare 
ȘI nu arareori în tratatele de lingvistică. Dictionarele 
explicative justifică și ele acest mod de abordare a sen- 
sului cuvintelor. Mii de cuvinte din dicţionar sînt ex- 
plicate printr-un singur sinonim, 

. Eu nu má voi ridica vehement impotriva acestei 
atit de comune opinii. Voi observa insá chiar de la in- 
ceput cá practic nu există cuvinte cu un singur sens. 
Oricit ar fi de „sărac“ un cuvînt, el a adáugat din mo- 

mentul intrării în circulaţie ceva la încărcătura seman- 
tică iniţială. „Dar termenii tehnici de strictă speciali- 
tate?" mă puteţi întreba. Si la aceștia specialiștii cu- 
nosc cite o nuanţă în plus față de sensul fundamental. 
(Desigur, nu exclud categoric monosemantismul unor 
termeni de restrinsá circulaţie, Dar aceasta nu schimbă 
în esență datele problemei. Cuvintele importante rămîn 
cele înscrise în dicționarele de largă circulație și din- 
tre acestea, componentele fondului lexical de bază.) 

Aşadar, practic toate cuvintele unei limbi au sen- 
suri multiple. Şi cele pe care le considerăm obişnuit 
ca monosemanteme, cum ar fi bivol, găină, fiu, nepot, 
nas, umăr, lacrimă, inteligență, mindrie, gheață, ger, ză- 
padă, ploaie. Atunci ce mai avem de spus în legătură 
cu sensurile multiple ale cuvintelor? Vă răspund în- 
dată: multe. Am putea discuta pe zeci și sute de pa- 
gini despre aceasta. Si fără să lungim povestea numai 
de dragul discuţiei. În fapt, există o mare diversitate 
în acest domeniu. Sensurile cuvintelor nu sînt defini- 
bile în bloc. Avem sensuri proprii si sensuri figurate, 
sensuri fundamentale și sensuri secundare, sensuri ori- 
ginare și sensuri dobindite pe parcurs, sensuri vechi și 
sensuri noi, sensuri. depreciative, sensuri peiorative, 
sensuri ironice etc., etc. 

Cînd se vorbeşte însă in mod obișnuit de sensuri 
multiple, se au în vedere doar cuvintele cu mai multe 
sensuri imediat sesizabile, cu sensuri secundare sau fi- 
gurate arhicunoscute. Se vorbește în general de cuvin- 
tele polisemantice apropiate de omonime. 

lată cîteva exemple „clasice“ de cuvinte cu sensuri 
multiple: a avea, a băga, cinste, ciine, element, a face, 
inimd, martor, obraz, patd, rece, semn, tablou, urmă, 
vulpe, zare. Rostind sau auzind unul din aceste cuvin- 
te, în mod izolat, fiecare vorbitor va actualiza cel putin 
două sensuri. Intilnindu-le într-un context bine preci- 
zat receptăm de obicei doar sensul fundamental din text. 
Dar chiar si in asemenea cazuri, de multe ori, noi rea- 
lizim două sau trei sensuri. Pentru că nu arareori chiar 
in propozitie sau fraza cuvîntul își poartă cu sine mai 
multe dintre sensurile pe care le are în „stoc'. Dacă 
nu mă credeţi, examinaţi statutul semantic al cuvinte- 
lor măgar, bătrîn, a se munci, adevăr din propoziţiile şi 
frazele următoare: 

wil, 


a) „Deseori si măgarul cugelá"; b) „Am înţeles a- 
tunci că bátrinul e o comoară la casa omului“; c) Mult 
m-am mai muncit atunci ca să-l conving de adevărul 
spuselor mele!" Să conchidem deci că „sensurile mul- 
tiple" sint mai frecvente decit sintem obișnuiți a crede 
si că aceste sensuri multiple nu apar doar în „stoc“, 
ci se actualizează concomitent cite două-trei în unul si 
același context. 


CUVINTE „CONCRETE“ ȘI CUVINTE „ABSTRACTE“ 


În multe din gramaticile noastre de altădată se vor- 
bea pe larg de substantive abstracte și substantive con- 
crete. Respectatul nostru profesor Alexandru Graur s-a 
străduit ani de zile să convingă lumea că pentru lin- 
qvisticá distincţia aceasta nu spune nimic, cá ea este 
deci nepertinentă. Și se pare că strădania academicia- 
nului Al. Graur n-a fost zadarnică. Noile gramatici nu 
se mai ocupă de această distincţie, care, pe lingă că 
era inutilă, nici măcar nu putea fi ilustrată prin exem- 
ple. Îmi amintesc că într-un manual de acum douázeci- 
douăzeci și cinci de ani, substantivul glorie era socotit 
abstract, dar victorie se înscria în lista concretelor. Cu 
asemenea clasificări, înţelegem cu toţii că nu se putea 
înainta prea rapid si prea profund în studiul limbii. 

Dar oare trebuie exclusă orice distincţie între ab- 
stract și concret în limbă? Răspunsul meu este categoric 
negativ. Abstractul și concretul sînt concepte funda- 
mentale pentru lingvistică. Regretatul meu coleg Vasile 
Știrbu a şi dovedit acest lucru într-o lucrare de înaltă 
ținută științifică. Numai că distincţia concret-abstract 
trebuie privită altfel. În nici un caz simplist. A spune 
că scaun este un cuvînt concret, iar mărinimie un cu- 
vint abstract este, din punctul de vedere al ştiinţei lim- 
bii, o banalitate. Mai mult. Afirmația de care ne ocu- 
pàm este cel putin in parte de-a dreptul falsá. Cuvintul 
prin natura lui (deci şi cuvîntul scaun) este o ab- 
stracjiune, o generalizare. Cind spunem scaun nu nu- 
mim, un anume scaun, ci obiectul în general, numim 
tipul de obiect ce întrunește doar trăsăturile rezultate 
din abstractizare. Dar chiar dacă am da dreptate în prin- 
Ciplu celor care zic că scaun e un cuvint concret, dis- 

cufia nu s-ar putea opri aici. Oare scaun înseamnă doar 
„mobilă (de lemn) cu sau fără spetează, pe care poate 
ședea o singură persoană“? Chiar dicționarul cel mai 
sumar va indica si sensuri „abstracte“: „locul și funcţia 
deţinută de cineva ca membru al unei adunări elective”. 
Sau scaunul din expresia „cu scaun la cap”. 

Lucruri asemănătoare se pot spune şi despre alte 
cuvinte prin excelenţă „concrete“: scară, sare, noapte, 
satelit, pinzd, pas, ochi, a merge, a crește, gură, strimb 
fir, a cinta. 

După această drastică negare a justefei împărțirii 
substantivelor, respectiv și a altor părţi de vorbire, în 
„concrete“ si „abstracte“, mai rămîne ceva de spus 
totuși despre „concret“ si „abstract“ în vocabular? De- 
sigur. Nu este însă locul aici să dezvoltăm teoria ab- 
stractului și concretului la nivelul lexicului. Ceea ce 
pot adăuga este că n-am negat gradualitatea abstracti- 
zării, ci împărţirea metafizică în „cuvinte concrete" și 
„cuvinte abstracte”. Există obiecte concrete și noțiuni 
abstracte, dar nu cuvinte concrete și cuvinte abstracte. 
Cu obiectele concrete și cu noţiunile abstracte se ocupă 
însă alte științe, nu lingvistica. 

În ceea ce privește gradul de abstractizare pe calea 
elaborării noţiunilor denumite prin cuvinte, lingvistica 
(dar nu numai ea) are cîte ceva de spus. Este și motivul 
pentru care vehementa semnatarului acestor rînduri s-a 
atenuat acum, la sfîrşit de expunere. 


4. ORTOGRAFIE ȘI ETIMOLOGIE 


SUNT 


Puţine cuvinte din limba noastră au o istorie atit 
de controversată. Lucru foarte firesc, dealtfel. Verbele 
auxiliare, în toate limbile indo-europene, au cunoscut 
evoluţii sinuoase, adesea contradictorii, neconforme cu 
legile fonetice, supunîndu-se unor norme ad-hoc. 

In ceea ce privește limba română, se stie cá din în- 
treaga paradigmă „literară“ a indicativului prezent al 
verbului a fi, doar monosilabicul e de la persoana a 


Scanned with OKEN Scanner 


52 


treia singular constituie o formă „normală“, o rezul- 
tantă firească a evoluţiei formelor corespunzătoare din 
latină. Celelalte (sint, esti, este, sintem, sintefi, sint) s-au 
dezvoltat prin analogii, prin modificări produse de pre- 
siunea sistemului, prin „împrumuturi“ de la o persoană 
la alta etc, 

Fără a-mi propune să reconstitui istoria tuturor for- 
melor de prezent ale auxiliarului a fi, ceea ce nici nu 
este necesar, imi voi permite să evoc cîteva momente 
din evoluţia lui sînt. Formă acceptată azi de limba li- 
terară pentru persoanele I singular si a Ill-a plural, 
sînt nu reprezintă rezultanta normală nici a lui sum 
(persoana I singular), nici a lui sunt (persoana a III-a 
plural) din latină. Potrivit unor legi fonetice care au 
acționat, parte spre sfîrşitul latinei vulgare, parte în 
româna comună, sum și sunt au ajuns la s. Forma aceas- 
ia e prezentă și azi în toate graiurile româneşti (mai 
viabilă în subdialectele crişean, maramureșean si mol- 
dovean), dar nu se bucură de respectul normelor lim- 
bii literare, fiind taxată drept „regională“, „neîngriji- 
ta", „familiară“ etc. (Bine că nu si ,incorectá"!) E deci 
o formă „periferică“. Deși-mi pare rău, nu pot să nu fiu 
de acord în principiu cu normele standard. Chiar dacă 
e utilizată cu predilecție în funcţie auxiliară sau copu- 
lativă, forma s neconstituind nici măcar o silabă (,,sora 
ei mai mică“ îs este evitată, pe drept, de către majori- 
tatea dintre noi) nu-și poate îndeplini în bune condi- 
liuni importantele-i misiuni lexicale și gramaticale pe 
care i le conferă sistemul nostru lingvistic. E prea pu- 
linticá, prea uzată din punct de vedere fonetic. 

Și atunci iată-ne ajunși la sînt, formă „anormală“. 
Am așezat între ghilimele adjectivul anormală din două 
motive: a) întîi, pentru că nici un cuvint si nici o for- 
mă lingvistică larg răspîndită, frecvent utilizată de un 
mare număr de vorbitori, nu este anormală; b) în al 
doilea rind, pentru cá mulli lingviști i-au refăcut un 
etimon latin: sînt s-ar fi dezvoltat dintr-un sintunt la- 
tin, rezultat al combinației dintre conjunctivul sint și 
indicativul sunt sau conjunctivul cu desinen{a de indi- 
cativ: sint--unt. Principial, nu obiectez împotriva aces- 
lei ipoteze, Forma de persoana a treia plural sînt s-ar 
bucura, prin urmare, de drepturi incontestabile in fesá- 
tura structurii morfologice româneşti. Şi cum ortografia 

respectă pronunţarea, respectă structura morfologică a 
cuvintelor, nimic n-ar trebui să ne împiedice a-l declara 
pe sînt inviolabil. 

Si totuși. Istoria ortografiei, istoria codificării lim- 
bii noastre literare, deși a fost strîns legată de istoria 
limbii înseși, nu s-a conformat întocmai cerinţelor aces- 
teia din urmă. Motivele au fost și sînt multiple. Cel 
puţin pentru prima jumătate a secolului trecut, trebuie 
să se admită ca una din cauze necunoașterea în profun- 
zime a istoriei limbii. 

În cazul special al dubletului sint—sunt, lucrurile 
sint $i mai complicate. Forma sunt a fost impusă de la- 
tiniști (má refer atit la fruntașii Școlii Ardelene de la 
finele veacului al XVIII-lea — începutului celui urmă- 
tor, cit şi la latinistii de mai tîrziu: T. Cipariu, A. T. Lau- 
rian, I. C. Massim și alţii) în contextul ,relatinizárii" 
generale a limbii naţionale. Voi remarca însă de la în- 
ceput că, cu rare şi dealtfel ilustre excepţii, întreaga 
noastră intelectualitate a sfirșit prin a adopta soluţia 
propusă de prestigioșii învățați ardeleni. Și nu-i de mi- 
rare. În primul rînd, pentru că nimeni în afara lui Titu 
Maiorescu și apoi a lui Sextil Pușcariu, nu a adus o 
asemenea contribuţie la codificarea românei literare ca 
Gheorghe Șincai, Petru Maior, Timotei Cipariu, A. T. 
Laurian, I. C. Massim, Gavril Munteanu. In al doilea 
rînd, pentru că în graiurile populare corespondentul cel 
mai frecvent al noului sunt era s care, așa cum am men- 
tionat mai înainte, nu putea îndeplini în condițiuni op- 
time sarcinile atît de complicate ale predicativului, au- 
xiliarului și copulativului a fi. Deci la început n-a fost 
vorba de o concurenţă deschisă între sunt şi sînt, ca 
dealtfel nici între sunt si s. Acesta din urmă a fost re- 
pede recunoscut ca formă dialectală, regională, în timp 
ce sunt, ,amintindu-ne" si de origine, a devenit „alin- 
tat", ,,distins". lar mai tirziu, pur si simplu, literar, for- 
má standard. După el, sîntem, sintefi s-au acomodat la 
suntem, sunteți. 

Reforma ortografică din 1953, dezavuind etimolo- 
gismul, latinismul (desi nu total), a eliminat pe sunt, 
suntem, sunteţi si încă cu zgomot. Principiul a părut 
multora simplu: zicem sînt, să scriem sint. 

Numai că realitatea e ceva mai complicată. În vor- 
birea cui trebuia să se pună de acord scrierea cu pro- 

nun[area? Oare majorilatea vorbitorilor limbii literare 
nu pronunțau aşa cum scriau (sunt, suntem, sunteţi)? 

Era normal să fie pusă dilema sunt—sint în aceeaşi 
categorie cu dilemele de tipul deslega—dezlega, voe— 
voie? Fireşte cá nu. Toli vorbitorii limbii române, in- 
clusiv cei care din motive diverse scriau deslega, voe 
au rostit, în veacurile din urmă, dezlega, voie. 

Aşadar, parţial nesiguri de etimoanele lui sint, sin- 
tem, sinteji, recunoscind totodată aici si niște hibri- 
dări, latiniștii s-au simţit în drept să propună pentru 
limba literară formele mai apropiate de latină: sunt, sun- 
tem, sunteți. Aceste forme au fost imbratisate de în- 
treaga intelectualitate românească, de toţi vorbitorii lim- 
bii noastre literare. După opinia mea, nu era necesar să 
fie eliminate. Ele erau de-acum un bun comun și iden- 
titatea lui sunt cu forma de persoana a treia plural din 
latină n-a făcut decit să sporească prestigiul acestor 
forme. Eu cred că sunt a fost înlăturat şi din spirit anti- 
latinist. Spirit ce într-o limbă neolatină îmi pare un 
nonsens. 


IEȘIRE, DAR EU! 


Nu sînt rare cazurile cind deasupra unei uși, mai 
ales în gări, cinematografe, în marile magazine, ne în- 
timpină cuvîntul ESIRE. Dacă grafia aceasta e corectă? 
De la bun început spunem nu! 

Cuvintul în discuţie provine din latinescul exire 
(ex=din; ire=a merge; deci „a merge din", „a ieşi”). 
Cum a evoluat acest cuvînt? În dezvoltarea limbii noas- 
tre a acţionat o lege fonetică, potrivit căreia un e ini- 
{ial din elementele de origine latină s-a diftongat, fără 
excepţie, în ie sau ia. Deci exire a trebuit să dea în 
limba noastră ieșire, aşa precum equa a devenit iapă, 
(h)erba s-a transformat în iarbă, (h)aedus în ied. 

Prin urmare, toate formele verbului a ieși (inclusiv 
infinitivul lung ieșire, care s-a substantivizat) se vor 
scrie cu i la început de cuvint: ies, ieși, iese, ieşim, să 
ieşiţi, ieșit etc. De fapt, prin aceasta nu facem decit să 
respectám, în scris, vorbirea. Doar nici un vorbitor nu 
rostește es, esi, eşim, etc., ci ies, ieși, ieşim, 

Eu. Sint foarte puţini aceia care grafiază acest cu- 
vint în forma ieu. Dar, mai ales printre elevi, se gă- 
sesc în număr mare cei care pronunţă eu. 

Cum e corect? Grafia corectă este eu, dar pronun- 
{area trebuie să fie jeu. De ce această lipsă de concor- 
danta? 

Eu provine din latinescul ego. Potrivit legii fone- 
tice menționate mai sus, e s-a diftongat in ie. Fără 
a mai fi necesar să explicăm și celelalte transformări 
pe care le-a suferit ego, vom spune că pronumele lati- 
nesc de persoana întîi singular a devenit în românește 
ieu, aşa precum exire s-a transformat în ieșire, equa 
în iapă etc. 

Întrucît de la introducerea alfabetului latin si pînă 
în zilele noastre toată lumea a scris eu și nu ieu, au- 
torii ortografiei din 1953 au găsit de cuviinţă să păs- 
treze tradiţia. S-a făcut în felul acesta o concesie orto- 
grafiei etimologice. Această concesie nu a complicat 
însă „dreapta noastră scriere“, ci, dimpotrivă, a consem- 
nat o realitate existentă de mult în limba română. 

Se va scrie deci corect, eu, el, ei, ea și este, eram, 
dar se va rosti cu aceeași corectitudine jeu, iel, iei, 
ieste, ieram. 


iS 


Despre is s-a vorbit si in paragraful dedicat lui sunt. 
Este firesc. [s nu este decît o formă evoluatá (dar si de- 
naturată) a lui sunt. Tocmai despre această „derivare“ 
vreau să vă vorbesc aici. 

Limba română contemporană cunoaşte una şi ace- 
eași formă fonetică pentru două persoane ale indicativu- 
lui prezent la verbul a fi. E vorba de persoanele 1 sin- 
gular si a III-a plural. Limba literară ne cerea pina mai 
ieri să zicem „eu sunt tinár", „pe munţi sunt brazi“, în 
timp ce astăzi sîntem obligaţi să-l preschimbăm pe sunt 
in sint („eu sînt tînăr“). Dumneavoastră însă știți că lim- 
ba literară e una și vorbirea de toate zilele, mai ales 
în mediul rural, e alta. Cum pînă mai ieri peste 70— 
80% din populaţia României trăia la ţară (în timpuri 
mai îndepărtate, aproape toţi strămoşii noștri vietuiau 
în sate), aria lui sunt a fost restrinsá, 

Astăzi lucrurile se prezintă altfel. Cei ce cunosc şi 
se folosesc de limba standard sînt mult mai numeroși. 
Aşadar sînt cunoaște o soartă mai bună. Dar nu numai 
din motivul expus cu cîteva clipe înainte. Forma sint 
a existat si în popor. Mi-e greu să spun cit a fost de 
răspîndită în perioada dominației literare a lui sunt. 
Este cert că si atunci, ca și astăzi (mai mult atunci de- 
cît azi), majoritatea românilor ce-și vorbesc graiul de ji 
acasă rosteau si rostesc îs sau s, atit la persoana I sin- Ó 
gular cít si la a III-a plural. 

De unde vin aceste curioase si uneori ,incomode" 
forme verbale? Am ráspuns deja, dar nu complet. Punc- 
tul de plecare il reprezintá persoanele corespunzátoare 
din limba latină: sum, persoana I singular $i sunt, per- 
soana a III-a plural. Datorită unor transformări fonetice 
dictate de legi ale latinei tirzii sau ale limbii române în 
formare, curînd (adică prin secolul al VI-lea) se ajunge 
la forma unică su. Au căzut deci consoanele finale. În- 
tre persoanele în discuţie nu mai e nici o deosebire 
œ. formală. Cu timpul, u, aflindu-se în poziţie finală ca și 
—— în lupu (provenit din latinescul lupus), omu (provenit 
din latinescul homo), se va afoniza, adică prin slăbire 
treptată va dispărea. Din su mai rdmine doar consoana 
S (asa precum si din lupu mai rămîne doar lup). 

Pe spatele acestui unic sunet (si bágati de seamă 

e vorba de o consoană!) cad dintr-odată sarcini foarte 
grele: verb auxiliar, verb copulativ, verb predicativ, mo- 
dul indicativ (deci nu conjunctiv sau gerunziu!), timpul 
prezent (nu viitorul anterior!). Românii ziceau sau tre- 
buiau să zică: „leu s muncit de nácazuri"; „lo-s rumân“; 
„5 pre munte“; „lei s săraci“. Să recunoaștem de la 
început cá în exemplele întîi, al treilea si al patrulea, 
s este depășit de sarcinile pe care și le-a asumat. În 
exemplul al doilea situaţia lui este mult mai bună prin 
atașarea la pronume. Asta și explică trăinicia formei 
de-a lungul veacurilor: ,Io-s rumán" se poate auzi și 
bsi în cele mai multe graiuri populare din tara noas- 
ra. 

_ Unde s n-a avut posibilitatea să se unească cu cu- 
vintul precedent, pentru că acesta din urmă se termina 
în consoană sau era prea lung, a trebuit să cedeze locul 
fie lui sint (născut din ,hibridul" sintunt), fie fratelui 
său vitreg îs. De ce-i zic „frate vitreg“? Pentru cá sea- 

mănă numai partial cu s. Cuvîntul —»consoaná de care 
ne ocupăm are toate cărţile în regulă, el este rezultatul 
evoluţiei firești a formelor sum și sunt. Pe cînd is? Aces- 
ta s-a născut prin profápirea lui i, care cică-l sprijină 
pe s, neputincios în atitea contexte. Vocala î a mai să- 
rit si în ajutorul pronumelor / (de unde il), i (ii), mi 
(imi) etc. 

După această intervenţie, strămoșii noștri au înce- 
put să zică: „lei îs deştepţi“, „leu îs țăran“, „Iele is pe 
deal". E mai frumos asa? Eu zic că nu. Pentru mine nu 
există cuvinte mai urite in limba română decit îs, isi, 
ili, îi îl. Din păcate, nu ne putem lipsi de ele. ,,Neli- 
pite" de cuvintele precedente, s, si, i, 1, nu pot fi ros- 
tite. Au nevoie de acel î de sprijin sau protetic, cum 
îi zic lingvistii. 

La afirmaţiile de pînă aici s-ar putea aduce cel pu- 
tin o obiectie: în limbă nu există cuvinte „frumoase“ 
și cuvinte ,urite". Obiectiv, nu! Dar avem dreptul să 
ne placă sau nu un cuvint. Si îs mie nu-mi place. 

O ultimă observaţie. E destul de difuză părerea că 
de bază este forma is si că s nu e decit rezultatul eli- 
dării lui i din contexte ca „nu îs de acord“, devenit 
„nu-s de acord“. Ati văzut însă și dumneavoastră cá 
lucrurile nu stau deloc așa. Forma cea mai veche, for- 
ma „firească“ este s; îs nu-i decit o derivată a primei. 


5. ETIMOLOGIE ȘI ONOMASTICĂ 


CUM TE NUMEȘTI? 


La această întrebare se răspunde prin nume si pre- 
nume, În general „cei mai modesti" isi zic intii numele, 
adică numele de familie. Desi conform... etimologiei, 
prenumele trebuie spus întîi. Deci nu Munteanu Gavril, 
ci Gavril Munteanu. 

Dar nu despre asta aș dori să discutăm acum. Gin- 
diti-vaé. Cind auziţi un nume, sintefi indiferenți? Sau 
altfel spus: reactionati identic la rostirea unor nume 

diferite? Sînt convins că nu. Ce ne face să ne compor- 
tám diferențiat în faţa unor nume diverse? 

Acest ,ce" este încărcat cu semnificaţii. Adică nu 
există un singur „ce”. 

Voi nota înainte de toate puterea evocatoare a unui 
nume. Numele iubitei din tinereţe, numele unui coleg si 
drag din anii studenţiei, numele bunicii blajine din co- Ó 
pilărie, numele părinților prematur dispăruți — toate 
aceste nume spun mai mult decit orice apelaliv, indi- 
ferent de încărcătura lui semantică. Alte nume evocă 
epoci istorice: Alexandru Macedon, Decebal, Julius 
Caesar, Ștefan cel Mare, Napoleon, Avram Iancu. În 
sfirsit, numele unor personaje literare celebre readuc 
în fața noastră epoci, societăţi, vicii, caracteristici ale 
unor lumi de altădată: Harpagon, Jean Valjean, Jago, 

Hamlet, Anna Karenina, Zoe Trahanache, Ion al Glane- 
tasului, Ilie Moromete. 

Sensul evocator al acestor nume ar merita să fie 
studiat îndeaproape. Dar noi nu despre asta vrem să 
discutăm acum. Numele ce ne interesează nu aparțin 
nici marilor personalităţi ale istoriei (decit intimplátor), 
nici personajelor celebre din opere literare celebre. Nu 
dorim nici să facem apel la memoria individuală pen- 
tru a da semnificaţie cutărui sau cutărui nume pus în 
discuţie. Ceea ce-mi propun aici este un scurt colocviu 
despre numele care prin propria lor structură fonică, 
gramaticală, semantică ne spun ceva deosebit. 

Voi nota încă de acum că aceste nume nu sînt toc- 
mai puţine și că ele circulă adesea mult mai rapid și 
mai constant dintr-o limbă în alta decît apelativele cele 
mai „internaţionale“. Aceasta înseamnă cá în rîndurile 
de fafa abia dacă vom „Ciupi“ subiectul in discuţie. 
Nicidecum nu putem pretinde să-l epuizăm. 

Să consemnăm înainte de toate că majoritatea nu- 
melor de persoane (fie ele nume de familie sau pre- 
nume) sînt foarte vechi. În această privinţă e demn de 
luat în seamă Nicoară, despre care se poate spune cu 
© oarecare certitudine că ne-a rămas din latină. Etimo- 
nul său: Nicola. Sint însă și alte nume foarte vechi. 

O conscriptie de prin părțile Aradului consemna 
la 1746: Mihuf, Bărbat, Faur, Bátrin, Pantea, Olar, Pă- 
curar, Negru, Csoban, Ignat, Csordar Ioan, Kalusar Ioan, 

Cosma Lup, Jucuf, Argylan, Mof. Cu privire la aceasta 

listă, sîntem obligaţi să notăm grafia maghiarizată a lui 
Cioban, Ciordar (sau Ciurdar) şi Ardelean. Asemenea 
tendinţe nu erau tocmai singulare pe vremea aceea 
nici în Transilvania—Banat și nici în Moldova—Mun- 
tenia. În aceste din urmă provincii a existat un feno- 
men de turcizare sau grecizare. Practica aceasta n-a 
ocolit, nici numele ilustre: Jon Molnar-Piuariu, Jank 
Abraham (Avram Iancu într-un registru din Abrud), 
Gheorghe Bariț (Barițiu). 

Alte nume ne vorbesc despre vechimea lor prin 
părțile componente. În bánátenele Jurconi sau Fironi 
recunoaştem sufixul latinesc -o, -onis. Dar chiar si nu- 
mele pe care noi, românii, le-am împrumutat în epoca 
maximei modernizări a vocabularului nostru (ceea ce 
ar coincide cu ultimele două sute de ani) sînt nume din 
antichitatea greco-romană sau cel mai tirziu din evul 
mediu romanic, germanic sau slav. Cînd au început 
aceste nume să fie date noilor-născuţi, ele aveau o 
semnificație precisă. Părinţii nu-și botezau întîmplător 
odraslele. De aceea mulţi se numeau Anghelos (la 
greci), Angelus sau Angela (la romani), Stephanos, Ba- 
sileus, Atanasios si asa mai departe. De aici avem noi 
pind azi pe Anghel, Angela, Stefan, Vasile, Atanase. 
Dar ce însemnau aceste nume pe vremea cînd se folo- 
seau și ca substantive comune? 

Angelus=inger. Copilului i se dorea puritate mo- 
rală, ca aceea a presupușilor îngeri din mitologia 
creștină. 

Ștefan trimite spre coroană; copilului astfel botezat 
i se ura glorie, pentru a putea fi încoronat. 

Vasile ne aduce în minte sensul de rege (basileus). 
Ceea ce-i urau părinţii botezatului cu acest nume este 
mai mult decît clar. 

Atanasie, Atanase vrea să fie nemuritor, asa după 
cum Radu (nume slav) e mereu bucuros, Dobre (tot 
slav) e bun, Robert (de origine germanică) e ilustru. 

Astăzi puterea magiei e aproape nulă. Părinții nu-şi 
numesc într-un fel sau altul copilul pentru a-l proteja. 
Motivele sint azi diverse. Dar nu nesemnificative. Gin- 
dili-vá fiecare dintre dumneavoastră dacă nu v-aţi fră- 
mintat înainte de a da un nume noului-născut. Aceasta 
priveşte, desigur, prenumele. Dar numele? Acesta se 
moștenește, Pentru cei mai mulţi el nu inseamnă alt- 

ceva decit că „așa s-a numit tata, așa s-a numit buni- 
cul". Dar la originile lui îndepărtate fiecare din aceste 
nume (întocmai ca și prenumele discutate mai sus) au 
avut o anume semnificalioe. 

În general s-a pornit de la apelative, de la apelati- 
vele cele mai diverse: 

a) Muntean, Cimpean, Mocan, Luncan, Pddurean 
ne vorbesc de origine (topografică); Mureșan, Crișan, 
Dunărean, Prutean, Dobrogean, Moldovan, Ardelean, 
Bándjean, Craiovean, Brasovean, Oltean, Turdean, Fă- 
gárdsan evocă tot originea, dar de data aceasta mai pre- 
cis: ne vorbesc de o anumită regiune, de un anumit 
oras; 

b) Fieraru, Rotaru, Zidaru, Pdcuraru, Ciobanu, Plu- 
garu, Sitaru, Sdraru ne spun cite ceva despre meseria 
strămoşilor; 

c) Mărăcină, Brustur, Buruiană, Frunză, Creangă, 
Prună ne trimit spre regnul vegetal. Multe altele se re- 
găsesc în lumea animalelor, în schimbarea anotimpuri- 
lor, în fenomene ale naturii, în credinţe si superstiții 
vechi. Ceea ce este mai interesant, această legătură cu 
mediul ambiant, cu realitatea imediată $i cu istoria se 
oglindește și mai pregnant în numele de familie ale 
unor popoare cu o îndelungată tradiție de civilizaţie. 
Mă gîndesc în primul rînd la italieni. Iată cîteva nume 
ilustrative: Moro (moro=,,maur"), Leone (leone—, leu"), 
Rumor (rumore, gálágie, zgomot“), Longo (lungo— 
„lung“), Monti (monti=,,munti"), Benvenuti (benvenu- 
ti=,,bineveniti"), Riva (riva=,,mal"), Monaco (mona- 
co=,„călugăr“), Verdi (verdi=,,verzi"), Leopardi (leo- 
pardi=,,leoparzi"), Vallone (vallone—,,valon"). Exemple 
asemănătoare se pot da și din alte limbi: engl. Bacon 
(bacon—,slániná"), fr. Butor (butor—,buhai-de-baltá"). 

Interesant e $i fenomenul invers, adicá transforma- 
rea numelor de persoane in nume comune. Desi nu se 
apropie ca frecventá de primul proces, nasterea de 
nume comune din substantive proprii nu e tocmai „o 
floare rară": ghilotină vine de la numele medicului 
francez (Guillotin) care în 1789 „a inventat” teribilul 
Ea e ghilimelele își trag numele tot de la un fran- 
i : n Savarin, un al treilea francez, a dat 
vari gustoaselor prăjituri chemate astăzi de toți sa- 

ine; numele zilelor săptămînii, ca si ale lunilor anu- 

lui își au originea îndepărtată in nume de zeități sau 
împărați: vineri (Venera), joi (Jovis), martie (Marte), 
august (Augustus). 

O sursă interesantă și pitorească de nume proprii 
o constituie poreclele. Sigur, am putea spune că po- 
reclele la rîndul lor își au originea în nume comune. 
Da, este adevărat. Dar devenite porecle, ele sint fie 
nume proprii, fie nume comune, dar de un fel deosebit. 
lată cîteva nume provenite din porecle: Schiopu, Pifigoi, 
Lungu, Negru, Ureche, Barbălată, Fleandură, Cucuietu. 

Paragraful acesta s-ar putea lungi „la infinit”. Din 
consideraţie pentru cititor mă opresc aici. Sint însă 
convins că v-am dat mai mult de-un motiv de reflecţie 
pe marginea răspunsului la întrebarea atit de simplă: 
Cum te numesti? 


DACA NUMELE DE LOCURI SINT INTERESANTE? 


Fără îndoială. Oricare dintre dumneavoastră v-aţi 
pus adesea întrebări de felul acesta: „De ce i-o fi zicînd 
satului nostru atît de curios?“ „Cum s-a ajuns la acest 
nume?“ În ce ne priveşte pe noi, românii, avem cel puţin 
un motiv să ne intereseze originea unor nume de locuri 
si mai ales a unor nume de localităţi. 

1. De ‘ce atîtea sate, de ce atitea orașe , mari"? 
Sinicolau-Mare, Runcu-Mare, Satu-Mare, Baia-Mare, 
-Oradea- Mare, Rosienii-Mari, Careii-Mari, Preajba- Mare, 
Somcuta-Mare, Bocicoiu-Mare, Poiana-Mare, Hora-Ma- 
re, Vima-Mare, Boiu-Mare... Mulţi vom fi tentaţi sá 
răspundem imediat: „păi, Vima-Mare, pentru cá alături 
e Vima-Micd". Da, aici cred că lucrurile asa se pre- 
zinta. Numai că sînt „sate mari" cărora nu le cores- 
punde nici un „sat mic“. Și atunci? Atunci trebuie cău- 
tate alte explicaţii. 

De Oradea-Mare şi de Careii-Mari nu mă mai ocup, 
pentru că astăzi se recomandă numele simplu: Oradea, 
Carei. 

Baia-Mare (grafiat mai firesc fără linioară: Baie 
Mare) n-are un corespondent Baia-Mică. Există în 
schimb Băița si Baia Sprie. Cu primul dintre acestea 
intră în contrast dimensional, ca şi cu un eventual 
Baia-Mică. Cu al doilea, contrastul nu e opoziţie, ci di- 

ferentiere: Baia Sprie insemnind Baia--Sprie (—nume 
de persoană sau de loc). În ce privește cuvintul de 
bază, el nu poate fi interpretat, cred, decit ca baie= 
mină. 

Somcuta Mare, Boiu Mare n-au prin apropiere 
„şomcute mici", „boiuri mici". La o oarecare distanță 
există un Somcutu-Mic, dar nu cred că poate fi vorba 
de ,antonimul" Somcutei din Chioar. Cred mai degrabă 
că la început s-a zis simplu Șomcuta (toponimic pro- 
venit din som ,,corn" + kut ,fintiná") iar apoi, potrivit 
„obiceiului locului“, ca să fie mai „teribilă“, „neînsem- 
nata" Somcutá a devenit Somcuta-Mare. 

Nici vreun Satu-Mic nu se aflá prin apropierea re- 
sedinfei judetului vecin cu Maramuresul. Atunci de ce 
Satu-Mare? De la început voi spune cá avem în față 
o etimologie controversată. Într-o excepţională carte de 
toponimie, profesorul Alexandru Graur s-a pronunţat, 
cu argumente temeinice, în favoarea originii lui Satu- 
Mare din Sătmar, care la rindul lui ar proveni din ger- 
manul Satmar (a se vedea si maghiarul Szatmár). O 
undă de îndoială rămine totuși: de ce nu invers? Nu 
putem presupune cá la inceput a fost Satu-Mare, nás- 
cut din satul + mare? Apoi din Satu-Mare s-a format 
prin derivare adjectivul sătmărean (ca și băimărean din 
Baia-Mare). Adjectivul a putut influența apariţia for- 
mei „prescurtate“ Sătmar. Că Sătmar a fost interpretat 
ca avind calitatea de , mare" ne-o spune, cred, si nu- 
mele „satului mai mic“ din apropiere, Sătmărel. Repet, 
nu vreau să spun că întîietatea lui Satu-Mare fata de 
Sătmărel este demonstrată, dar nici cá este exclusă. 

2. Dar avem și localităţi lungi. Cele mai cunoscute 
sint orașele Cimpulung(Muscel) si Cimpulung-Moldove- 
nesc. Un Cimpulung existá si in Maramures, anume 
Cimpulung-la-Tisa, comună aflată în imediata apropiere 
a oraşului Sighetul Marmaţiei. 

Nu despre acest Cimpulung însă doresc să vă vor- 
besc. Atenţia mea se va indrepta spre Satulung, comuná 
situatá intre Baia Mare și Somcuta-Mare, pe drumul 
național 1 C. 

Asezat de-o parte si de alta a șoselei pe o intin- 
ere de circa 1 km, imaginea primá poate chema cu 
ușurință calificativul de lung. Dar n-a fost întotdeauna 
asa. Lungimea actuală este de dată relativ recentă. In 

plus există destule case vechi așezate departe de șosea, 
ceea ce înseamnă că si în trecut salul n-a avut forma 
unei panglici, ci mai degrabă a unei crengi, De unde 
totuşi Satulung? Originea imediată a numelui ne duce 
spre maghiarul Hoszufalu (hosszu=lung; falu=sat). Prin 
urmare numele românesc nu e decit un calc, o tradu- 
cere a componentelor. Dar poate fi și invers. 

Aşadar numele de sat lung e destul de vechi. 

Pentru ca să poată fi numilă astfel, o localitate tre- 
buie să îndeplinească, după părerea mea, una din ur- 
mătoarele două condiţii (sau pe amindoud concomi- 
tent): 

a) să fie foarte lungă, vorbind la propriu, deci ca 
dimensiune spaţială; 

b) să poată fi pusă în contrast cu o altă localitate, 
aflată în imediata apropiere si care să. se caracterizeze 
pregnant prin scurtime, luînd imediat numele de Sat- 
scurt sau așa ceva. 

Pentru Satulung al nostru pare să nu se adeve- 
rească nici una din aceste premise. Și totuși una tre- 
buie să fi existat. Prima, am văzut, este exclusă. Cea 
de-a doua pare și ea exclusă, pentru că nici în ime- 
diata apropiere și nici ceva mai departe nu se află un 
sat scurt (Satscurt, eventual). E adevărat. Acum nu 
există un Satscurt aici. Dar eu cred că a existat. Cindva 
una din străzile lăturalnice de azi a îndeplinit rolul de 
sat scurt, aşa după cum uliţa ce se întinde de-a lungul 
şoselei principale s-a prezentat, prin contrast, drept 
sat lung. . 

Ipoteza mea poate să nu fie adevărată. Dar e în 
orice caz plauzibilă. 

3. Ca şi în cazul altor fenomene lingvistice, apa- 
rența poate înșela. Si sint convins că vorbitorul mai 
puţin avizat, auzind numele satelor Groşi (lingă Baia- 
Mare) și Grosii Tiblesului (Tara Lăpușului), se gindeste 
instinctiv la o prezumtiva corpolenta a locuitorilor res- 
pectivelor sate. Alţi vorbitori, mai inclinati spre me- 
ditatie, isi zic: „N-or fi locuitorii de azi ai Grosilor cor- 
polenti, dar desigur au fost strămoșii lor. De aici trebuie 
să se fi născut numele localităţii. Așa i-or fi poreclit 
vecinii“. Destul de plauzibilă această ipoteză. Nu o dată 
s-a întîmplat ca vecinii să dea nume unor sate pornind 
de la o caracteristică anatomică, fiziologică sau psiho- 


Scanned with OKEN Scanner 


G4 
logică a locuitorilor acelor sate. Aşa se pare că s-au 
născut toponimicele Gusafi, Bdrbosi, Afurisifi, Turbati, 
Strimbi, Spărieți. 

În cazul Grosilor maramureșeni, psihologia nu are 
nici un amestec. Originea toponimicului trebuie cău- 
tată în altă parte. Grosii-Jiblesului este un sat de pă- 
dure. Cindva așa trebuie să fi fost și Groșii de lingă 
Baia Mare. Pornind de la anumite expresii existente 
pînă astăzi în graiurile populare, vom descoperi sino- 
minia grosi=butuci. Această sinonimie ne dezvăluie 
convingător originea toponimicelor în discuţie. 

4, iM regiunile de nord ale ţării, ca şi peste tot in 
Románia, ne intimpiná si alte nume de locuri intere- 
sante. Dimensiunea acestei cărți nu ne permite să dis- 
cutám mai multe. lar ca să le amintim pe toate care 
ar putea interesa cititorul ne-ar fi necesare două-trei 
tomuri de sute de pagini. Așadar ne oprim aici, con- 
semnind în încheiere semnificaţia numelui Ţării Chioa- 
rului, care printr-o analiză grăbită ar putea fi inter- 
pretată ca piuar cu labiala p palatalizată la k'. Deci 
Piuar > Chiuar sau Chioar. Numai că în această zonă p 
nu se palatalizează astfel. Consoana p trece la k’ doar 
în graiurile moldovenești. În nord-vestul ţării, p se pa- 
latalizează în pt’, pk’, eventual t" (pt’atrd, t'ept). Ex- 
clusă originea Piuar, ne rămîne interpretarea Kövár 
„Cetate de piatră“. 


NUME ȘI PRENUME IDENTICE 


Tuturor ni s-a părut hazliu faptul de-a fi întilnit 
oameni pe care-i cheamă: Dumitru Dumitru, Nicolae 
Nicolae etc, Aceasta, pentru că sîntem obișnuiți cu si- 
tuatia în care un om are un nume si un prenume, dife- 
rite unul de celălalt. Identitatea numelui si prenumelui 
pare o curiozitate. În același timp, cei mai multi dintre 
noi sintem convinși că este o raritate. Și totuşi nu este 
așa, dacă privim lucrurile în perspectivă etimologică. 

Un foarte mare număr de oameni poartă un singur 
nume, un nume repetat. 

1. Printre români, cel mai răspîndit antroponim 

(nume de persoană) este Joan sau Jon. Fiind foarte vechi 
în limba noastră, a dat naştere la multe derivate. Aces- 
tea din urmă seamănă sau nu seamănă cu cuvîntul de 
bază. În orice caz, foarte puţini dintre noi ne-am gindit 
să punem semnul egalităţii între Ion şi Nacu, de exem- 
plu. Si totuși e vorba de același nume: Jon plus sufi- 
xul ac a dat Jonac sau Jonacu. De aici s-a ajuns foarte 
ușor la Nacu. Doar și azi noi derivăm din Jon pe Nucu 
sau Nuţu (prin faza intermediară Jonucu, Ionufu). 

Luînd în considerare derivatele, ca și din alte mo- 
tive, Jon ne apare, în română mai vechi decit Joan. 
Pentru Ion, mai demult a existat şi grafia Joon. 

lată citeva antroponime derivate din Joan sau Ion: 
Oană, Neşu, Oanjd, Oancea, Ionescu, Onac, Năcula, 
Uncufd, Ioniță, Nică, Nufdscu, Nufescu. 

Așadar, în Oanfd Ioan, Uncufd Ion, Nică Ion etc. 
avem de-a face cu repetarea unuia si aceluiasi nume: 
Ioan sau Ion. Nu mai vorbim de faptul că antroponimul 
Ioan are corespondente în limbile învecinate: Ivan (la 
ruși și ucraineni), Jan (la cehi și polonezi), Ianoș (la 
maghiari), Johann (la germani) etc. Dintre acestea, 
multe au pătruns în limba noastră şi au dat naștere la 
derivate, mărind considerabil familia lui Ion. Cîteva 
exemple: 

a) de la Ivan: Ivănescu, Vancu, Ivancea, Ivașcu; 

b) de la Jan: Janovici, Iendchifa, Iancu; 

c) de la Johann: Hands, Hincul. 

Prin urmare, au un singur nume și cei pe care-i 
cheamă Ivașcu Ioan, lancea Ioan etc. 

2. Gheorghe are, de asemenea, multe derivate. Iată 
cîteva: Ghica, Gherghei, Gorgan, Goga, Guţă, Jurcă, 
Giurgiu, Jora, luga. Desigur că puţini dintre cei pe 
care-i cheamă luga Gheorghe sau Jurcă Gheorghe s-au 
gîndit vreodată că numele lor este identic cu prenu- 
mele. 

3. Nu sînt puţini aceia pe care-i cheamă Duran 
Teodor, Dorca Teodor, Dura Teodor, Fetca Teodor, Ti- 
vadar Teodor etc. Si aceștia au un singur nume, un 
nume repetat. Toate cele cinci nume de familie (Duran, 
Dorca, Dura, Fetca, Tivadar) provin din antroponimul 
Teodor, care la rindul său este o transpunere roma- 


hească a grecescului Theodoros. 

CUVINTE BUCLUCASE 


Mă voi referi în cele ce urmează la două cuvinte 
mult discutate în literatura de specialitate; prizonier Și 
remunerajie. Fac acest lucru pentru că am ceva de 
adăugat la comentariile anterioare. 

Prizonier este forma literară, forma standardizată 
si „normală“ în același timp. Se stie cá el isi are ori- 
ginea in franţuzescul prisonnier, care la rîndul sáu este 
un derivat al lui prison (,inchisoare, loc de detentie 
al persoanelor condamnate la pedepse privative de li- 
bertate; figurat, sălaș trist și sumbru“). La noi, prizo- 
nier a păstrat o parte din sensul originar, dar, după 
cum știm cu toţii, înţelesul său fundamental este altul. 

Nu sensul vreau să-l discut în primul rînd aici, ci 
forma. În limbajul popular prizonier se poate întilni cel 
puţin sub patru-cinci înfățișări: prinsonier, prinzoner, 
prinsoner, prinsonier, prizoner. Bogăția aceasta de forme 
se datorează in bună măsură diferenţelor de grai de la 
o regiune la alta. Originea „aberaţiei“ este însă co- 
muna. Se ştie că deformarea se explică prin apropierea 
formală și de sens a cuvintului discutat de noi de 
participiul prins, desi multi cercetători au recurs si la 
propagarea nazalitátii, ca in bulentin, indentitate, in- 
Linerar. 

Ceea ce este curios, etimologia populará se intil- 
neste aici cu o realitate lingvistică pe care nespecialistii 
nici mácar n-o bánuiesc. Franțuzescul prison provine 
din latinescul prehensio unde însemna „acțiunea de a 
prinde“. Este deci un substantiv din aceeași familie cu 
verbul prehendere, care s-a păstrat și în limba română. 
Forma românească: a prinde, Participiul lui prinde nu 
este altul decit... prins. Așadar, prins si prizonier se 
intilnesc undeva, la originile lor îndepărtate. Este însă 
sigur că cei care-l pronunță prinsoner pe prizonier nu 
cunosc istoria cuvintelor pe care le ,contamineazá". 

Remunerafie, cunoscut atit de bine sub forma re- 
numerație (si din păcate nu numai din vocabularul lui 

Pristanda), isi are si el curiozitdfile sale. Este clar pen- 
tru toată lumea că prima cauză a deformárii lui o consti- 
tuie apropierea de verbul număra. Dar aceasta nu este 
singura cauză, după părerea mea. Astăzi, numărul per- 
soanelor cu bagajul de cultură al lui Pristanda este în 
vizibilă scădere. Totuși forma renumerafie nu este toc- 
mai rară. O intilnim si la oameni cu o instrucţie satis- 
făcătoare. De ce? 

lată două explicaţii posibile. Intii voi nota ca de- 
formarea se produce prin schimbarea locului consoane- 
lor m si n din silabele a doua si a treia. Secvența -mu- 
ne- devine -nume-. E de mirare că se întimplă acest 
lucru? Cred că nu. Și astăzi și pe vremea lui Caragiale, 
-mune- era în limba română o secvenţă rarisimă. În 
schimb, nume există si ca vocabulá independentă. 5i 
încă una foarte frecventă, pe care academicianul Al. 
Graur a situat-o în nucleul fondului principal lexical al 
limbii române. Sigur că schimbarea locului celor două 
sunete a fost favorizată şi de înrudirea acusticd-fiziolo- 
gică dintre ele; amindouá sint consoane nazale. 

O a doua explicaţie pe care o consider posibilă este 
următoarea: remunera[ie, neologism de provenienţă fran- 
ceză (remuneration) a putut fi ,,contaminat" de un alt 
neologism de aceeași origine, anume de numerar. Eti- 
monul lui numerar este numeraire, care la rindul sáu 
provine din latinescul numerarius. Sensul cuvintului ro- 
mânesc îl urmează îndeaproape pe acela al etimonului 
său franțuzesc: „valoare bănească în monede sau în 
hirtie-monedá; bani lichizi, bani-gheatá". Avind in ve- 
dere cá remuneraţia se dá în numerar, ,coruperea" ab- 
stractului remunerafie de către mai concretul numerar 
nu ne poate apărea nefirească. Menţionez că această a 
doua ipoteză poate să explice si de ce oameni relativ 
culli rostesc renumerafie: aceștia îl cunosc pe numerar. 
Sigur, pentru majoritatea vorbitorilor care zic renume- 
rație, procesul de „contaminare“ se petrece in vecină- 
tatea verbului număra. 


Ne-am pornit să vorbim despre medicamente. $i 
despre medici, și despre spitale. Dar nu ca pacienţi, ci 
în calitate de „consumatori“ de termeni medicali. Dar 

oare nu mergem prea departe? Cine înţelege limbajul 
medicilor, în perfectă concordanţă... cu scrisul lor? 

E-adevărat, scopul nostru nu este de a pătrunde în 
labirinturile terminologiei tehnice, de strictă specialitate. 
Există totuși o arie a terminologiei tehnice care se su- 
prapune în zilele noastre peste tărimul limbii comune, 
Cu alte cuvinte, datorită importanţei pe care știința si 
tehnica au căpătat-o în viata noastră cotidiană, anumiţi 
termeni tehnici au intrat în uzul general. E desigur și 
cazul unor cuvinte din vocabularul medical. 

„Ei, şi ce-i cu asta? Dacă procesul e firesc, lasă-l să 
se desfăşoare! De ce te amesteci?" Primesc reprosul, ca 
si avertismentul. Nu are nimeni dreptul (dealtfel, esecul 
e sigur intr-o intreprindere de acest gen) sá se ames- 
tece într-un proces firesc. Numai cá tendința generală 
nu e totuna cu realizarea ei în toate particularităţile, 
în toate manifestările concrete. 

Limba comună, limbajul familiar asimilează tot mai 
multi termeni tehnici, dar nu toți vorbitorii ii receptează 
la fel. 

— Si atunci...? „Atunci se naşte albocalminul, pe 
care ţi-l recomandă doftorul la boliclinică. Dacă şi după 
albocalmin măseaua continuă să te doară, te duci la 
stimatologie să (i-o (ex)tragă. Numai că după aceea tre- 
buie să fii foarte atent la posibilele infecţii, de care nu 
scapi fără peliciliná". 

Desigur, aţi recunoscut cu toţii caracterul didactic 
al frazelor de mai sus. „Sucul“ lor il constituie formele 
pe care le pot lua în anumite idiolecte cuvintele algo- 
calmin, doctor, policlinică, a extrage, penicilină, stoma- 
tologie. 

Cum, pe ce căi s-a ajuns la formele „aberante“? 
(Am pus între ghilimele „aberante“, pentru că formele 
albocalmin, boliclinică etc. apar corecte în ochii celor 
care le folosesc. Altfel, desigur, le-ar evita.) 

_Nu pe o singurá cale, desi una din aceste căi pare 
mai bătătorită. 

1. Preluind pe algocalmin din alte stiluri, limbajul 
familiar l-a asimilat de îndată. Sau mai exact spus, nu 
toţi vorbitorii limbajului familiar l-au asimilat perfect. 
O parte din acești vorbitori au căutat o motivare a cu- 
rioasei forme. Si au găsit-o! Tableta de algocalmin este 
albă, Și mai și calmează. Este deci vorba de ceva alb 

care calmează durerile de cap, de măsele etc. Cum să 
numim această doftorie dacă nu albocalmin? Dar boli- 
clinica de unde-și trage obirșie? Păi, nu mergem la poli- 
clinică pentru a ne vindeca de anumite boli? Cine mai 
are timp să se gindească la policlinică în sens de „mai 
multe clinici" sau „clinică complexă"? Întrebarea mea 
este desigur retorică. Cei mai mulţi recunoaștem în po- 
liclinicá pe grecescul poly, prefix cu sensul general de 
„mai mulţi“. Dar, oricum, nu sîntem puțini nici aceia 
pe care gindul ne duce la boală, boli. Același fel de 
legături se stabileşte între stomatologie şi stomac. În- 
trucit netratarea bolilor stomatologice poate duce la îm- 
bolnăvirea stomacului, iată-ne vorbind de stomacologie. 


Veţi spune probabil că un cuvînt ca autostiutor nu 
e tocmai frecvent. Nu vă contrazic. Dar nici „părintele“ 
său nu ne deranjează prea des. Citi dintre noi folosim 
zilnic sau măcar sáptáminal atotstiutor? Cînd însă ne- 
voia de-a-l utiliza mai des pe alotstiutor va deveni strin- 
gentă, și frecvenţa lui autoștiutor va fi mai mare. 

De ce autoștiutor? Se pot emite mai multe ipoteze. 
Cred însă că trebuie să pornim neapărat de la caracterul 
„hibrid“ al cuvîntului „corect“. Atotstiutor se compune 
din trei cuvinte: adjectivul știutor (care la rîndul său 
este un derivat cu sufixul -itor de la verbul a ști), pro- 
numele nehotărit tot si prepozitia a. Vorbitorul nu sesi- 
zează întotdeauna componentele cuvîntului si dacă în 
calea rostirii apar dificultăţi „fiziologice“, nu se ezită 
un moment în fata perspectivei de a le înlătura. Să 
recunoaștem: autoștiutor este mult mai ușor de pronun- 
tat decît atotstiutor. Dacă la toate acestea mai adăugăm 
și frecvenţa în limbajul contemporan a pseudoprefixului 
auto, nu ne vom mira cá mulţi vorbitori îl părăsesc 
fără nostalgie pe atotstiutor în favoarea autostiutoru- 
lui. „Cum adică? E mai grozav atotstiutor decit autostiu- 
tor? Nici vorbă! Doar în al doilea cuvînt există magi- 
cul auto...“ 

Dar si dacă ne lăsăm de ironii, autostiutor e mai 
,verosimil" decît atotstiutor. Cite cuvinte cu atot — 
sînt astăzi în limba română? Vreo cinci-șase. Dar cu 
auto? Citeva zeci. Si procesul creării de noi cuvinte cu 
ajutorul lui auto- e în plină desfásurare. 


SI s 

Sá vă mai dau un argument? Iatá-]: printre com- 
pusele cu aulo- se aflá autoturism, autostradă, autocar, 


autograf, autobiografie si... autocrilicd. Ce mai con- 
teazá că nu loti auto- au aceeași origine $1 același in- 
teles? 


Fireşte că nu sînt un adept al lui autostiutor. Eu, 
cum este si normal îl apăr pe atotstiutor. Am vrut însă 
să vă invit la o explicaţie ce mie mi s-a părut satisfă- 
cătoare, în legătură cu detronarea, în vorbirea unora 
dintre noi, a atotstiutorului de către mai... simpaticul, 
dar neavenitul autostiutor. 


INVENTIVITATE CONTINUA 


Etimologiile populare prezentate sint mai mult sau 
mai putin vechi. Procesul nu s-a întrerupt nici in zilele 
noastre, în ciuda repeziciunii cu care se ráspindeste la 
noi cultura în mase. Etimologia populară este deci vie. 
(Dealtfel, în treacăt fie zis, chiar cuvinte ca renumera- 
lie si prizoner sînt de cele mai multe ori ,noi", adică 
nu sînt preluate ca atare de la alli vorbitori, ci mereu 
,reinventate".) 

Sigur, o deosebire faţă de trecut există. Un Pristan- 
da, un Ipingescu, o Ziţă nu se mai întîlnesc astăzi. Dar 
despre o dispariție a fenomenului ca atare, specific nu 
doar micii burghezii semidocte, ci mai tuturor páturilor 
sociale, nu poate fi vorba. Si sá vá spun drept, eu nici 
nu sint supárat pentru cá etimologia populará genereazá 
mereu mici deformări în vorbire sau chiar în scriere. 
Nu știu cum, dar cînd aud o nouă formă de etimologie 
populară, mi se pare că procesul lingvistic este mai viu, 
mai puţin anchilozat. Prea fugim uneori după standar- 
de. Etimologia populară mai dă cîte un bobirnac acestei 
rigidităţi. Si-apoi unele „etimologii populare" sint atit 
de pitoresti! Ce, limbajul nu are dreptul sá amuze pe 
vorbitor? Trebuie să fie mereu incruntat? 

Acum s-ar cuveni să intrăm în subiect. Mi se pare 
însă că nu putem începe cu exemplele, E nevoie să spu- 
nem cîteva cuvinte despre etimologia populară însăși. 
Mai ales că pînă acum ne-am ocupat aproape exclusiv 
de explicarea formelor, a deformărilor provocate de eti- 
mologia populară. 

Nu este tocmai usor sá definesti etimologia popu- 
lará, desi procesul ca atare de nastere a unor forme pe 
calea acesteia nu se prezintá complicat. Dificultatea de- 
finirii poate proveni chiar din „evidența“, din simpli- 
tatea fenomenului. La care se adaugă mulțimea de defi- 
nitii date pînă în prezent, In orice caz, eu nu inventez 
nimic aici. Rezum una dintre definițiile date de alţii. 
Etimologia populară ar fi o etimologie falsă, o etimolo- 
gie aparentă, de suprafaţă. Sub pavăza acestei etimolo- 
gii se produc modificări ale formei cuvintelor, acolo 
unde istoria cea adevărată s-ar opune. Mai exact, este 
vorba de modificári provocate de legătura etimologică 
falsă pe care vorbitorii o stabilesc între cuvinte neîn- 
rudite. Dar nu este destul ca două cuvinte să fie neinru- 
dite, sau înrudite îndepărtat, pentru ca să apară feno- 
menul de care ne ocupăm. Etimologia populară nu poate 
apărea decit prin întîlnirea dintre cuvinte asemănătoare 
ca formă. De aceea unii specialiști o și numesc atrac- 
tie paronimicá (paronime=cuvinte asemănătoare ca for- 
mă, dar diferite ca înţeles: eminent—iminent). 

Apropierea se stabilește întotdeauna între un cuvint 
necunoscut sau putin cunoscut și unul cunoscut. Cuvin- 
tul cunoscut îl „atrage“ pe cel necunoscut înspre pro- 
pria-i familie. Ati văzut cum l-a atras a număra (nu- 
mdrare) pe remunerafie... 

Verbul a număra nu s-a mulțumit cu o singură vic- 
timă. A mai vrut și altele. Si încă de calitate. Să recu- 
noaștem că eforturile nu i-au fost zadarnice. A număra 
are astăzi o victimă „ilustră“. Este vorba de verbul a 
enumera, respectiv de formele sale de indicativ. Noi 
zicem (eu) enumăr, (el) enumard, (el) enumdra si așa mai 
departe. Este normal să spunem asa? Da, astăzi e ,,nor- 
mal". Pentru cá asa ne îndrumă și dicționarele. Dar nu 
întotdeauna a fost, dimpotrivă. Formele apărute prin 
„etimologie normală“ sînt (eu) enumer, (el) enumeră, 
(el) enumera. În urmă cu un veac-două, cînd a intrat 
în română neologismul francez énumérer, legea prefa- 
cerii în ă a lui e precedat de labială și urmat de 
poziție dură își încheiase de mult acțiunea. Dar fiindcă 
această lege îl preschimbase pe e din latinescul mos- 
tenit numerare în ă (de unde românescul numărare), e 
din enumerare n-a rezistat. De ce? Pentru că vorbitorii 
l-au apropiat imediat pe enumerare de mai vechiul si 

arhicunoscutul numărare. Íntimplarea face ca cele două 
cuvinte să se întilnească în numeroasa familie latineas- 
că a lui numerus, dar cu aceasta datele esentiale ale 
problemei nu se schimbă. Nici in latină nu e vorba de 
unul și același cuvint: enumera are Ca etimon îndepăr- 
tat pe enumerare, iar număra s-a dezvoltat direct din 
numerare. Aşadar și la origine cuvintele din discuția 
noastră erau diferite. Astăzi însă depărtarea cea mai 
mare dintre ele o creează statutul lor, „virsta” în pri- 
mul rînd. Verbul a număra există în limba noastră din- 
totdeauna. E deci un cuvint moștenit de la strămoșii 
nostri romani. Pe cînd a enumera, desi la „originile ori- 
ginilor“ este tot latinesc, în română a intrat din fran- 
ceză. Poate că la stabilizarea formei sale a contribuit 
si latinescul literar enumerare, așa după cum mai tir- 
ziu „s-a amestecat in ciorbă“ strămoşescul numărare. 
Dar oricum, enumera rămîne tot un neologism. $i ca 
neologism ar trebui să arate mai „stilizat“: enumer, enu- 
merăm. Numai cá... a intervenit etimologia populară. 
lar actele normative ale Academiei au sancţionat noua 
formă, au validat-o. Vedeţi deci că pot exista forme co- 
recte născute prin etimologie populară? 

Pot, dar asta nu înseamnă că și sint în orice împre- 
jurare. Ba de cele mai multe ori formele generate de 
etimologia populară rămin aberante. Astăzi zic foarte 
mulți a revindeca (revindecare), dar cu aceasta forma 
nu devine automat corectă. Deși (iarăşi hazardul!) și 
aici etimologia mai îndepărtată dă dreptate etimologiei 
populare. Cum? Revendicare provine în română din fran- 
țuzescul revendiquer, unde înseamnă „a reclama un 
drept sau un obiect ce ni se cuvine sau ne aparţine 
de drept, dar se află în posesia altuia“. Mai înseamnă 
„a pretinde“. Cu aceste sensuri cuvîntul a intrat şi în 
română. Dar ajuns la noi, unii vorbitori (cam prea mulţi!) 
l-au apropiat imediat de vindeca(re). Și iată ,hibridul": 
revindica. Numai că vindeca (şi aici e partea curioasă) 
s-a născut din latinescul vindicare printr-o deplasare 
„stranie“ de sens. Or, vindicare stă si la baza frantuzes- 
cului revendiquer. Desigur, vorbitorii care fac din reven- 
dica revindeca nu ştiu că la originea cea mai îndepărtată 
aceste două cuvinte se întilnesc. Cei care cunosc ori- 
ginea cuvintelor știu foarte bine si ce spun dicționarele 

normative ale Academiei și nu fac confuzia de care ne 
ocupăm noi aici, 

Numărul „etimologiilor populare" care circulă azi 
(si nu numai în limbajele popular-familiare, ci chiar in 
mediile așa-zis cultivate) este încă destul de mare. lată 
cîteva: gaz metal (apropierea e de metal, desigur); Jo- 
caș, în loc de lăcaș, datorită apropierii de loc, locui; 
răspunzabil, pentru responsabil (sub influența lui răs- 
punde); incuibajie, în loc de incubație (prin apropierea 
de cuib); lungoare, care sub influenţa lui lung, îl înlo- 
cuieste pe lingoare; pufoaicd, provenit din rusescul fu- 
faika, care „s-a agăţat” de puf; aerogant (,,care-si dá 
aere"). 

Dar etimologia populará schimbá nu numai forma 
cuvintelor, ci si înţelesul. Veţi fi de acord cu mine cá 
multi români înțeleg prin lucrativ ,,laborios, harnic, 
muncitor, de muncă“. Aceste sensuri au fost atribuite 
lui lucrativ prin falsa lui derivare din substantivul lu- 
cru. În realitate, lucrativ provine din frantuzescul lu- 
cratif si latinescul literar Jucrativus, insemnind, conform 
Dicţionarului limbii române moderne „care aduce cîştig, 
profitabil, rentabil, bános". Curios! Si aici, falsele rude 
de azi sînt „neamuri“ la origine. În fapt, lucrativus face 
parte din aceeași familie cu latinescul vulgar lucrare, 
din care se trage românescul lucra(re). Din lucrare (in- 
finitiv lung) s-a născut ulterior, pe teren românesc lu- 
cru. (Unii ar putea contesta această etimologie, spunînd 
că lucrare poate proveni din lucubrare „a lucra seara“, 
„a veghea“. Luînd în considerare și situaţia din cele- 
lalte limbi romanice, eu susţin teza expusă mai înainte.) 
In fond, nu aceasta este important pentru discuţia noas- 
tră, ci alunecarea de sens a lui lucrativ. 

Tot o „alunecare“ este și înţelesul pe care-l dăm 
unii adjectivului temerar „îndrăzneţ, curajos“, provenit 
din frantuzescul téméraire (vezi și latinescul literar te- 
merarius). Legindu-l de cuvîntul teamă, ne trezim că te- 
merar ar însemna exact contrariul, adică ,,temator, fri- 
cos“, 

Sigur, „elimologiile populare“ s-au impulinat astăzi. 
Dar nu într-atit încît să ne scutească de a ne mai ocupa 
de ele. Cu cele ce v-am spus mai sus, cred că v-am 
convins. Sau măcar v-am creat un dubiu care să vă in- 
vite la reflecţie. 

„Un ascultător má întreabă 
unde se vorbește cel mai ro- 
mâneşte. Îi răspund imediat: 
peste tot unde trăiesc români”. 


Al. Graur 


Un ziar din Torino publica prin 1969 un manifest 
în dialect piemontez. Textul isi propunea să demonstreze 
írumusefea graiurilor din Piemont, ca și capacitatea lor 
de a transmite orice mesaj. Se deplingea totodată sta- 
rea de degradare si de abandon a dialectului pe care 
locuitorii regiunii îl numeau simplu, piemonteza, vrind 
să sugereze că idiomul lor poate fi considerat chiar 
limbă de sine stătătoare. Se mai reamintea că odată se 
scriau epistole în acest dialect, că se ţineau cuvîntări, 
că s-au scris chiar poezii. Acum, adoptind limba italia- 
nă standard, locuitorii Piemontului își părăsesc graiul 
strămoșesc, atit de pitoresc și de expresiv. Acest lucru, 
glăsuia mesajul, nu trebuie să se întimple. 

Mi-ar fi greu să spun dacă autorii mesajului aveau 
Sau nu dreptate. Cert este că ei deplingeau o realitate 
cu care iubitorii de tradiţii nu se pot împăca. Torinezii 
băștinași vorbesc încă piemonteza, dar numai în fami- 
lie, la piaţă şi în conversațiile lipsile de pretenţii. Asta 
înseamnă cá anii idiomului lor sint numărați. Sau dacă 

aprecierea mea este prea severă, putem zice generații 
în loc de ani. Şi vorbitorii îndrăgostiți de tradiție, de 
graiul străbun, se tem. Ei caută cu disperare o punte de 
salvare. Punte pe care eu cred că nu o vor găsi nici- 
odată. 

În Italia, în Franţa, în Germania vine vremea sca- 
dentei. Vorbitorii trebuie să aleagă între graiul de aca- 
să, între dialect și limba standard sau limba literară. 
„Să aleagă“ e un fel de a zice. Pentru că viitorul apar- 
iine neîndoielnic limbii literare. Pe aceasta o cunosc 
toli. Ea aparţine întregii comunităţi nationale, pe cînd 
dialectele constituie mijloace de comunicare pe arii mai 
mult sau mai putin restrinse. Necesităţile vieții sociale, 
ale organizării de stat si ale vieții economice impun pă- 
răsirea treptată a dialectului în favoarea limbii cunos- 
cute de toţi. 

Alta este situaţia la noi. În interiorul graniţelor Re- 
publicii Socialiste Románia nu existá dialecte. Sau in 
orice caz nu existá idiomuri románesti neinteligibile 
pentru vreun vorbitor al limbii române. Dacoromânii, 
adică moldovenii, bănăţenii, muntenii, oltenii, transil- 
vănenii, bucovinenii, crisenii, maramuresenii si dobro- 
genii, se inteleg perfect intre ei folosindu-si fiecare gra- 
iul de acasă. Pentru ca un moldovean să comunice cu 
un bănățean nu este neapărată nevoie să apeleze la ro- 
mâna standard, cum trebuie să facă, de pildă, sicilianul 
care vrea să se înțeleagă cu piemontezul. Aceștia din 
urmă sînt nevoiţi să recurgă la italiana literară pentru 
că altfel nu-și pot transmite unul altuia mesajul. 

Așadar, necesităţile de comunicare în sînul comuni- 
tátii nationale nu impun la noi abandonarea graiurilor 
populare. Dar poate că sînt alte argumente în favoarea 
părăsirii lor? Nevoia de precizie, nevoia de expresivi- 
tate, nevoia de claritate. Cert, orice stil trebuie să tindă 
spre atingerea acestor parametri. Dar ne întrebăm: Gra- 
iurile populare nu posedă aceste virtuţi? Întrebarea este 
mai mult retorică. N-avem de gind să polemizăm cu 
Alecsandri, Eminescu, Coșbuc, Goga, Arghezi, Sado- 
veanu, pentru care graiul popular a fost cel dintii și cel 
din urmă izvor de frumuseți lingvistice, Se stie că ma- 
relui Sadoveanu îi făcea o deosebită plăcere să-și elo- 
gieze maeștrii. Și intotdeauna cita în primul rind popo- 
rul, literatura populară, graiul popular, La care avea 

obiceiul să-i adauge pe Neculce și pe Creangă. Dar în 
acest fel amplilica elogiul la adresa Marelui Anonim. 
Pentru că creatorul Letopisefului de la Dabija-vodă în- 
coace, ca si povestitorul Amintirilor din copilărie sînt 
ei înşişi două fluvii limpezi ce-și trag puterea din ne- 
secatul izvor al geniului popular. 

Atunci ce putem reproșa graiurilor populare? De 
ce combatem regionalismul și expresia dialectală? Aici 
lucrurile se complică puţin. Soluţia pe care o propunem 
nu poate fi decît nuanţată. Limba literară românească 
izvorăşte, așa cum s-a văzut, din graiurile populare și 
se îmbogățește, se înnobilează mereu cu frumuseți create 
necontenit de geniul popular. Dar ea, limba literară 
(sau limba standard) nu se poate confunda cu graiurile 
populare, așa după cum riul nu se poate confunda cu 
izvorul primar și nici măcar cu piraiele din care-și mă- 
rește treptat debitul. Limba literară, prin contribuţia a 
zeci de generaţii de scriitori, oameni de știință si cul- 
tură, jurnalişti oratori și aşa mai departe, s-a îmbogăţit 
s-a perfecționat enorm, mai ales în ultimele două veacuri. 
Ea a ajuns la un grad de dezvoltare culturală pe care 
graiurile, populare n-au avut cum să-l atingă, pentru 
că ele, aceste graiuri, n-au fost solicitate să expri- 
me ideile și cuceririle științei moderne, rolul acesta 
asumindu-si-] tocmai limba literară. Ca atare, dezvol- 
tarea în continuare a culturii și științei noastre, a li- 
teraturii și artelor nu poate fi concepută în afara con- 
solidării si perfecţionării continue a limbii literare. 
Dacă această cultură si această știință vrem (asa cum 
vrem!) să devină un bun al maselor largi, se înţelege că 
pătrunderea limbii literare pînă în cele mai profunde 
straturi ale populaţiei este o cerinţă sine qua non. Pri- 
vite lucrurile in această lumină, străduinţa școlii, a pre- 
sei, a radioteleviziunii, a tuturor instituţiilor de cultură 
de a difuza cît mai larg posibil limba standard mi se 
pare nu numai lăudabilă, ci absolut necesară. Lucrările 
de cultivare a limbii se înscriu de fapt si ele tot pe linia 
acestui efort de răspîndire a limbii literare în masa vor- 
bitorilor. Deși, așa cum se poate remarca din alte capi- 
tole ale lucrării de faţă, aceasta nu este singura rațiune 
8 preocupării noastre pentru cultivarea limbii nationale. 

Dar ce facem totuși cu graiurile populare, cu ele- 
mentele populare şi regionale din vorbirea şi din scrisul 

multora dintre noi? Graiurile populare își urmează dru- 
mul lor neîngrădit de vreo forţă externă. Ele se apro- 
pie treptat de limba literară. Mai exact, vorbitorii aces- 
tor graiuri introduc, conștient sau nu, în idiolectul lor 
tot mai multe componente ale limbii comune, părăsind 
în același timp trăsături caracteristice doar graiului sau 
subdialectului pe care l-au învăţat de la înaintași. În 
același timp însă vorbitorii limbii standard nu se ex- 
primă în strictă conformitate cu normele impuse de legi- 
ferările academice. În vorbirea lor pătrund din adincuri 
elemente ale graiului popular de origine. De aceea nu ne 
vine greu să depistăm proveniența dialectală a cutárui 
sau cutărui crainic al televiziunii, reporter sau conferen- 
tiar. Limbajul (idiolectul) oricáruia dintre noi este „colo- 
rat“ de fonetisme (unele abia perceptibile) şi cuvinte a- 
partinind unei anumite zone a ţării, respectiv regiunii din 
care provenim. Este ceva rău în asta? Eu cred că nu. 
Dimpotrivă, mi se pare că variaţia care nu împiedică de- 
loc deplina comunicare este chiar salutară. Ea aduce pros- 
petime exprimării, înlătură monotonia si plictisul. Să ne 
gîndim numai la marii scriitori care şi-au presărat lim- 
bajul cu ,, regionalisme“ sau cu componente ale graiu- 
rilor populare luate în ansamblul lor: Creangă, Caragiale, 
Eminescu, Rebreanu, Arghezi, Goga, Sadoveanu, Marin 
Preda. (N-as vrea să continuu enumerarea, pentru că voi 
da din nou lista tuturor marilor clasici români.) Oare 
n-au făcut bine aceşti scriitori cînd şi-au colorat limba- 
jul lor (standardizat, literar, în esenţa lui) cu elemente 
și structuri ale graiului moldovenesc sau, după caz, mun- 
tenesc, ardelenesc? 

Putem merge şi mai departe. Ce atitudine trebuie 
să adoptăm față de scriitori ca Victor Vlad Delamarina 
care și-a scris aproape întreaga operă poetică în dia- 
lect? Se stie că poetul bănăţean, mort prematur la două- 
zeci si şase de ani, a scris un număr de șaptesprezece 
poezii în grai bănăţean și patru în limba literară. Res- 
tul operei sale o formează însemnările de călătorie şi 
notele autobiografice. Locotenent de marină, Victor 
Vlad își va semna primele poezii, publicate în ziarul 
timișorean Dreptatea, cu numele Delamarina. Cea mai 
realizată dintre poeziile scrise în grai este poemul epic 
„Al mai tare om din lume“, lucrare rezistentă, care nu 
poate lipsi din nici o antologie a poeziei românești, con- 

siderată de Mihail Dragomirescu drept o capodoperă. 
Cred că lui Vlad Delamarina nu-i putem reproşa princi- 
pial nimic. El s-a exprimat în limba română. Subdialectul 
bănăţean este o componentă, o varianlă, o ramificaţie 
teritorială a limbii române. Singurul dezavantaj pe care-l 
prezintă literatura dialectală (în caz că scriitorul este 
realmente talentat) este acela al receptării incomplete 
de către comunitatea naţională. Pe Victor Vlad Delama- 
rina, adică, dincolo de lucrarea menţionată, îl gustă cu 
adevărat în primul rînd bánátenii. Din păcate, acesta este 
un dezavantaj major. Literatura, prin însăși menirea ei, 
trebuie să se adreseze întregii comunităţi naționale; ea 
trebuie să se facă înțeleasă in mod deplin de către toți 
membrii acesteia. 

În presă, la radio, la televiziune, în conferințele pu- 
blice, nu sînt promovate graiurile, ci limba literară, în- 
teleasă de toţi. Dar nu vom respinge, în același timp, 
într-o operă literară, mai cu seamă, ori într-un reportaj, 
,coloratura" regională, farmecul cite unei trăsături dia- 
lectale, așa după cum nu ne gindim să-l criticăm pe Emi- 
nescu pentru că și-a permis să zică mindrd-n toate cele, 
te asamăn unui prinț sau c-o ndframd-n vîrf de băț în 
loc de „frumoasă din toate punctele de vedere", „te asea- 
man unui print“, „cu o basma în vîrful bățului“. Cine 
şi-ar permite să-i aducă lui Eminescu atare critici s-ar 
acoperi de ridicol. Capătă deci „drept de cetate“ numai 
acel termen dialectal care este ridicat la rangul de va- 
loare estetică, prin puterea de creaţie a scriitorului. 

Si cu asta cred că am răspuns la întrebarea privi- 
toare la atitudinea vorbitorului cult de astăzi, ca și a 
lingvistului, fata de graiul popular, fata de „coloratura“ 
dialectală din limbajul fiecăruia dintre noi, fata de com- 
ponentele si structurile regionale care nu impieteazá 
asupra receptárii mesajului. 

S-ar párea cá atitudinea propusá in insemnárile de 
pînă acum intră în firea lucrurilor si, prin urmare, nu are 
nevoie să fie argumentată pe larg sau susţinută cu atita 
insistenţă. „S-ar párea..." Dar, din păcate, nu este aşa. In 
multe lucrări de publicistică, în conferinţe, chiar în ma- 
nualele școlare, s-a strecurat un oarecare dispreţ, o atitu- 
dine de condescenden{a în cel mai bun caz, față de gra- 
iul popular și de ,coloratura" regională a limbajului. 
Cuvîntul dialectal este considerat un intrus, chiar atunci 

cînd el nu împiedică perfecta funcţionare a procesului de 
comunicare, ba chiar si atunci cînd el aduce un plus de 
sens sau măcar de simlire. 

Dacă un scriitor sau un vorbitor din părțile vestice 
ale Transilvaniei și-ar permite să folosească mai des 
cuvîntul duroare, ar fi privit de sus de către multi dintre 
noi. Ne-am întreba imediat de ce nu se recurge la durere. 
Nu acoperă acest din urmă cuvint întreaga arie seman- 
tică a lui duroare, vocabulă regională, pe care vorbito- 
rii din alte zone n-o înţeleg pe deplin? Nu. Mai întii 
voi nota că duroare este mai vechi în limba noastră de- 
cît durere. Duroare provine din latinescul dolorem unde 
însemna „durere“, atît în sens fizic cit Si ca suferință 
psihică. La noi, ca și în alte cîteva limbi romanice dealt- 
fel, duroare a început să se specializeze pentru sensul 
de durere psihică. Înţelesul celălalt a fost preluat trep- 
tat de către durere, un substantiv născut din infinitivul 
lung al verbului durea. (În sensul acesta am zis că du- 
roare e un cuvînt mai vechi în limba noastră.) În italiană, 
lucrurile se petrec cam la fel: dolore înseamnă în pri- 
mul rînd durere psihică, deși nici celălalt sens nu e ab- 
sent. Pentru „durere de cap" ei spun însă mai intotdea- 
una mal di testa si nu dolore di testa. 

La noi, procesul de emarginatiune a continuat însă. 
Treptat durere a preluat, in multe regiuni, intreaga in- 
cárcáturá semanticá al lui duroare, care a devenit cu 
timpul un regionalism. În zonele în care se mai păstrea- 
ză însă, el este foarte sugestiv si în lanţul vorbirii el nu 
poate fi în nici un caz substituit de către durere. Înlocui- 
rea atrage după sine numaidecit o sărăcire a sensului. 

Cum trebuie tratat un asemenea cuvînt? În nici un 
caz cu dispreţ. Nu-l vom recomanda pentru conferințele 
de la televiziune, dar ne va face plăcere să-l auzim în 
proza lui Titus Popovici sau în poezia lui Ioan Alexandru. 

O istorie întrucitva asemănătoare au cuvintele pă- 
curar, nea, prunc și miere. Primul dintre cuvintele citate 
e de de-a dreptul vitregit. Într-o lucrare recentă de ling- 
vistică ni se spune cá pdcurar a dispărut din limba 
noastră, locul lui fiind luat de cioban. Dacă ar fi asa, aș 
regreta mult și numai pentru simplul fapt că păcurar 
este o moștenire latinească deosebit de prețioasă, în 
timp ce cioban ne vine din limbile turcice. Etimologia 
cuvintului „dispărut“ ne duce spre latinescul pecorarius, 

derivat al lui pecora „oaie“. Regretele mele n-ar trebui 
să se oprească desigur aici. Păcurar evocă o întreagă 
epocă din istoria poporului nostru. Românii au fost timp 
de secole păcurari, țărani și fauri, adică păstori, lucrători 
ai pămîntului (latinescul terra) și meșteșugari (latinescul 
faber — fabrum). Ce frumoase doine au creat păcurarii! 
Și cit de mult se vorbește despre ei în sutele de variante 
ale „Mioriţei“ care mai dăinuie de-a lungul și de-a latul 
Transilvaniei, Banatului, Crisanei, Maramureșului si în 
nordul Moldovei! Sigur, în sudul Moldovei, în sudul 
Transilvaniei, în Muntenia, Oltenia și Dobrogea se zice 
cioban, pentru că acolo păcurar înseamnă „negustor de 
păcură“. N-am nimic împotriva lui cioban. El s-a impus 
în multe graiuri românești, precum si în limba literară. 
Deci e de-al nostru. Dar nu trebuie izgonit nici păcurar. 
Si mai ales nu trebuie considerat ca „dispărut“. El nici 
măcar n-a trecut în vocabularul pasiv. Darmite să dis- 
pară! Păcurar e viu în vorbirea multora dintre români 
Şi, prin urmare, are drept de cetăţenie în limbajul poetic. 

În ce-l privește pe nea, regretul meu se leagă de 
scăderea procentului de cuvinte latine în limba noastră. 
Dintre cele trei cuvinte care desemnează ,,precipitatia 
atmosferică solidă sub formă de cristale hexagonale...“, 
numai nea este de origine latină. Zăpadă este slav, iar 
omăt ne vine tot dintr-o limbă slavă, probabil din ucrai- 
neană. Dar vocabula de origine latină (nivem) n-are 
nici o şansă de supravieţuire, într-o perspectivă mai 
îndepărtată, deși cîndva neauă, neauo, nea, „nu stăteau 
de vorbă“ cu zăpadă. Și omăt este sortit abandonului, 
poate chiar într-o măsură mai mare decît nea. 

A] treilea dintre cuvintele citate mai sus, prunc, este 
taxat de către dicţionare ca învechit si regional. Regio- 
nal, da, pentru că se foloseşte curent doar în Crişana. 
Deși parcă i-ar sta mai bine cu epitetul „popular“ deoa- 
rece toți românii îi cunosc sensul si din cînd în cînd se 
mai aude si prin Moldova, Muntenia sau Banat. Ínvechit, 
nu. În partea de vest, unde se foloseşte curent, prunc e 
foarte viu. El nu poate fi substituit de către copil, pen- 
tru că aici copil (cu accentul pe o) înseamnă „bastard“. 
„Bastard“ înseamnă copil și în Maramureş, unde prunc 
devine cocon, iar fetița se preface in cocoand. Maramu- 
resenii explică acest fenomen prin starea lor de nobleţe 
$1 de stápini ai nordului ţării de-a lungul întregului ev 

mediu. Nu ştiu cită dreptate au, dar pentru mine, în 
vocabularul căruia cucon, cucoană ocupă un alt loc (cel 
indicat de dicționarele normative ale Academiei), „ros- 
tirea^ maramureseaná mă încîntă in mod deosebit. 

Revenind la prunc, vom spune că această vocabulă 
veche (de origine necunoscută) a dat naștere unui mare 
număr de derivate si compuse, dintre care unele prezente 
doar în stilurile culte: pruncă, pruncesc, a prunci, prun- 
cie, prunculej, prunculifd, pruncusor, pruncuj, pruncu{d, 
pruncucidire, pruncucigas. Referirea mea la stilul conver- 
satiei culte viza ultimele două dintre cuvintele citate: 
pruncucigaș și pruncucidire, termeni ce aparțin stilului 
juridic — administrativ. Mai e nevoie să spunem că în 
aceste condiţii prunc este un cuvint cunoscut de către 
toți românii chiar si de către aceia care nu-l folosesc 
mai frecvent decît o dată la un an? 

Muiere, în schimb, se aude frecvent peste tot. Si 
totuşi e o... „problemă“. Acest cuvint nu mai are sta- 
tutul din latină. Latinescul mulierem (devenit in română 
muiere, precum taliat a devenit taie sau caelum, cer) 
însemna „femeie, soţie, femeie măritată”. În majoritatea 
graiurilor româneşti, aceste sensuri s-au păstrat pină 
astăzi. Doar pe arii restrinse muiere are un sens peio- 
rativ. Cu toate acestea, limba literară nu-l acceptă. Aici 
s-a impus femeie, provenit din familia. Era necesară 
această substituire? Nu ştiu. Cert este că ea s-a petre- 
cut si noi sîntem obligaţi s-o consemnăm ca atare. 

O soartă asemănătoare împărtășește în română lati- 
nescul filia (in italiană figlia, în franceză fille). O parte 
din graiuri, mai ales cele muntenești, o păstrează în 
expresia fie-mea (cu varianta fii-mea), fie-sa (cu va- 
riantele fii-sa si fi-sa). Limba literară respinge însă 
aceste forme, asa cum respinge pe maicd-mea, taică-tu, 
fii-tu. Acceptă doar derivatul fiică. Sigur, fie, luat sin- 
gur, ar avea puţine șanse de supravieţuire, intrucit 
intră în omonimie cu verbul fie (provenit din fiat, fiant). 
Dar, oricum, el nu este un intrus. Așa după cum, în 
aceleași graiuri muntenesti, nu sint ,intruse" formele 
Verbale iotacizate, respinse astăzi de limba literară. 
arie acestea, cea mai mare parte o constituie formele 
video ogice, adică normale: vdz (provenit din latinescul 

20), auz (audio), simț (sentio), Jiu (teneo), sai (salio), 
Șază (sedeat). Există un număr de iotacizate născute 

prin analogie cu cele de mai sus: spui (expono), crez 
(credo), trimi[ (tramitto), piei (pereo), cei (quaero). No- 
tez cá acolo unde nu avem dublete neiotacizate, for- 
mele iotacizale sint acceptate ca literare: vinzind, sim- 
Jind, auzit. 

Formele verbale iotacizate, ca şi fie-mea sau muiere, 
pot constitui însă (și constituie realmente) o sursă sti- 
listică valoroasă pentru scriitori. Cu ajutorul lui văz (în 
loc de văd) si fi-sa, scriitorul poate localiza perfect 
intimplarea (Muntenia, Oltenia, eventual sudul Tran- 
silvaniei), așa după cum prin muiere ne introduce în- 
tr-un anume mediu social si ne poate sugera un anume 
nivel de cultură al personajului sau al comunității. 

Localizarea acţiunii se poate realiza foarte bine si 
cu ajutorul cuvintelor pe care lingvistii le-au folosit 
pentru delimitarea graiurilor dacoromâne: varză, nd- 
dușeală, ficat, usturoi, gresie delimitează graiurile de 
tip muntenesc, aflate în contrast cu cele de tip moldo- 
venesc unde se zice curechi, sudoare, mai, ai, cute. Lo- 
calizarea poate merge și mai departe. Există un număr 
de cuvinte care delimitează arii lingvistice mai restrinse: 
ciupi (Muntenia, Oltenia, sudul Transilvaniei, Dobrogea) 
— pisca (Moldova, estul Transilvaniei) — piscura (Ba- 
nat) — pifiga (Criseana, nord-vestul Transilvaniei şi Ma- 
ramureș); porumb (Muntenia și zonele învecinate) — pă- 
pusoi (Moldova) — cucuruz (Transilvania). 

Înainte de a încheia acest capitol, poate că ar merita 
să ne ocupăm și de unele fonetisme. Mă gindesc înainte 
de toate la ciine, mîine, piine. Deci nu ne interesează 
concurenţa lexicală dintre ciine, jigodie si potaie, spre 
exemplu, ci contrastul ciine — cine. Formele cu i au 
apărut în Muntenia, unde există tendinţa anticipării ele- 
mentului palatal. Așa se explică de ce la singular şi 
muntenii zic mind (nu miină), desi la plural rostesc 
miini ($i nu mini). In forma de singular nu există o vo- 
calá palatalá ce ,trebuie anticipatá^, ca in forma de 
plural. In toate celelalte graiuri româneşti se zice cine, 
pine, mine, mini (sau minuri). Voi spune imediat că 
acestea sint formele etimologice, dezvoltate pe cale 
normală din latineștile canem, panem, mane. (Pluralele 
lui mînă, ca și forma de singular însăși, au apărut ul- 
terior, „pe teren românesc“, pentru că în latină manus 
aparţinea declinării a patra.) Totuşi limba literară, în 

ciuda opoziţiei scriitorilor moldoveni, a acceptat for- 
mele cu i: ciine, piine, miine. La fel s-a întîmplat cu 
verbul a minca. Formele firești minc, minci, mincă au 
rămas populare, în timp ce mănînc, máninci, mănincă 
au fost adoptate de limba literară. 

încheind, voi nota că noi, românii, nu avem nici 
un motiv să dezavuăm cuvintele, fonetismele sau struc- 
turile regionale, întrucît foarte puţine dintre acestea 
impietează asupra comunicării. Româna este cea mai 
unitară dintre toate limbile romanice, în ciuda divizării 
statale artificiale a comunităţii românești pe întinderea 
a multe secole. Constiinta unităţii de neam si de limbă 
a românilor a rămas trează de-a lungul veacurilor şi de 
aceea graniţele statale n-au putut constitui niciodată o 
piedică majoră în calea comunicării dintre toti românii. 
Rămași, timp de un mileniu şi jumătate (de la constitui- 
rea lor ca popor și pînă astăzi), pe vatra strămoșească, 
românii şi-au păstrat in mod remarcabil tradiţiile, por- 
tul şi mai ales limba, nealterate esenţial de trecerea 
veacurilor și a împilărilor. 

O viziune raţională asupra proceselor de astăzi nu 
poate să ignore aceste adevăruri fundamentale ale is- 
toriei. Graiurile populare nu pot fi privite decit ca niste 
comori in care se află încorporată experiența de veacuri 
a poporului nostru şi din care și-au tras puterea toate 
marile izbinzi ale progresului lingvistic modern. La 
aceste comori noi vom apela si în viitor, în ciuda dis- 
paritiei treptate a vorbirii dialectale şi a trecerii unui 
mare număr de trăsături lingvistice în arhiva istoriei. 
Pentru că aceste comori pot fi reînviate oricind. Ne stau 
mărturie operele lui Negruzzi, a lui Goga, a lui Emi- 
nescu si a lui Sadoveanu, care au adus pînă la noi 
„limba dulce si inteleaptá^ a strămoșilor, a cronicarilor 
și a făcătorilor de legi din veacurile trecute. 


6* 

„Scrierea este pictura vocii; cu 
cit este mai asemănătoare, cu 
atit mai bună este”. 


Voltaire 


CE NE TREBUIE ȘI CE NU 


Foarte greu de răspuns, mai ales cînd e vorba toc- 
mai de verbul a trebui. 

În limba contemporană acest verb tinde să devină 
unipersonal. Adică să aibă forme pentru o singură per- 
soand. Anume, persoana a III-a singular. Deci, trebuie, 
trebuia, va trebui, ar trebui etc, 

În majoritatea situaţiilor aceste forme uniperso- 
nale au un sens impersonal. Dealtfel tocmai acest sens 
impersonal favorizeazá consolidarea statutului de verb 
unipersonal la cuvintul in discuţie. 

Dar să părăsim terenul discuţiilor „savante“ pentru 
a ne opri la problematica vorbirii cotidiene. 

Cînd, în ce contexte ne poticnim? De la început voi 
spune că situaţiile tulburi sînt destul de numeroase. 
Numai că noi vom poposi doar în vecinătatea celor mai 
comune, 

l În primul rînd să notăm că a trebui se utilizează cel 
mai frecvent ca verb impersonal pe lîngă un conjunc- 

tiv. În această situaţie, el are sensul lexical de „a fi 
necesar sa... ", „a fi nevoie“, „a nu putea evita": ,,Tre- 
buie să plec“; „Ar trebui să te ingrijesti cu mai multă 
atenţie, „Va trebui să muncim din greu“. 

Din cele trei faze citate, vi s-a părut vreuna „difi- 
cilá"? Adică, credeţi că vreuna dintre ele poate ridica 
probleme de acord gramatical? Așa cum le-am prezen- 
tat, aceste scurte fraze par exprimări banale, cu forme 
elementare, bine cristalizate. Într-un fel așa şi este. Nu- 
mai să existe un ,,dar"... 

În nici una din cele trei construcții, subiectul gra- 
matical al verbului la conjunctiv (să plec, să te îngri- 
jesti, să muncim) nu este exprimat. El este inclus, cum 
zic lingvistii. Dar această situaţie nu este unica intil- 
nită. De foarte multe ori subiectul este exprimat. Și 
tocmai aici apar dificultăţile: „Eu trebuie să plec“; „Tu 
ar trebui să te îngrijeşti...“; „Noi va trebui să mun- 
CI e 

Dacă „eu trebuie să plec“ ni se pare o construcţie 
cu totul firească, apoi ultima din cele citate nu mai e 
atit de „naturală“. Să recunoaștem cá ne vine de multe 
ori să spunem „noi vom trebui sá...", „ei au trebuit 
si..." (nu „ei a trebuit sá..."). Avem deci tendința 
să acordăm cu subiectul nu numai predicatul corespun- 
zător (în cazul nostru, respectivele verbe la conjunctiv), 
ci si predicatul exprimat prin verbul impersonal a tre- 
bui. Acest predicat însă are drept subiect propoziția 
care urmează şi prin urmare nu trebuie să se acorde cu 
subiectul verbului la conjunctiv. 

Aşadar, în toate aceste cazuri, a trebui e necesar 
să rămînă la persoana a Il-a singular şi să nu alerge 
după subiectul propoziției vecine. 

În ceea ce privește forma, recomandăm pe cea ne- 
sufixată la prezentul indicativului (trebuie nu trebu- 
ieste) si pe cea ca sufix la conjunctiv, respectiv una 
din formele de viitor: (0) să trebuiască, nu (0) să tre- 
buie, cum zic o parte din compatrioţii noştri de peste 
Carpați. 

Ne putem întreba totuși: se exprimă greşit vorbi- 
torii care zic ,Trebuieste să se pună capăt acestei si- 
tuatii“? Si nu sint tocmai alit de puţini aceia care in 
vremea din urmă au îndrăgit forma verbală sufixată: 
trebuiește. 

Eu sînt tentat să răspund negativ la întrebarea pusă 
adineaori. Adică una e să spui că forurile Academiei 
recomandă... şi alta să zici cá forma nerecomandatá e 
greşită. Deci, trebuie, dar nu trebuieste să decapitám pe 
cei care nu se conformeaza. 

Si acum să trecem la ultima chestiune pe care 
ne-am propus s-o discutam aici. E vorba de a trebui 
cu sensul (în parte, regional) de „a fi necesar 
(cuiva)... ", „a fi de folos cuiva, la ceva... : 

Ín aceste cazuri, verbul nostru nu mai e impersonal 
sau unipersonal. Si inevitabil sufixul este obligatoriu: 
„Nu-ţi trebuiesc"; „Tu-mi trebuiesti", „Ei ne trebuiesc”. 
La persoana a III-a singular funcţionează ambele forme 
(sufixată si nesufixatá: trebuie, trebuieste). 

Desigur, în legătură cu a trebui s-ar mai putea pune 
în discuţie şi alte aspecte: semantice, morfologice, sin- 
tactice, fonetice. Ne oprim deocamdată aici. Cu alt pri- 
lej vom relua cel puţin discuţia în jurul structurii mor- 
fologice a acestui interesant cuvint. 


ADRESE OFICIALE 


Cu toţii vom fi de acord că în redactarea adreselor 
oficiale, a circularelor, a dispoziţiilor către instituţiile 
subordonate, se manifestă in general multă exigentá. 
Ca urmare, numărul greșelilor ortografice, de punctua- 
tie etc. nu este exagerat de mare. Totuși, asemenea 
erori mai persistă şi uneori cu o frecvenţă supărătoare. 
Intervenţia noastră este deci justificată. 

Care sînt greșelile cele mai frecvente din materia- 
lele de care ne ocupăm? 

1. Numele diferitelor întreprinderi, instituţii şi or- 
ganizajlii de masă se grafiazá cu literă majusculă la 
toate cuvintele alcătuitoare: Trustul de Construcţii Dim- 
bovifa, Intreprinderea de Gospodărie Oráseneascá Te- 
cuci, Institutul Pedagogic Constanta, Consiliul Popular 
al Judeţului Timiș, Scoala Generală Sintana etc. Indrep- 
tarul ortografic, ortoepic si de punctuatie indica scrie- 
rea cu majusculă numai la primul cuvînt: Consiliul 
popular al judeţului Dolj, Casa de cultură a sindicatelor 
din Suceava. 

2. Nu arareori după prepozitia către se pune, în 

mod cu totul nejustificat, virgulă: Către, Consiliul popu- 
lar al oraşului Caransebeș. E ca și cum ai scrie „Dă-mi 
o cană de, apă”. Prepozitia este doar un element de le- 
gătură si ea nu poate fi despartita de cuvintul ce-i ur- 
mează prin nici un semn de punctuație. 

3. Numele oraşelor Baia-Mare,  Sinnicolau- Mare, 
Satu-Mare, Rimnicu-Vilcea, Sighetu-Marma[iei, Tirgu- 
Cărbuneşti apar grafiate constant fără cratimă. E drept 
că aici s-a manifestat nehotărire si din partea dicționa- 
relor noastre. 

Este bine? Este rău? Cu greu se poate da un răs- 
puns satisfăcător. Dicţionarul ortografic din 1954 indică 
expres scrierea fără cratimă: Baia Mare. Îndreptarele 
ortografice ulterioare corectează: se va scrie cu cra- 
timá, deci Baia-Mare. Indicatorul localităţilor din Repu- 
blica Socialistă România revine la regula din 1953. Per- 
sonal şi eu sint de acord cu grafia fără cratimá la nume 
ca Baia Mare (substantiv+adjectiv), in timp ce pentru 
Popesti-Leordeni (substantiv-+substantiv, ambele in no- 
minativ) susţin scrierea cu cratimă. Cum e totuși bine? 
O vor spune definitiv lingvistil. Deocamdată nu mi se 
pare incorectă nici grafia Baia- Mare. 

4. La data adresei se fac, de asemenea, greseli: Lu- 
goj, la 4. IX. 1964 sau Ploiesti la 5 Iulie 1963. Prepo- 
zitia la nu are ce căuta in asemenea contexte. Numele 
lunilor anului se scriu cu minusculá: iulie si nu Iulie. 
Este corect: Slatina, 24 septembrie 1964 sau Tulcea, 
15 IV 1965. 

5. În sfirşit, este cu totul neadmis să nu se stie 
prescurta denumirea unor întreprinderi sau instituții. Nu 
sînt chiar rare prescurtările de felul acestora: Întrep. 
de industrie locală, Exp. minieră Bocșa. Abrevierea tre- 
buie să se oprească intotdeauna la ultima consoană din 
contextul redat, prima literă care lipseşte fiind intot- 
deauna o vocală. Deci: intrepr. forestieră Tirgu-Jiu, 


Expl. minierá Anina etc. 


ACELAS 


Grafierea pronumelui demonstrativ de identitate 
mai ridică încă probleme. La unul si acelaşi individ 
apare în scris cînd forma același, cînd acelaș. De unde 

provine această oscilație? După părerea noastră, avem 
de-a face cu două cauze: 

1. Stim că ortografia noastră este în esenţă fone- 
tică; cel care scrie este tentat să redea întocmai pro- 
nuntarea. Or, în pronunțare nu se aude nici o vocală 
după ş. 

2. În forma de singular este eliminat i și pentru 
falsa părere că i din aceiași, aceleași ar fi un semn, o 
desinenfá a pluralului. Deci ar fi corect: acelaș om, ace- 
iaşi oameni. 

Desigur că aceste presupuneri n-au o bază științifică. 

1. Terminatia cuvîntului este nu un ș simplu, ci un 
$ înmuiat sau palatalizat. Or, în scris, palatalizarea unei 
consoane finale se poate reda doar prin litera i. 

2. Și din același, aceeași, aceiaşi, aceleaşi este o 
particulă invariabilă, provenită din adverbul latinesc 
sic (—asa). 

Deci, toate formele cazuale, de număr si de gen ale 
pronumelui de identitate se termină în și (niciodată în 
$): același, aceluiași, aceeaşi, aceleiaşi, aceiaşi etc. 


„GENITIVUL, BATĂ-L VINA“ 


După titlu, s-ar putea crede că rîndurile de față le 
voi dedica dilemei: genitiv-genetiv. E adevărat că nu 
sintem tocmai puţini aceia care ziceam genetiv, dar cu- 
vintul în discuţie este prea „tehnic“ pentru a merita o 
tratare specială. 

. In rîndurile ce urmează mă voi ocupa de genitive 
ȘI anume de genitivele feminine in -i, care articulate 
(enclitic) sînt apreciate adesea drept genitive în -e. Dar 
să nu fac prea multă teorie, care, desigur, plictiseste. 
Voi porni de la cuvintul ordine, substantiv feminin de 
declinarea a treia. Acesta are genitivul în -i: ordini 
(unei ordini). Pină aici, în general nu avem dificultăți, 
nici de scriere, nici de pronunțare. Cind însă articolul 
nu mai e nehotărit, ci hotărît enclitic, începe pen- 


aderi „punctele ordinii de zi“ — „punctele ordinei 
ez, 

Greseala presupune desigur o superficială analiză 
a structurii morfologice a cuvîntului. În fond, cînd sin- 
tem în încurcătură, trebuie să reflectăm în modul ur- 
mător: a) articolul hotărit la genitiv feminin este -i; 
b) genitivul nearticulat, care este: ordini sau ordine? 
Desigur, ordini, pentru că al doilea este nominativul ne- 
articulat, cuvîntul — titlu. Atunci, ordini+i=ordinii. 
Așadar, vom zice întotdeauna: „punctele ordinii de zi", 
„păstrarea disciplinei si a ordinii“, „forțele ordinii pu- 
blice". 

De unde vine totusi greseala, ezitarea? (5i nu e 
vorba doar de ordinii — ordinei. În această situaţie se 
află un număr mare de cuvinte: liniștii — liniştei, mar- 
ginii — marginei, secerii — secerei, tehnicii — tehni- 
cei etc.) De ce analizăm defectuos acest genitiv? 

Eroarea de care ne ocupăm nu este intimplátoare. 
Ea reflectă într-un mod aparte evoluţia declinării ro- 
manesti. 

1. Astăzi, articolul hotărît al genitivului feminin 
singular este — i; case (nearticulat) — casei (articulat); 
vulpi (nearticulat) — vulpii (articulat). Dar nu întot- 
deauna a fost așa. În urmă cu 800—900 de ani, stră- 
moșii nostri ziceau casel’ei, vulpil'ei. Mai tirziu, pina 
prin anii 1600, au pronunţat și au scris (puținii care 
știau să scrie) caseei sau caseiei, vulpiei sau vulpei. Ar- 
ticolul în discuţie a avut deci formele Iei, iar mai tirziu 
ei. Abia mai aproape de zilele noastre s-a redus la -i. 

2. De secole se manifestă în română tendinţa tre- 
cerii substantivelor feminine de declinarea I de la plu- 
ralul in -e la plural in -i. Or, prin această trecere, ȘI 
genitivul singular se modifică. Se trece deci de la geni- 
tiv în -ei la genitiv în -ii. lată citeva exemple: pluralul 
celine trece la cetini, genitivul cetinei—cetinii; grd- 
dine—grădini; grădinei—grădinii. 

Cele două fenomene menţionate mai sus au putut 
crea (si au creat) confuzia între genitivele declinării a 
treia (ordinii, vulpii) și genitivele declinării I, care nu 
sînt identice: casei, dar grădinii. În această situaţie, or- 
dinii, egal cu grădinii, şi-a putut permite să „imite“ și 
pe „sora“ grădinii adică pe casei. Şi iată că am ajuns 
la ordinei, oaia neagră a discuţiei noastre, 

INERTIE... ORTOGRAFICĂ 


În 1953 a fost adoptată o ortografie nouă, care ve- 
nea s-o înlocuiască pe cea din 1932. În ciuda unor in- 
consecvenfe si a unor renunfdri nejustificate, reforma 
din 1953 reprezintă neindoielnic un progres pentru 
scrierea și în general pentru cultura românească. 

Ce se poate spune despre cei care nici astăzi nu 
s-au dezbărat de unele forme recomandate de ortogra- 
fia din 1932, dar respinse de cea din 1953? Conserva- 
torism? Nostalgie? Ca intotdeauna in asemenea cazuri, 
e greu (si poate nici nu e bine) să ne pronunfám prin 
elichetári. Dar nici sá aprobám grafii de mult depásite 
nu putem. Oricum, ortografia este... dreaptá scriere si 
e un fel de lege. 

La ce ,inerfii"^ dorim să ne referim? Iată citeva: 

1. Păstrarea în scriere a lui u final: plaiu, maiu, 
vechiu, biciu. Unii justifică grafierea lui u în vechiu, 
ochiu, biciu, prin aceea că forma de singular trebuie să 
se deosebească de cea de plural (program vechiu, dar 
concepţii vechi). Argumentul acesta n-ar fi lipsit de va- 
loare. Dar din context se poate deduce cu ușurință dacă 
avem de a face cu singularul sau cu pluralul. 

2. Tot din motive semantice, unii mai scriu massă 
(mulțime), cassă (casă de bani), rassă (varietate de ani- 
male; grup biologic de oameni caracterizat printr-o anu- 
mită culoare a pielii și a părului). Justificarea acestei 
scrieri ar constilui-o, chipurile, necesitatea diferentierii 
cuvintelor în discuţie de substantivele masă (mobilă), 
casă (locuinţă), rasă (participiul lui a rade). Ne intre- 
bám cu citi s ar trebui să scriem atunci cuvintele masă 
(mărime în fizică), masă (corp solid, compact), casă (fa- 
milie), casă (asezámint de cultură)? 

3, Grafierea unor luni ale anului: noiemvrie, decem- 
vrie. De aici si prescurtarea (tot gresita) nov. pentru 
noiembrie. 

4, Scrierea fără i a unor cuvinte voe (corect voie), 
trebue, bae. 

5. Greșeli și mai frecvente generează scrierea ge- 
nitivelor articulate feminino: frumusețile regiunei Ar- 
gesului, apropierea bătrineţei, cerințele legei. Desigur, 
aici e vorba și de o greșeală gramaticală, Dar nimeni 

nu va spune că genitivul nearticulat al acestor substan- 
live se termină în e (unei regiune, unei lege), ci va re- 
cunoaşte cá desinenţe de genitiv singular este i (unei 
regiuni). Cum articolul feminin singular are la genitiv 
forma i, cuvîntul rezultat prin adăugarea articolului nu 
poate fi decit regiunii, legii, bdtrinefii. Dar despre asta 
am vorbit mai pe larg în paragraful precedent. 

6. Tot din inerție se confundă sufixele — aj şi agiu. 
Forme ca pasagiu, personagiu, peisagiu (plural: pasagii, 
personagii, peisagii) sînt, evident, greșite. Îndreptarul 
ortografic indică clar scrierea pasaj, personaj, peisaj (la 
plural: pasaje personaje, peisaje). 

7. Mai păstrează unii în scriere apostroful (n'am 
jost, s'au dus), literele majuscule la numele de popoare 
(Francez, Italieni, Japonez), prefixul des înainte de un 
cuvînt care începe cu o consoană sonoră sau o vocală 
(desdoi, desgrădi, deslega, desinforma). O atare atitu- 
dine nu onorează însă pe nimeni, ea dovedind lipsa de 
receptivitate pentru ceea ce este nou, înaintat. 


ACEEA ŞI ACEIA 


Din punctul de vedere al rostirii, cuvintele aceea 
si aceia sint identice. Dar ele au valori gramaticale di- 
ferite și provin din cuvinte intrucitva deosebite. Aces- 
tea sint si motivele pentru care aceea și aceia trebuie 
grafiate ca atare, în scris nepermifindu-se identita- 
tea lor. 

Ambele sînt pronume (sau adjective) demonstra- 
tive de depărtare. Aceea este însă forma de feminin 
singular, pe cînd aceia ţine locul unui substantiv mas- 
culin plural. Vom scrie deci fata aceea, masa aceea, 
aceea este bună etc., dar oamenii aceia, aceia sînt de- 
parte. 

Originea celor două cuvinte este, de asemenea, di- 
ferită. Aceea provine din ecce illa illac, iar aceia din 
ecce illi illac. După cum se poale observa, i din aceia 
are ca etimon pe illi, În aceea nu are ce căuta i, întru- 
cît nici în cuvintele de provenienţă nu avem de-a face 


cu un illi. 

În încheiere (inem să amintim că, fiind vorba de 
feminin singular, expresiile de aceea, pentru aceea, în 
ceea ce privește trebuie grafiate cu doi e si nu cu ej, 


CODRII... ALBAȘTRII 


Desigur, codrii nu sint albaștri nici măcar iarna. 
lar vara (ca și primăvara) sint verzi, toamna sînt aurii. 
Cu toate acestea titlul de mai sus nu este total lipsit 
de semnificaţie. Cel puţin de semnificaţie... gramati- 
cal — ortografică. 

Căci codru si albastru au amindouá în silaba ultimă 
grupul de consoane d (respectiv, t) plus r. Aceste gru- 
puri, adică d, t, c, g, b, p etc. + r, t au o istorie aparte 
in evoluţia fonetismului românesc. Sau mai exact, aceste 
grupuri au influenfat puternic istoria sunetelor inveci- 
nate. 

La un moment dat din istoria limbii române, voca- 
lele u si i din finalul cuvintelor s-au afonizat, adică 
nu s-au mai rostit deloc sau s-au rostit slab. Cuvintele 
care conţineau (sau conţinuseră) pe u si i în poziţie 
finală şi-au micșorat numărul de silabe cu o unitate. 

Dacă în urmă cu zece secole lupus din limba latină 
ajunsese la forma lupu (două silabe) apoi mai aproape 
de zilele noastre nicăieri lup nu se rosteste în două si- 
labe. Aceeași situaţie o are pluralul lupi. Deşi noi scriem 
ca strămoșii noștri, forma de astăzi conţine doar o sin- 
gură silabă. Și legea aceasta „a lovit“ toate cuvintele 
românești. Toate... cu citeva excepţii. 

Cînd înainte de u si i se aflau grupurile despre care 
am vorbit mai sus (dr, tr, pl, gr etc.) fenomenul afoni- 
zării nu a mai avut loc. Astfel că zicem acru (cu u sila- 
bic), dar amar (fără u, deși în latină, ca şi în româna mai 
veche, cuvîntul fusese trisilabic: lat. amarum, rom. vechi 
amaru). La plural diferenţa este de aceeaşi natură: acri 
(două silabe; i este o vocală plină, plenisonă), dar amari 
(două silabe: a-mari, unde i se scrie, dar se rosteşte 
foarte slab, aproape deloc). 

| In schimb, forma articulată amarii (,,amarii ani petre- 
culi în prizonierat au lăsat rani adinci“) conţine trei 
silabe, ca şi forma latină amari (cu i plenison). Curios, 
prin adăugarea articolului, acrii nu-şi măreşte numărul 

de silabe. De fapt, în rostire, între forma articulată și 
cea nearticulată nu există nici o deosebire la acest tip 
de cuvinte. Aşadar, ca pronunțare: codri=codrii; al- 
bastri —albastrii; simpli —simplii; litri= litrii. 

Si cu aceasta am ajuns la adevărata sursă a gre- 
selilor de ortogralie pe care le facem destul de frec- 
vent in legáturá cu cuvintele de tipul codru—codri, al- 
bastru—albastri. 

In majoritatea pluralelor romanesti, i se rosteste 
plenison doar cînd e scris de două ori (o dată ca semn 
al pluralului și o dată ca articol). De aici, unii tragem 
concluzia falsă că rostirii silabice îi corespunde dubla 
grafiere. Deci: ochi albaștrii. 

Ce este şi mai curios, al doilea i apare și la cuvinte 
care niciodată nu se grafiază cu doi i, pentru simplul 
motiv că aceste cuvinte nu pot fi articulate cu articolul 
hotărît enclitic i: noştrii, vostrii, latrii (ultimul pe dea- 
supra mai e și verb şi deci n-are nici o legătură cu arti- 
colul). 

Mă puteţi întreba: cum putem să controlăm dacă gra- 
fia codrii e corectă sau nu? Desigur cea mai sigură ve- 
rificare o constituie sensul gramatical: articulat — near- 
ticulat. Este evident că pe un tabel semnat de președinte 
și de membri, vom scrie membri (cu un singur i), la ben- 
zinărie, litri, pentru că e vorba de 7 litri, 10 litri etc. 

Dar există şi o metodă mai simplă, mai „tehnică“ de 
control? Da. Încercaţi să înlocuiţi cuvîntul litrii cu bi- 
volii: putem zice 7 bivolii (respectiv putem scrie 10 bi- 
volii)? Evident, nu. $i atunci singurele forme corecte sînt 
47 litri de benzină“, „10 litri de lapte“ etc. 


„NU FII NEPOLITICOS" 


— Nu sint, dar asta nu înseamnă să-ţi dau dreptate 
cînd gresesti. 

Cam asa i-aș răspunde unui prieten, supárat pentru 
cá i-am corectat exprimarea (dar mai ales, scrierea) din 
titlul prezentului paragraf. Din nefericire, această gratie 
o întîlnim nu numai în caietele de teză ale elevilor de 
la școlile generale, ci ne e servită, inadmisibil de frec- 
vent, chiar de televiziune, Fiţi doar atenţi cînd se trans- 
mit filme străine. Mai întotdeauna veţi vedea în ,,tex- 

tele explicative" asemenea perle. Si, culmea! E frecventă 
si „greșeala inversă": „Fi bun, ajută-mă“; „Aș dori să fi 
totdeauna aproape de mine”, 

Care sint cauzele acestor erori? De unde provin 
aceste confuzii? 

Chestiunea este complexă. 

Ea îmbracă, succesiv sau concomitent, o haină ling- 
vistică si o alta, extralingvisticá. Deci cauzele confuziei 
trebuie căutate atit în interiorul limbii înseși, cit si prin- 
ire factorii care acţionează din afară. Voi menționa de 
la început că mobilurile lingvistice ale erorii vin în spri- 
jinul celui care greseste. Adică, cel care scrie „Fi atent!“ 
este parţial victima unor evoluţii curioase ale limbii sau 
a unor pronuntdri prea putin distinctive. 

lată cum stau lucrurile din punct de vedere ling- 
vistic: 

Forma fii („fii tu!) provine din imperativul latinesc 
fias. Prin ce transformări a trecut forma latină? Fias a 
evoluat spre fia, prin căderea consoanei finale, petrecută 
încă in latina tirzie. Fia, la rindul ei, pe teren româ- 
nesc, a trecut la fiă pentru că orice a neaccentuat, în 
română, se închide la d. Forma fid nu putea fi însă via- 
bilă pentru că în română după i si e nu poate urma 
niciodată un ă sau un î. Și atunci ă s-a transformat în e. 
A rezultat deci forma fie („fie tu!“). Vă dati însă seama 
că fie se intilneste și la persoana a treia („fie el!“ „să fie 
ell"), formă rezultată din latinescul fiat. Și atunci fie de 
la persoana a doua, pentru a se deosebi de persoana a 
treia, și-a luat desinenţa specifică persoanei a doua, 
adică i. Din fie a rezultat fii. Ce este cu să fi fost („tu 
să fi fost")? Fi a trecut aici exact prin aceleaşi schim- 
bări. Deci, din punct de vedere etimologic, forma nor- 
mală este tu să fii fost („eu să fiu fost“, „el să fie fost“). 
Numai că la perfectul conjunctivului și la forma nega- 
tivă a imperativului fii a fost prescurtat la fi (fiu tot 
la fi a fost redus, ca și fie, fim, fifi etc.). 

Şi mai e ceva, Al doilea i din fii este consonantic, 
este un iod (unii îi zici semivocalic, i semiconsonantic). 
Ca atare acest i nu formează silabă, el se pronunţă 
Slab. Deci si din punctul de vedere al rostirii, între fi 
$i (nu) fi nue o distanţă atit de mare. É 

Dar vă întreb eu: prietenii noștri care scriu „nu fii 


Scanned with OKEN Scanner 


MORFOLOGIE ŞI ORTOGRAFIE 95 


rău“, „fi bun” se conduc după etimologie? Știu ei oare 
că cele două forme au aceeași origine? 

Cred că greşeala provine și din necunoasterea sa- 
tisfăcătoare a structurii gramaticale şi a ortografiei ro- 
mánesti. Si cu aceasta am numit deja a doua categorie 
de cauze: cauzele extralingvistice. După cum vedeți, 
cu acestea trebuie să ne luptăm, pentru că limba nu o 
putem schimba numai de dragul unor potențiale con- 


fuzii. 


NOI ÎNSĂȘI 


Fără îndoială că îmbinarea de mai sus nu e tocmai 
rară. Pronumele de întărire nu prea vrea să respecte 
canoanele „gramaticeşti“. În fond este si destul de greu 
să le respecţi, mai ales că genul și numărul substanti- 
vului pe care pronumele de întărire este chemat să le 
precizeze sint marcate prin desinenţa substantivului. 
„Bine, bine, îmi puteţi replica, dar adjectivul de ce se 
acordă în gen, număr și caz cu substantivul? Că doar 
și atunci substantivul are desinentá". Asa este, vă rás- 
pund. Numai cá pronumele de intárire nu indeplineste 
functii similare cu ale adjectivului. „Pronumele de în- 
tărire, ne spune Gramatica Academiei, însoțește un sub- 
stantiv sau un pronume cu scopul de a preciza obiectul 
determinat“. Adică, pronumele de întărire face ceva 
asemănător cu articolul. „Da, dar şi articolul se acor- 
dá..." Aici ne-am cam infundat. Asa este, articolul se 
acordă si el cu substantivul pe care-l determina sau 
mai bine zis nu orice forma a articolului poate fi ata- 
sata unul substantiv. Nu putem zice „Fatul este tinárá", 
ci sîntem obligaţi să rostim sau să scriem „Fata este 
linárá". 

În sfirsit, n-as dori să lungim discuţia prea mult cu 
comparații. Ceea ce voiam să spun este că încălcarea 
acordului pronumelui de întărire cu substantivul sau 
pronumele pe care-l determină nu este o abatere atit 
de gravă. În nici un caz nu se poate compara cu neres- 
pectarea acordului dintre substantiv si atributul adjec- 
tival, dintre subiect și predicat, dintre pronume şi verb 
(acordul verbului în persoană). Vorbitorii „simt“ acest 
lucru. Si se comportă ca atare. „Însăşi pionierii au 

construit acest mecanism complicat” este o propoziţie 
ce poate să apară relatiy frecvent. Ajunși la acest punct, 
ne întrebăm ce alte cauze pot influența comportamentul 
acesta aberant. Vă daţi seama că slăbita importanță 
a acordului însuși nu poate singură să genereze o atit 
de consecventă abatere. Așa și este. Trebuie să mai 
existe şi alte explicaţii. După părerea mea, o cauză 
esenţială în procesul de erodare a acordului gramatical 
de care ne ocupăm o constituie neconcordanta dintre 
relativa sărăcire a sensului gramatical pe care-l exprimă 
pronumele de întărire și abundența de mărci pe care 
o conţine fiecare din formele acestui pronume. E vorba 
adică de un conţinut sărac exprimat într-o formă com- 
plicată. Inutil de complicată. 

Dar să examinăm mai îndeaproape lucrurile. Un 
adjectiv ca dirz își evidenţiază genul și numărul prin 
unul și același mijloc, desinenţa (care în acest caz este 
zero, cum zic lingviștii): „Omul dirz merită să fie pre- 
tuit". Determinind substantivul omul care este la nomi- 
nativ, dirz își „exteriorizează“ și cazul, fără a mai re- 
curge la altă marcă gramaticală. În exemplul ,,Ei însuși 
s-a exprimat astfel“, pronumele de întărire se prezintă 
cu două mărci gramaticale, amindouá „inutile“: desi- 
nenfa u, care arată cá e vorba de un masculin singular 
şi pronumele reflexiv și, care arată că e vorba de per- 
soana a III-a. În exemplul care urmează, pronumele per- 
sonal din componenţa celui de întărire va marca și nu- 
mărul: „Ele însele s-au exprimat astfel“. Prin urmare, 
numărul este marcat de două ori în unul și acelaşi cu- 
vint: prin desinenţa e și prin forma pronumelui perso- 
nal neaccentuat le de la sfîrşitul cuvîntului. De ce am 
spus „inutile“? Pentru că aceleași sensuri gramaticale au 
fost deja marcate prin forma pronumelui personal de- 
terminat de cel de întărire: el=pronume de persoana a 
III-a singular, genul masculin; ele=pronume personal 
de persoana a III-a plural, genul feminin. 

_ Cum s-a ajuns la abundența de mărci pe care am 
evidentiat-o aici? Pentru a răspunde la această intre- 
bare, este necesar să refacem, fie și pe scurt, drumul 
străbătut de pronumele de întărire de-a lungul istoriei 
limbii noastre. Pronumele de întărire, în formele lui mai 
nol, s-a născut „pe teren românesc“, cum zic lingvistii, 
adică după formarea limbii române. Pronumele de întă- 

rire este un cuvint compus din două pronume, ambele 
păstrate din latină: insu (însă, înși, inse) si mi (fi, ne, 
vă, le) sau și. Pronumele însu provine din latinescul 
popular ipsu (în clasică ipse), unde funcţiona tot ca pro- 
nume de întărire, deși gramaticile îl descriu ca pronume 
demonstrativ. El putea să apară și singur (poate era 
chiar mai frecvent în acest context) și insotind un sub- 
stantiv: „Nosce te ipsum'=—Cunoaște-te pe tine însuți. 
Pronumele mi este o formă neaccentuată a pronumelui 
personal, iar și, o formă de același tip a pronumelui re- 
flexiv. Ambele provin din latină: mi din mihi, si din 
sibi. Aşadar, desinenţa lui însu (însă, înși, înse) este 
destinată să marcheze genul si numărul pronumelui de 
întărire, în timp ce pronumele personal (sau reflexiv) 
arată persoana. Cînd pronumele de întărire apare sin- 


gur (substituind deci substantivul sau pronumele perso- 


nal pe care ar trebui să-l ,íntáreascá"), toate aceste 
elemente sînt strict necesare. Numai că in limba ro- 
mână, pronumele de întărire însoţeşte mai întotdeauna 
substantivul sau pronumele personal şi deci mărcile de 
gen, număr și persoană ale pronumelui de întărire sint 
mai putin necesare dacă nu superflue. lată, în esenţă, 
de ce igresim atit de des în vorbire (chiar si în scris) 
cînd ne întîlnim cu pronumele de întărire. 

Din cele ce-am spus pina aici n-aș vrea să se în- 
țeleagă că îndemn pe cineva să zică el însăși, noi în- 
sdsi, ea însuși si asa mai departe. Atita vreme cit in 
limba noastră, în vocabularul activ, se mai păstrează 
forme distincte pentru fiecare persoană, gen, număr, 
datoria noastră, a vorbitorilor limbii române, este de a 
le utiliza în conformitate cu regulile formulate în ma- 
nualele de gramatică. Dacă viitorul va elimina o parte 
din aceste forme (si eu cred cá asa se va întîmpla), 
atunci se vor formula alte cerinţe. Si noi toţi le vom 
respecta desigur pe acelea. 


CLASA INTII 


lată o asociere de cuvinte care ne dă multă bătaie 
de cap. Aparent n-ar trebui să fie așa. Gramaticile pre- 
cizează limpede că numeralul ordinal întîi, spre deosebire 
de a doua, al treilea etc., are şi formă nearticulată. Va- 

rianta nearticulată se prezintă neschimbată la toate cele 
trei genuri: anul întîi, clasa întîi, secolul întii. Varianta 
articulată, în schimb, posedă o formă pentru masculin — 
neutru şi alta pentru feminin: intiiul an — întiiul secol, 
dar intiia clasă. Ca să nu greşim n-ar trebui deci decit să 
respectăm această regulă, foarte simplă dealtfel. Firește, 
simplă! Pare foarte simplă! Pentru că în gramatică sint 
multe alte reguli „vecine“ care o complică. 

Aţi observat că încă de la început am zis „spre deo- 
sebire de..." „De ce «spre deosebire»?" se întreabă vor- 
bitorul (în mod conştient sau inconștient, cu voce tare 
sau gind). Doar toate sînt numerale ordinale. Întrebarea 
devine şi mai gravă cînd deosebirea priveşte două nume- 
rale aproape identice ca sens şi cu comportament grama- 
tical similar pînă la un punct. Pînă la punctul critic, pe 
care-l discutăm noi aici. 

Așadar, prin formele sale articulate, întîi se com- 
porta ca al doilea, a patra, al șaptelea. Cum aceste din 
urmă nu au forme nearticulate n-avem ce-i reprosa lui 
întîi că în forma sa nearticulată „nu respectă genul". 
Cînd însă se intilneste cu prim, lucrurile se schimbă. 
Prim este şi el un numeral ordinal şi înseamnă... „în- 
tii“, (Sigur, ca între toate sinonimele, și aici există mici 
deosebiri de sens. Dar nu asta interesează în primul 
rînd.) Acest numeral cunoaște, după cum o ştie fiecare 
dintre noi, atît forme articulate (primul, prima, primii, 
primele), cit şi forme nearticulate (prim, primă, primi, 
prime). Aţi observat deja că prim are tot atitea forme și 
în varianta nearticulată ca şi în cea articulată. Ce mo- 
tive are prin urmare intii să facă opinie separată atit 
fata de al doilea (aici, mai putin vizibil), cit si fata de 
prim? Eu aș zice că nici unul, in afară poate de tradi- 
lia care l-a depărtat în această privinţă de celelalte nu- 
merale ordinale. Traditie care azi începe să fie uitată. 
În fapt, întîi are aceeaşi proveniență adjectivală, ca si 
prim. Este adevărat că prim intră în categoria neologis- 
melor. El a fost împrumutat relativ recent (în urmă cu 
vreo 150 de ani) din latina literară. Întâi, în schimb, este 
tot atit de vechi ca și limba însăşi. Adică îl păstrăm din 
latină. Acolo avea probabil forma antaneus, un adjectiv 
format de la adverbul ante „înainte“. Antaneus trebuie 
să-și fi format automat femininul antanea, din care în 
romană a rezultat firesc intiie. Din punct de vedere eti- 

mologic, corect ar fi deci ¢lasa întiie. Această formă a 
şi fost înregistrată în textele mai vechi şi se mai poate 
întilni pînă azi în anumite graiuri românești. Forma în- 
tiia este fără îndoială varianta articulată, rezultată din 
jntiie+-a (articol enclitic feminin.) Poate tocmai de 
aceea intiia nu vrea să îndeplinească şi serviciile va- 
riantei nearticulate. Dar întîi este forma de masculin 
rezultată firesc din latinescul antaneus. De ce să conside- 
răm mai acceptabilă, pentru exprimarea ideii de femi- 
nin, forma de masculin decît una din formele de femi- 
nin? Poate pentru că adesea este mai importantă 
distincţia articulat-nearticulat decît masculin-feminin? 
Dar de ce nu recurgem la forma „normală“, rezultată 
din evoluţia istorică a lui antanea, adică la întiie? Ce 
ne deranjează la această formă? Prezenţa lui e în loc 
de ă (cum e la primă)? Noi ştim că o perioadă, acum 
vreo mie de ani s-a zis dntdn’d, cu n palatalizat sau mu- 
iat. Dar apoi d a trebuit să se preschimbe în e, ca şi în 
cuvintele tal'd devenit tal'e şi apoi taie, foal'd devenit 
foal'e și apoi foaie. 

Ce propun eu? Să nu se mai considere greșeală ar- 
ticularea sau ,regionalizarea" lui întîi. Deci să putem 
spune clasa intiia sau clasa intiie fără să fim luaţi 
la rost. Se înţelege că această dezlegare o pot da numai 
actele normative ale forurilor academice. Pînă atunci 
avem datoria să scriem și să rostim consecvent clasa 


întîi, categoria întîi, faza întîi. 


ATARE 


Avem în față un adjectiv care ne creează fără în- 
doială dificultăți de pronunțare si de scriere. De fapt 
aceste dificultăți nu sînt de domeniul foneticii, ci sînt 
generate de statutul morfologic al cuvîntului în discuție. 

Ca şi în cazul pronumelui relativ—interogativ care, 
dicționarele noastre normative și gramaticile ne pun în 
gardă asupra faptului că forma cuvîntului este invaria- 
bilă. Trebuie să zicem prin urmare: un atare sistem, o 
atare chestiune, atare oameni, atare probleme. Citi din- 
tre noi nu sîntem tentaţi să pronunjám sau să scriem 
atari oameni, atari probleme? Si nu numai că sintem 


tenlaţi, dar o și facem. 


7° 

Deși evoluţia istorică a cuvîntului discutat de noi 
justifică în bună măsură regulile stabilite prin lucrările 
normative ale forurilor noastre academice, eu nu mă 
simt în stare să-i blamez pe cei care rostesc sau scriu cu 
i la plural. 

În multe alte cazuri, pe teren românesc (deci după 
formarea limbii române), substantivele, adjectivele sau 
pronumele păstrate din latină şi-au creat plurale sau 
singulare pe care nu le avuseseră in limba de origine. 

Dar să examinăm pe scurt etimologia și evoluția 
acestui cuvînt. Adjectivul (în anume contexte poate fi 
şi adverb) atare este din punctul de vedere al originii 
un cuvînt compus: ad+talem sau eccum-4-talem. Indife- 
rent de originea lui a (ad sau eccum), tare provine si- 
gur din talis, care la acuzativ avea forma talem, forma 
pe care am păstrat-o noi. Potrivit legilor fonetice talem 
a ajuns firesc la tare. Încă în latina tirzie, talem a de- 
venit tale în urma acţiunii legii căderii consoanelor fi- 
nale. Apoi prin secolele al V-lea — al VI-lea, deci în 
epoca formării limbii române, tale s-a transformat în 
tare: 1 intervocalic a trecut la r. Pluralul lui talis era 
în latină tales. După căderea consoanelor finale, acest 
plural a ajuns la o formă identică cu singularul. Limba 
română (probabil nici latina tirzie) n-a admis această 
omonimie. La un substantiv de tipul callem (singular) — 
calles (plural), devenit calle (singular si plural), siste- 
mul lingvistic a intervenit prompt pentru crearea dis- 
tinctiilor necesare. Pluralul românesc căi (în limba mai 
veche, cai) atestă faptul că într-o perioadă veche, pro- 
babil în epoca formării limbii române, calle ca plural, 
pentru a se deosebi de singular, s-a preschimbat în 
calli. Numai de aici se putea ajunge la cdi, pentru cá 
numai un i semn al pluralului avea forţa de palatalizare 
a lui J și apoi de transformare a lui în i (semivocală). 
Această palatalizare precede însă în timp trecerea lui 
l intervocalic la r. Aşadar, dacă noi am fi păstrat un 
plural al lui tare din latină, acesta ar trebui să sune tai 
sau idi. Or, noi n-am avut nicicînd asemenea forme 
pentru pluralul lui tare. Ceea ce înseamnă că noi am 
conservat din latină numai singularul tare, respectiv 
atare. 

Dar şi din discuţia de pînă acum ati înţeles cá noi 
ne-am recreat un plural în i (sau consoană palatalizatá, 

cum se mai zice). Am creat deci o formă „simetrică“ de 
plural atari, ca plural al lui atare, precum tare-tari, ma- 
re-mari etc. 

Multă vreme limba noastră nu prea a avut nevoie 
de plural la adjectivul atare. El s-a folosit aproape ex- 
clusiv la singular (și astăzi pluralul e mult mai puţin 
frecvent decît singularul). Cu timpul, pluralul a fost ce- 
rut de tot mai multe contexte şi atunci vorbitorii au 
început să bijbiie între formele atare si atari. 

Nu ştiu dacă lunga si poate complicata mea incur- 
siune în istoria limbii române a fost de vreun folos lim- 
pezirii problemei. Sint însă convins că nu facem rău 
dacă lăsăm să circule liber pluralul atari. Există toate 
premisele ca el să se impună în viitor ca o formă re- 
cunoscută ... ca atare de limba standard. 


A INOTA 


De cite ori n-aţi ezitat înainte de a grafia acest 
cuvint: „să-l scriu cu un n, să-l scriu cu doi n?" Voi 
spune de la ínceput cá ezitarea dumneavoastrá isi are 
o justificare cel putin in citeva cazuri, dacá nu in toate. 

Mai întîi voi nota cá în prefixul în, consoana n se 
pronunță „bogat“, adică nazalizarea vocalei precedente 
este puternică. Ceea ce înseamnă că diferenţa între pro- 
nuntarile lui n din cuvintele care cer grafii cu n simplu 
şi cele care cer grafii cu n dublu este puţin sensibilă. În 
vorbirea multora această diferență poate dispărea cu 
totul. Aşadar, pronunţarea ne ajută în mică măsură sau 
nu ne ajută deloc: rostind nedistinct, sîntem tentaţi să 
nu operăm distincţia nici în scris. 

Aici intervine însă dicţionarul ortografic şi inter- 
vin cunoștințele noastre de morfologie. Cunoscînd struc- 
tura morfologică a cuvintelor, numărul gratiilor inco- 
recte se reduce foarte mult. Nu vom scrie înoda ci în- 
noda pentru că acest verb este un derivat al lui nod, 
format cu ajutorul prefixului in: n de la prefix+n de la 
cuvîntul de bazi=doi n. La fel stau lucrurile cu verbele 
innegura (in-+-negurd), innegri (in-+-negru), innebuni 
(in+-nebun), innoi (in-+-nou), innora (în+nor) si cu al- 
tele citeva. 

Ce te faci totuși cu verbe ca a înota? Aici lucrurile 
nu sint tocmai alit de simple. Este adevărat că noi nu 
avem un not in limba română, Substantivul înrudit cu 
inota este înot. Acest substantiv nu constituie punctul 
de pornire în formarea verbului înota, ci este el însuși 
un derivat al verbului, un postverbal, cum îi spun 
lingvistii. 

Avem de a face deci cu o situaţie răsturnată: în 
toate cazurile de mai înainte verbul se nástea din sub- 
stantiv cu ajutorul prefixului in; in cazul lui inota, sub- 
stantivul nu mai are acest rol generator, ci este un re- 
zultat al derivdrii (o derivare de tip special, dar aceasta 
nu interesează aici). 

Cum însă la aspect, în pronunțare, înota si innoda 
seamănă extrem de mult, noi, pe bună dreptate, sîntem 
tentaţi să le grafiem similar. 

Ajunși în acest punct, cineva m-ar putea acuza de 
complicitate cu cei care greșesc. Pentru că la urma ur- 
mei regula scrierii cu doi n este foarte simplă: se scriu 
cu doi n derivatele cu prefixul în dintr-un cuvînt ce în- 
cepe cu n: in+noapte=innopta. 

După cum ati văzut însă, în ciuda acestei limpezimi, 
greșeala de scriere își găsește suficiente rațiuni de exis- 
tentá. Și încă pe cea mai importantă, dupá opinia mea, 
nici n-am spus-o. În fond de unde vine înota? Dictiona- 
rele zic: ,lat. pop. innotare". Deci cu doi n. Unde a 
dispárut un n? Pái, a dispárut, a putut sá dispará prin 
acțiunea legilor fonetice. Conform acestor legi a dispă- 
rut mai întîi i pentru că era neaccentuat si în poziţie 
inițială de cuvînt. A rezultat, prin urmare, nnotare. 
Dumneavoastră veţi fi de acord cu mine că în poziție 
inițială nu putea rezista o consoană dublă. Și atunci... 
notare. Forma inota(re) își datorează existența doar 
unei analogii: î a apărut aici ca vocală protetică (deşi 
nu era necesar), ca in prepozitia n devenită în anumite 
contexte, în; ca în substantivul mpărat, devenit din nece- 
sitáji de pronunțare împărat. Vă întreb acum: postver- 
balul nu s-a putut naște pe vremea lui notare? Dacă 
da, ce a rezultat? Desigur not. Din acest not ce se pu- 
tea naște cu ajutorul prefixului in? Clar: innota(re). 
lată deci că istoria limbii formulează ipoteze care duc 
mai spre adincime discuţia în legătură cu grafia unor 

cuvinte de tipul inota. 5i dezbaterea poate continua. 
Italienii au verbul nuotare, pe care-l consideră urmașul 
latinescului popular nealestat notare. Un motiv în plus 
să credem că, indiferent de unde s-a pornit, limba ro- 
mână a avut pentru un oarecare timp în vocabular no- 
tare şi nu înotare. 

Ce te faci cu înălța? Simplul Nu este compus cu 
prefixul in din vreun cuvînt care să înceapă cu n, deci 
se va scrie cu un singur n. La prima vedere, acesta este 
singurul răspuns ce se poate da. Numai că $i aici lucru- 
rile sînt ceva mai complexe. Noi avem în graiuri adjec- 
tivul nalt, pe care, în textele literare, îl grafiem cu 
apostrof, “nalt, dacă vrem să-l transcriem exact, și-i 
adăugăm un 1 protetic, dacă vrem să-l adoptăm ca ter- 
men literar. Așa apare el şi în dicţionare: înalt. Să ve- 
dem însă de unde provine. Din latinescul popular inal- 
tus, neatestat în scris. În scris este atestată doar forma 
altus, din care s-au născut italienescul alto sau frantu- 
zescul haute. Ce a trebuit să rezulte în mod necesar, 
potrivit acţiunii legilor fonetice, din latinescul inaltus? 
Ceea ce a rezultat de fapt: nalt, formă pe care limba 
standard „a ajustat-o“, sigur tot printr-o analogie, adu- 
cînd-o la același numitor: înalt. 

Acum vă întreb: ştim noi sigur că înălța este un 
cuvînt păstrat din latină si nu un derivat al lui nalt? 
Dacă e valabilă această din urmă ipoteză, atunci noi ar 
trebui să scriem înnălța. Pentru cá înnălța ar proveni 
din în+nalt. Oricum, chiar dacă e valabilă prima ipo- 
teză, scrierea cu doi n, nu poate fi considerată o simplă 
aberaţie de vreme ce în română (chiar dacă nu în limba 
standard, ci numai în graiurile populare) există adjecti- 
vul nalt, care, logic şi analogic, ar putea foarte bine 
să stea la baza derivării verbului. 

Iată deci nu o singură motivare a ezitărilor noastre 
în fata scrierii cu n simplu sau n dublu a unor verbe 
de tipul innoda, înota. Ceea ce trebuie să prevaleze 
însă cînd stăm în cumpănă este neîndoielnic indicatia 
actului normativ al forului academic: îndreptarul orto- 
grafic, dicţionarul  explicativ-normativ, manualul de 
gramatică. Aceste lucrări dau aproape întotdeauna so- 
lutia optimă, ţinînd seama, în măsura posibilului, atit de 
istoria cuvintelor, cît și de exigenţele sistemului ling- 
vistic actual. 

A ÎNDESA SI A INDESI 


N-aş vrea să spun că in vorbirea de toate zilele noi 
confundàm prea frecvent aceste verbe. Mai ales cá sen- 
sul lor este destul de îndepărtat în limba contemporană. 
A indesa înseamnă inainte de toate „a apăsa, a presa ca 
să incapá cit mai mult într-un spațiu restrins", în timp 
ce a indesi semnifică „a deveni sau a face să devină 
mai des, mai compact; a (se) înmulţi“. 

Apropierile dintre cele două verbe sint insă si ele 
numeroase şi de aceea nu poate fi vorba de o totală 
absență a coliziunii dintre ele. Mai intii — originea. In 
fond, cele două verbe au origine comună. Nu e vorba 
de proveniența imediată, dar nici de vreo etimologie 
indo-europeană. Cele două verbe se întîlnesc în adjecti- 
vul latinesc densum (am notat forma neutră). Din den- 
sum s-a născut forma tirzie dessu(m). Aceasta stă la baza 
adjectivului si adverbului românesc des. Din des s-a 
născut mai tirziu, deci pe teren românesc, îndesi. 

Pentru celălalt verb se dă în general o etimologie 
latină: in-densare. Verbul densare s-a născut, la rîndul 
său, tot din adjectiv. Avind însă in vedere că indesa 
porneşie de la densare (densum), el păstrează o bună 
parte din sensul de odinioară al acestui cuvint. În 
schimb, a îndesi preia înțelesul schimbat al lui des. 
Pentru că, să recunoaștem, între des şi dens (neologism 
provenit din latinescul literar densum) este o deosebire 
sensibilă de sens: dens=,,cu densitate mare; cu părţile 
componente strîns unite", pe cînd des=,,cu părțile com- 
ponente apropiate, cu intervale foarte mici sau cu 
foarte puţine goluri între parti; frecvent“. În limba con- 
temporană, des se folosește mai ales cu sensul ultim, 
acela de „frecvent“. 

Dar să ne întoarcem la verbe. Am văzut deosebirile 
de sens (care nu interesează morfologia), am văzut deo- 
sebirile şi asemănările de origine, de structură morfolo- 
gică (ceea ce, evident, interesează gramatica). Urmează 
să examinăm în continuare tocmai comportamentul lor 
gramatical. A îndesa, cuvînt cu un uşor iz poporal, se 
situează între verbele de conjugarea I, nesufixate: eu 
indes (nu indesez). A îndesi este de conjugarea a IV-a, 
sufixat: indesesc, indesesti, indeseste, indesim, indesifi, 

îndesesc. În conformitate cu apartenența la cele două 
conjugări, flexiunea celor două verbe diferă și la alte 
moduri şi timpuri: îndesam — îndeseam (imperfect), în- 
desai — îndesii (perfectul simplu), îndesasem — îndesi- 
sem (mai mult ca perfectul), indesind — îndesind (ge- 
runziu) și aşa mai departe. 

Adáugind potentialitatea reflexivá a lui indesa 
(„mă indes prin mulţime“), vom conchide că diferenţele, 
ca şi posibilităţile de confuzie, dintre cele două verbe 
„surori“, sînt suficient de mari pentru a fi meritat să le 
discutăm aici. 


CREIND 


Sînt convins că avem in fafa una dintre cele mai 
dificile grafii românești. Unora li se va părea exage- 
rată sau paradoxală afirmaţia mea: ezitările sint doar 
între creînd şi creind. Atunci de unde o atit de apăsă- 
toare dificultate? | 

A crea este un neologism cu dublă origine: fran- 
ceză si latină literară (créer şi creare). Forma româ- 
nească de infinitiv: crea. Deci un verb de conjugarea 
I, a cărui rădăcină este cre-, aşa după cum în uda, rădă- 
cina este ud — în învăța, rădăcina este învăţ. Gerun- 
ziile verbelor uda si învăța sînt udind, invdfind, cu alte 
cuvinte rădăcina plus sufixul -înd. Gerunziul lui crea 
nu se poate forma altfel: Deci: cre-+-ind. Rezultatul: 
creînd. De unde avem atunci forma aberantă creind? 
Aici explicaţia devine dilicilă. 

1. Există si la conjugarea I verbe cu gerunziul 
în — ind, după modelul conjugării a IV-a: întemeia — 
întemeind, veghea — veghind. 

2. Într-o fază mai veche a limbii române, orice e 
la început de silabă primea în față semivocala sau se- 
miconsoana i (pe care lingviștii o numesc iod). Latines- 
tile ego, exire, ovem au devenit în română ieu, ieşire, 
oaie. (Scrierea eu constituie o concesie făcută de orto- 
grafia actuală principiului etimologic.) Tendința de pre- 
iotare de care vorbeam se mai păstrează pînă astăzi în 
unele graiuri românești: vorbitorii graiului muntenesc 
rostesc adesea iepocd, ieveniment, ieră şi asa mai de- 
parte. Situaţii asemănătoare se întîlnesc și în forme ale 

verbului a crea: creez (rostit în graiurile din sud creiez), 
creează (rostit creiază). Această rostire s-a extins apoi 
şi în celelalte forme: creați (rostit creia]i), creat (creiat). 

De aici si pînă la creind si creiem nu e decit un 
pas. Pe ce cale? Să ne întoarcem la întemeia. Acesta 
este un derivat al substantivului temei cu ajutorul pre- 
fixului în. Rezultă tema verbală întemei. Adaugind su- 
fixul — ind, ar rezulta gerunziul întemeiînd. După i (iod), 
nu poate urma însă i sau d și atunci: întemeiind. 
Aceasta este rostirea noastră de astăzi, cu doi i, unul 
semiconsonantic (iod) şi unul vocalic. În scris, s-a re- 
nuniat la unul din ei. 

Rădăcina lui crea a început a fi considerată crei 
(pornind de la rostirile creiez, creiem, creiati si asa mai 
departe). Or, crei--ind nu putea da decît creiind (după 
preschimbarea lui î în i). Dar cum pe întemeiind îl 
scriem întemeind, tot aşa pe creiind îl vom scrie creind. 

lată deci originile formelor aberante creind (în loc 
de creînd), creiem sau creem (în loc de creăm), sau a 
grafiilor incorecte creiați, creiez, creiază etc. 

Dar noi am văzut că i semivocalic (iod), nu are 
ce căuta în formele verbului crea. 

Prin urmare vom scrie corect fără acest i: creez, 
creezi, creează, creăm, creaţi, creează, creat, creind. 

CLISEE LINGVISTICE 


„Alăturăm observarea cum că 
limba, alegerea si cursivitatea 
espresiunii in espunerea vor- 
bită sau scrisă e un element 
esenfial, ba chiar un criteriu 
al culturii. Maturitatea culturii 
publice a spiritilui poporal se 
manifestă | cu deosebire in 
limba sa, si intre culfii unui 
popor se numără numai aceia 
cari au suit înălțimea și do- 
mină terenul întreg”. 

M. Eminescu 


Datorită excesivei lor utilizări, unele cuvinte si ex- 
presii s-au banalizat, devenind adevărate clișee ling- 
vistice. Este cazul cuvintelor problemă, a se axa, major 
sau al expresiilor în cadrul, în această ordine de idei. 
În anume contexte, aceste cuvinte şi expresii nu mai 
spun nimic. Dimpotrivă, s-au transformat într-un balast 
supărător. Se pune întrebarea: mai au ele ce căuta în 
limbă? Răspunsul nostru este afirmativ. Numai că ele 
trebuie utilizate mai rar si numai acolo unde sînt de 


neînlocuit. 

Cuvîntul problemă (insemnind pe de o parte ,,ches- 
tiune care face necesară o soluție si care poate fi re- 
zolvată prin calcule sau prin raționamente”) nu poate fi 
eliminat din limbajul tehnic sau ştiinţific. Avind și sen- 
sul de „chestiune teoretică sau practică importantă, care 
cere o rezolvare“, cuvintul în discuție nu poate dispărea 
nici din stilul administrativ sau publicistic, Dar aceasta 
nu înseamnă că el poale fi întrebuințat oricum și ori- 
unde. „În problema tovarășilor x, y, z trebuie să spu- 
nem..." Cu o asemenea ulilizare a problemei nu putem 
fi de acord, Problema nu e a tovarășilor x, y, z. Un 
administrator de cantină mustra pe bucătarul șef pen- 
tru că în cazanul cu ciorbă fuseseră găsite „linguri, fur- 
culite și alte probleme“. Pentru administratorul respec- 
tiv, instrumentele enumerate vor fi fost importante, dar 
ele nu pot deveni nicicind... probleme. Cuvîntul acesta 
a devenit atit de banal, încît nu arareori problema 
distrează pe cineva (înseamnă deci „naivitate, glumă“ 
etc.), produce bucurii (=,,veste bună“), supără (=,,ne- 
caz, incident"), copleseste (-,ginduri, indispozitie") 
sau chiar doare (putind insemna, de data aceasta, chiar 
„picior“, „mînă“, „cap“.) 

Expresia în cadrul... supără nu mai puţin prin ne- 
justificata ei frecvenţă. Chiar in una și aceeaşi frază 
poate apărea de mai multe ori: „Un plan amănunţit cu- 
prinzind obiective în cadrul pregătirilor pentru însă- 
mintéri a fost întocmit si în cadrul gospodăriei 
noastre...“ 

Cuvîntul activitate înseamnă „folosirea sistematică 
a forțelor proprii într-un anumit domeniu, participarea 
activă şi conștientă la ceva“. Este deci cu totul im- 
propriu să folosim acest cuvînt pentru a desemna fapte 
nedemne, reprobabile. Cu toate acestea, acum citeva 
zile am auzit pe cineva spunînd că unii tineri se mai 
ocupă cu activităţi negative (adică sávirgesc acte de 
huliganism, se îmbată etc.) 

Nu mai plăcută este impresia pe care o creează 
repetarea fără limită a verbului a(se) axa, mai ales în 
rolul său de predicat al unui subiect nume de persoană: 
„În această perioadă, profesorii se axează pe repetarea 
materiei“, „Regizorul s-a axat pe ideea...“ Prin repeta- 
rea la infinit a acestui verb (cu un conţinut precis, 
dealtfel) devin axate discuţiile dintr-o ședință, poeziile 

unui volum recent apărut, conflictele dintre membrii 
Pieței Comune, cursurile de ridicare a calificării etc. 
În această ordine de idei, s-ar putea spune cá și pa- 
ragraful de faţă este axat pe probleme din cadrul acti- 
vităților de cultivare a limbii... 


O expresie cu care ne întîlnim frecvent, poate prea 
frecvent, este din punct de vedere. 

E în afară de orice îndoială că examinarea, studie- 
rea şi clasificarea obiectelor, fenomenelor din mai multe 
puncte de vedere constituie o necesitate a zilelor 
noastre. În acest context, lingvistul nu poate ridica 
obiecţii de principiu valide. O anume abundență de 
„puncte de vedere“ va fi inevitabilă. Ceea ce deran- 
jează, și în acest caz nu putem rămîne indiferenți, este 
abuzul de... puncte de vedere. La care apoi se adaugă 
deformările, abaterile de la normele standard. 

Dicționarul limbii române moderne (1958) explică 
pe din punct de vedere prin „în privinţa“, „sub rapor- 
tul“. Cu alte cuvinte îi acordă statutul de locutiune pre- 
pozitionalá. O prepozitie ce va intra în componența 
complementului circumstantial de relaţie: „Din punct 
de vedere gramatical, expresia este corectă”. În propo- 
zitia de mai sus, din punct de vedere gramatical este 
un complement circumstantial de relaţie pe lingă adjec- 
tivul corectă. Corectá e si construcția sintactică citată... 

Unde apar abuzurile, deformările, abaterile? 

1. Mai întîi aș cita greșeala generată de necunoas- 
terea exactă a naturii locufiunii prepozitionale in dis- 
cutie, de analiza defectuoasă a componentelor acestei 
expresii: „Din punct de vedere al rolului pe care-l joacă 
în societate..." In potentiala frază citată avem de-a 
face cu un complement circumstantial de relaţie expri- 
mat printr-un substantiv în cazul genitiv precedat de 
locufiunea prepoziţională din punct de vedere. Ca si în 
cazul altor locuţiuni ce însoțesc un genitiv, substanti- 
vul purtător de sens trebuie articulat: „în faţa casei" 
(casei—genitiv), „în privinţa cererii“ (cererii=genitiv), 
„de-a lungul drumului“ (drumului-genitiv) etc. 

Prin urmare, forma acceptată (singura acceptată!) 
de limba literară este „Din punctul de vedere al rolu- 

lui pe care-l joacă în societate...", unde substantivul 
punct apare obligatoriu articulat. 

Dumneavoastră stili însă că atit în vorbirea coti- 
diană (mai ales aicil), cit si în scris ne întilnim destul 
de des cu „punctul“ nearticulat. 

2. Peripetiile locutiunii noastre nu se opresc aici. 
Chiar dacă mai rar, expresia din punct de vedere este 
folosită si ca adverb. Acest uz este evident aberant. 
Mai mult, el trezeşte hazul. Unui bun prieten al meu îi 
este atit de uritá loculiunea noastră travestitá in ad- 
verb, încît una-două exclamă: „Nu-mi place din punct 
de vederel" Si cu asta a spus totul. 

3. Pornindu-se probabil tot de la din punct de ve- 
dere — adverb, s-a ajuns şi la construcţii ridicole. E 
drept că astăzi asemenea construcţii se rostesc cel mai 
adesea în batjocură, dar despre o totală dispariţie a 
lor din limbajul „serios“ nu poate fi încă vorba. Prie- 
tenul meu e și aici la înălțime. Ridiculizează pe cea mai 
reprezentativă dintre perlele intortochelilor... din punct 
de vedere. Care ar fi următoarea: „din punct de vedere 
și mai ales istoric“. 


Asupra folosirii prepozitiilor de și din s-a scris mult 
în ultima vreme. Profesorul Alexandru Graur a vorbit 
și la radio despre această controversată chestiune: 
Dacă să se zică „pantaloni din stofă“ sau „pantaloni de 
stofă“, „farfurie de porțelan“ sau „farfurie din por- 
telan"? 

De la început voi menţiona cá eu nu sint împotriva 
nici uneia din variantele citate mai sus. Desi má mani- 
fest adesea ca un ,bátrin", ca un „nostalgic“. În fapt, 
iubesc graiurile populare, dialectele si subdialectele. 
De-atitea ori ín graiuri si dialecte se găsesc soluții pen- 
tru oscilațiile sau impreciziunile limbii literare! Ca să 
nu mai vorbesc de bogăția stilistică, de încărcătura 
afectivă, de culoarea limbajului. Se ştie că limba stan- 
dard fuge după cenușiu. Dacă n-ar fi scriitorii care s-o 
coloreze cu roșul si albastrul graiului viu şi neincorse- 
tat de reguli rigide, limba literară ar sfirşi într-o jalnică 
mediocritate, Am avea poate multă corectitudine, dar 
puțină poezie, am avea linearitate, dar ne-ar lipsi melo- 
dia graiului ce a incintat atitea generații de inaintasi. 

În ceea ce priveşte controversa de — din, cred cá 
lucrurile nu sînt foarte complicate. Sursa pendulării între 
cele două prepozifii nu trebuie căutată într-un singur 
loc. Avem de-a face cu izvoare diverse și adesea înde- 
părtate. Dar între aceste izvoare, unul mi se pare mai 
abundent. 

E vorba de tendinţa pseudoculturală, semidoctă și 
fudulá de a face analize inutile. Multi se simt indreptá- 
titi să corecteze expresiile idiomatice, asocierile de cu- 
vinte cristalizate în secole de vorbire populară. Așa au 
apărut „proverbele“ si „zicătorile” de tipul: Lupii-Si 
schimbă părul, dar năravul ba; Nu strica orzul pe 
giscá; Minciunile te dau de gol; Banii-s ochii dracului; 
Oamenii sfintesc locul. 

Si tot pe aceastá cale s-au corectat expresiile se 
uită pe fereastră (devenită „se uită prin fereastră”); isi 
pune pălăria în cap (isi pune pălăria pe cap); isi pune 
haina în cuier („îşi pune haina pe cuier“). 

Exigentii peste măsură au sărit cu gura că dă-mi o 
sticlă de bere! înseamnă să achizitionezi sticle si că tre- 
buie să zici „dă-mi o sticlă cu bere!“ dacă vrei să bei. 
Tot ei, ca să-şi astimpere setea, nu recurg la expresiile 
.neliterare", „incorecte“ băiete, adu-mi un pahar de 
apă, ci se adresează cu ,dá-mi un pahar cu apă“. 

Și cu aceasta am ajuns la pantalonii din tergal. Zic 
„ultracorecţii“: Cum să admiti expresia pantaloni de ter- 
gal cînd e clar că pantalonii sint confectionati dintr-o 
stofă numită tergal? Deci ,,confectionati din..." Eu i-as 
întreba însă imediat pe presupușii mei interlocutori: 
N-am dreptul să consider, potrivit aceluiași tip de ralio- 
nament, că pantaloni din tergal înseamnă „pantaloni ce 
pot fi găsiţi în tergal, înăuntrul unui val de tergal, spre 
exemplu“? Iar pahar cu bere nu poate însemna „pahar 
$i bere" sau „pahar udat cu bere" sau mai ştiu eu ce 
altă názbitie? 

Cum justifică însă aceiași adversari ai lui panta- 
loni de tergal grafiile de pe ambalaje brinză de oi, 
brînză de vaci? Aici nu mai sînt exigenti? Dar cînd vor- 
besc de munca cu cartea... în rindul femeilor? 

Inclinatia unora spre analiză tipicară, această fuga 
după forme hipercorecte este, pînă la un punct, de inte- 
les. Zimbetul îngăduitor isi are o oarecare justificare. In 
fond e vorba de preocuparea pentru o exprimare cit mai 


Scanned with OKEN Scanner 


112 


conformă cu normele standard, cu normele impuse de 
instituțiile noastre academice. Pe de altă parte însă, tră- 
dează pedanterie și bineînţeles o atitudine ireverentioasá 
fatá de limbaj, cu deosebire fatá de limbajul popular 
care à impus de-a lungul secolelor expresii cu un sens 
bine delimitat. Si pe care n-avem dreptul, oricine am 
fi noi, să le desconsiderám. Avem in faţă un patrimoniu 
de o valoare inestimabilă, pe care înainte de toate sîn- 
tem datori să-l păstrăm, să-l pretuim și să-l transmitem 
generaţiilor viitoare neatins sau, dacă ne simțim capa- 
bili, să-l îmbogăţim. E tot ce putem face util. Si de fapt, 
prin largul proces de cultivare a limbii nationale, cam 
într-acolo ne îndreptăm, de vreo două-trei decenii 
încoace, 


Deși m-am aflat adesea printre cei care rideau de 
expresia pe undeva, voi mărturisi de la început că ati- 
tudinea mea faţă de această îmbinare de cuvinte nu 
poaie fi caracterizată drept ostilă. Mi se pare că ne-am 
prea obișnuit să respingem tot ce nu intră în tiparele 
cunoscute. Or, limba, ca oricare alt fenomen social, 
progresează tocmai datorită încălcării unor anumite 
norme, considerate pînă la un moment dat sacre. Ce 
s-ar fi întîmplat cu limba română dacă ar fi respins 
toate construcțiile sintactice care i-au venit din franceză 
în ultimele două secole? Noi ne-am exprima astăzi în- 
tr-un fel asemănător cu contemporanii lui Ion Neculce. 
Avem desigur toată stima pentru strămoși, dar iubim 
$i progresul, ne plac si cuceririle tehnicii, ştiinţei si 
culturii din ultimele două veacuri. 

Aşadar, faţă de nou nu putem fi decît receptivi. Aici 
însă apare si o altă întrebare: tot ce e nou, tot ce apare 
în vorbirea contemporană trebuie imediat admis? Răs- 
punsul la această întrebare nu cred că se poate da doar 
prin adverbele de negatie — afirmaţie: nu sau da. 

Și ca să ne referim concret la expresia noastră, voi 
spune că pe undeva face parte din acele „Noutăţi“ care 
nu pot fi taxate imediat drept utile sau inutile. 

nde, în ce context o folosim? Zicem: „El are drep- 
tate pe undeva“; „Pe undeva tu ai greșit“; „Pe undeva 
această idee e valoroasă“, 

În primul exemplu, pe undeva are sensul de „par- 

tial”; „în anumite privinţe“. In a doua propoziţie, expre- 
sia noastră e mai apropiată de sensul originar: înseamnă 
„într-un anumit loc"; „referitor la o anumită situație”. 
Să recunoaștem că în exemplul al treilea, pe undeva 
nu e tocmai adecvat. Ar fi fost mult mai fericită zicerea: 
„Din anumite puncte de vedere, această idee e valo- 
roasd". S-ar mai putea găsi și alte sinonime: ,,Plasatá 
în contextul... această idee este valoroasă”; „Asociată 
cu..., această idee este valoroasă“. 

Aşadar, nici în cel de-al treilea exemplu, pe undeva 
nu e total greșit. Nu este expresia cea mai adecvată, dar 
nici „barbară“ (barbarism) nu e. 

Există totuşi „pe undeva“ si utilizări eronate, care 
trezesc chiar risul, batjocura sau se acoperă de ridicol. 
Ce ziceti de propoziţiile (frazele): „Pe undeva nu-mi 
placi“; „Pe undeva s-a simțit jignită şi de aceea nu 
mi-a răspuns“; „Pe undeva această actriță e distantatá"? 

Cred că-i interpretez pe cei mulți cînd spun că în 
asemenea contexte pe undeva n-are ce căuta. 

Deci, atenţie! Pe undeva putem greși. 


Vă promit si eu, ca atitia alţii, la începutul discur- 
sului meu cá voi fi scurt. , Voi fi scurt!“ — zicem ade- 
sea și apoi ne intindem la vorbă. Prin rîndurile de fata, 
eu nu-mi propun însă să discut o problemă de sociolo- 
gie si cu atît mai putin una de sedintologie. Eu vreau 
să fac lingvistică, să vorbesc despre sensuri (si nonsen- 
suri) despre cuvinte și despre construcţii sintactice. 
Dacă, involuntar, voi atinge şi probleme de sociologie 
sau mai ales de sedintologie, aceasta s-o luaţi ca efect 
ȘI nu ca intenție sau ca premisă. 

Așadar: „voi fi scurt; voi fi foarte scurt; voi fi 
scurlă; voi fi foarte scurtă; să fim scurţi, tovarăşi!“ Vă 
mărturisesc n-am auzit încă „să fim scurte, tovaráse!", 
dar probabil că nu e totul pierdut. Si... poate ati 
auzit-o dumneavoastră, cei care citiți aceste rînduri. 

» Voi fi scurt“ este o expresie tipică pentru ceea ce 
numim în general clișeu lingvistic. Folosim o îmbinare 
de cuvinte de care ne dăm seama fie că e prost con- 


Siruitá, fie cá nu ne mai spune nimic, dar o folosim. 


Di inaintel Am auzit-o si la alţii. Acelora nu le-a 
“lat nimeni capul. Deci... În cazul special al expresiei 

sau al expresiilor supuse aici discuţiei, sintem, cred, cu 
toții conştienţi de sărăcia ei semantică, ca si de îndoiel- 
nica noastră bogăţie spirituală cind o folosim. Mai ştim 
şi de unde porneşte defectiunea ... Sau nu? Poate cá nu 
ştim cu foarte mare precizie, ci numai intuim, bănuim, 
presupunem, 

Dar s-o luăm sistematic. Scurt este un cuvînt de 
origine latină. Acolo avea probabil forma excurtus. Stim 
sigur cá a existat un curtus, din care provine franțuzes- 
cul court, dar din care nu poate proveni românescul 
scurt (pentru acesta din urmă presupunem primul din- 
tre etimoanele citate). 

Cuvîntul românesc în discuţie ilustrează ideea de 
„dimensiuni reduse“. Dimensiunea aceasta poate fi spa- 
țială sau temporală: drum scurt (in contrast cu drum 
lung), vacanță scurtă (opus lui vacanță lungă). Poate fi 
un om scurt? După definiția generală, da. Numai cá noi, 
cei care am creat limba (de fapt într-un fel, acţiunea e 
reciprocă), am găsit tot felul de mijloace pentru a ne 
califica adeseori într-un chip divers în comparaţie cu 
tot restul universului. Nu vom zice deci nici în sens 
fizic om scurt, ci scund sau nu inalt, sau mic de statură. 
În sens temporal? Nici temporalmente omul nu e scurt: 
eventual are o viaţă scurtă, trăieşte puţin. Deci nici mă- 
car ca expresie a unei idei macabre, „voi fi scurt“ nu 
merge. 

De unde a apărut totuşi această propoziţie care ne 
dă atîta bătaie de cap? Cei care au doar o idee vagă 
despre principiul economiei în limbă ar putea răspunde: 
„Expresia e scurtă. În contextul în care e folosită toţi 
o înţeleg. Prin urmare, de ce s-o dezavuăm, de ce s-o 
«ocárim»? 

Acestor prieteni eu le voi ráspunde cá principiul 
economiei, al minimului efort sau al brevilocventei nu 
acționează stihinic, el nu poate desfiinţa prin acţiunea 
sa alte principii, tot asa de importante in limbajul oame- 
nilor: principiul claritátii, principiul solidarităţii ele- 
mentelor sistemului si altele. 

Atunci? Cauzele împămîntenirii nefericitei expresii 
sînt mai multe. În primul rînd, voi spune că în limba 
noastră există expresia scurt la minte. Si mai există 
scurt la vorbă. Punctul de pornire a putut fi propoziţia: 
„Voi fi scurt la vorbă“, care, deși nu e totalmente co- 

recté (un om e scurt la vorbă toată viata, nu doar 
într-o anumită împrejurare; aceasta e o trăsătură de 
caracter), merge totuși, 

În al doilea rînd, voi presupune că existența altor 
clișee a putut favoriza apariţia celui despre care vor- 
bim, mai ales că nu avem un echivalent foarte scurt, 
foarte expediliv, pentru ideea pe care ar vrea s-o ex- 
prime „voi fi scurt”, Continuind enumerarea, eu mă tem 
că „voi fi prea lung"... 


Există o dificultate majoră în limba română, gene- 
rată de absenţa participiului prezent. După ce, în latină 
existaseră două participii prezente (activ Si pasiv), în 
română n-a mai rămas nici unul. 

În alte limbi romanice, participiul prezent activ s-a 
păstrat în general: riguardante înseamnă în italiană 
„privitor la...", „cu privire la..." şi este participiul 
prezent al verbului riguardare „a privi din nou, a avea 
legătură, a se cuveni, a ţine seamă, a lua în consi- 
derare". 

Este adevárat cá si in románá existá urme de parti- 
cipiu prezent. Multe adjective románesti provin din par- 
ticipii prezente active latinesti: fierbinte, rece, ardent, 
constani, delirant etc. Este adevárat cá o buná parte 
dintre acestea sint neologisme preluate din francezá sau 
latina literará, dar nu aceasta ne intereseazá acum. 

Asadar, din limba noastrá lipseste participiul pre- 
zent. Cum îl suplinim? Prin multe si variante mijloace. 
As menţiona mai întîi perifraza: cel ce munceşte, cel 
ce gîndeşte, cel ce cîntă. Sensul este aici bine conser- 
vat. În fond noi asa traducem participiile prezente lati- 
nești. Numai cá perifraza are si carente de echivalență, 
mai ales de ordin gramatical. De multe ori în sintagma 
cel ce gindeste, accentul cade nu pe verb, ci pe pro- 
nume, Și atunci sensul participial este afectat. Alteori, 
caracteristica temporală a verbului prevalează: cel ce 
cîntă vrea să spună în anumite contexte „cel ce cîntă 
acum, nu cel ce a cîntat altădată, nu cel ce va cinta 
în viitor“, În sfîrşit, nu putem trece nici peste dificul- 
latea generată de lungimea perifrazei, de structura ei 
nu tocmai simplă. A folosi trei cuvinte in loc de unul 
nu constituie un avantaj pentru comunicare, 

Participiul prezent activ mai este suplinit în română 
și de substantivele formate cu sufixul tor: luptător, lu- 
crător, învingător. Pe lingă evidente virtuţi, aceste sub- 
stantive au si carenfe de substituire a participiului pre- 
zent. As menţiona în primul rind sensul lor pronunțat 
de nume de agent care numai partial putea fi atribuit în 
latină participiului prezent. Între cogitans latinesc si 
cugetdtor sau ginditor românești, diferența semantică 
(atit de lexicală cit si gramaticală) nu poate fi trecută 
cu vederea. Ca să nu mai vorbim că fundamentala lor 
caracterizare substantivală (sensul adjectival fiind abia 
întrevăzut) le îndepărtează și mai mult de participiu. 

Și acum ajungem la privind. Participiul prezent mai 
e suplinit (de către unii, supărător de frecvent) de ge- 
runziu. Această substituție a fost favorizată, în opinia 
mea, de doi factori: 

a) o oarecare apropiere de sens între cele două mo- 
duri verbale; 

b) nu prea marea depărtare formală: laudans (par- 
ticipiu prezent) — laudando (gerunziu). 

Spre deosebire de cel ce luptă, care luptă (perifrază 
și deci, greoaie) și de substantivul luptător (care e sub- 
stantiv!), gerunziul încearcă să suplinească valoarea 
verbală a participiului prezent. Caracteristica circum- 
stentialád a gerunziului nu dăunează substitutiei, întru- 
cit într-o oarecare măsură ea aparţine şi participiului 
prezent. Numai că nici gerunziul nu este lipsit de cu- 
sururi. În primul rînd, pentru că... este gerunziu. Acest 
mod se definea în latină cu totul diferit de participiul 
prezent. În limbile romanice el s-a apropiat de partici- 
piul prezent, dar nicăieri nu poate fi vorba de o identi- 
ficare. În italiană, spre exemplu, penetrando (pátrun- 
zind) si penetrante (participiul prezent al aceluiaşi verb) 
sint lucruri diferite. La fel, în franceză, spaniolă sau 
provensală. În română, comparatia dintre cele două mo- 
duri este exclusă, datorită absenței participiului pre- 
zent. fierbinte sau rece sint adjective calificative si 
nimic mai mult. Dar putem să ne întrebăm în ce măsură 
poate Și trebuie să suplinim lipsa participiului prezent 
prin gerunziu. 

Răspunsul la această întrebare nu este tocmai ușor 
de formulat. Cred că asta a reiesit si din discuţia de 
pînă acum, Privind îl traduce doar parţial pe riguardante 

din italiană, chiar cind facem abstracţie de deosebirile 
semantice propriu-zise dintre cele două cuvinte, deci 
cînd ne referim exclusiv la sensul lor gramatical. Ra- 
port privind ... nu-i totuna cu rapporto riguardante. Dar 
nu e bine zis raport privind...? N-as putea da un rás- 
puns categoric negaliv, dar nici nu voi recomanda 
această asociaţie de cuvinte. Nu voi fi de acord mai 
ales cu frecventa ei utilizare, cu repetarea ei piná la o 
transformare într-un clișeu: măsuri privind..., plan de 
măsuri privind... documentaţie privind... hotdriri 
privind ..., pînă şi tabel nominal privind... . 

De cele mai multe ori acest supărător gerunziu 
poate fi evitat cu succes (și cu folos pentru frumuse- 
tea limbii noastre!) prin utilizarea adjectivului referitor, 
chiar privitor, a locufiunii propozitionale cu privire la, 
prin adecvarea construcțiilor sintactice la sensul lexi- 
cal şi gramatical pe care ne-am propus să-l exprimăm. 
Se poate zice deci: măsuri privitoare la..., documen- 
tatie referitoare la... Iar tabelul nominal va cu- 
prinde... Deci, tabel nominal cuprinzind sau pur şi 
simplu tabel nominal cu... 

Să-l lăsăm, așadar, pe privind să se mai odihnească, 
să-și împrospăteze forţele, să-şi revadă înfățișarea, prea 
ponosită în vremea din urmă. Refăcut, va putea din nou 
trezi interesul vorbitorilor. 


Forma reflexivă a verbului a referi este astăzi foarte 
frecvent utilizată. Si nu atît în vorbirea cotidiană cît în 
rapoarte, dări de seamă, informări scrise. A (se) referi 
este un neologism în limba românească. Cuvîntul provine 
din franceză, unde se folosește în general tot ca la noi: 
refere=,„referă“; se référe=,,se referă." 

Originea mai îndepărtată trebuie căutată şi în acest 
caz (ca si în atîtea altele!) in latină. În fapt, latina cu- 
nostea un compus al lui fero, ferre „a duce“, „a purta” 
cu forma refero, referre, „a aduce din nou, a aduce îna- 
poi, a se întoarce“. 

Latina nu avea însă o diateză reflexivă. De aceea 
problemele de regim verbal, de sintaxă, legate de 
această diateză nu apăruseră încă. Ele vor fi prezente in 


franceză şi, bineînţeles, în română. 
Ca atare, verbului a se releri nu 1 se poate atașa 


Scanned with OKEN Scanner 


118 


orice prepozitie, la întîmplare. În conformitate cu sen- 
sul și cu originea sa, verbul în discuţie cere prepozitia 
la: „ne referim la teza susținută de...", „m-am referit 
la cele spuse de tine în urmă cu două săptămîni“. In 
nici un caz nu putem recurge la de, despre. Și, din pă- 
cate, este din ce în ce mai frecventă folosirea lui a se 
referi cu prepozitia despre. Veţi fi de acord cu mine, 
sper, că nu sînt foarte rare exprimárile: tovarășul Davi- 
descu s-a referit despre situația nesatisfăcătoare ...“, 
„mă refer despre...". Evident, în aceste contexte, vor- 
bitorul sau autorul respectivului text scris confundă 
cuvinte distincte, dar care se apropie în anumite puncte, 
adică în anumite contexte. 

Concret, aici a se referi este identificat cu vorbește, 
spune, scrie, afirmă, raportează. Vorbitorul are deci în 
gînd mai cunoscutul verb spune, dar rostește se referă, 
Regimul verbal al lui a spune este transferat la a se 
referi. Pentru respectivii vorbitori, „se referă despre..." 
este o exprimare firească, deoarece se referă (în con- 
textul dat) — spune. Iar „spune despre...“ este o con- 
structie de nimeni combătută. 

Nu ştim dacă am descris foarte exact mecanismul 
aberatiei. Cert este că nici o greşeală nu apare din se- 
nin, Și nici o îndreptare nu e posibilă fără dezvăluirea 
genezei erorii. 


Bagatelizarea unor expresii lingvistice îmi provoacă 
întotdeauna tristețe. 

Expresia la nivelul..., atît de frecventă în vorbi- 
rea noastră de astăzi, mai ales în stilul politico-admi- 
nistrativ (dar si în alte stiluri), își are originea in limba- 
jul diplomatic. Tratativele diplomatice se duc în gene- 
ral între persoane cu același rang în ierarhia politică 
a ţărilor implicate: între doi prim-miniștri, între doi mi- 
niștri ai comerțului exterior, între doi ambasadori si asa 
mai departe. Această paritate simbolizează de fapt ega- 
litatea naţiunilor la masa tratativelor, respectul reciproc. 
Pe plan lingvistic, fenomenul a generat expresia de 
care ne ocupăm aici. Tratativele, convorbirile între doi 
miniștri de externe se desfășoară „la nivelul miniștrilor 
de externe“, cele dintre ambasadori „la nivelul amba- 
sadorilor“, iar convorbirile dintre șefii de state și de 

guverne „la nivelul cel mai înalt". Ce pot spune despre 
aceste consecinţe lingvistice? Nimic rău. Dimpotrivă, 
expresia la nivelul... sintetizează foarte bine o reali- 
tate a vieţii politico-diplomatice, fenomen extrem de 
frecvent în lumea de azi. 

Ce s-a întîmplat însă în continuare? Ca în atitea 
alte situaţii, precizia şi randamentul expresiei au înce- 
put a fi invadate de altele, mai puţin fericite. Și atunci 
la nivelul... a trecut graniţele propriului domeniu. 

Din slujitoare a limbajului diplomatic („Întilnirea 
de azi s-a desfăşurat la nivelul miniștrilor de externe"), 
expresia a devenit un bun al limbajului politic în ge- 
neral. Ea a început a se referi si la viata politică in- 
ternă. Cu o deosebire însă (foarte semnificativă dealt- 
fel pentru democratismul vieţii publice de la noi): nu se 
zice „la nivelul președinților de consilii populare jude- 
tene", ci „la nivelul consiliilor populare judeţene“. În 
același spirit zicem: — „la nivelul comitetului municipal 
de partid“ sau si mai simplu „la nivel de comună“. De- 
sigur, înșiruirea ar putea continua. 

Ce se poate spune despre această extindere a uzu- 
lui fostei expresii diplomatice? Márturisesc cu sinceri- 
tate că în urmă cu citiva ani m-a șocat fenomenul, 
mi-a displăcut. Aș fi fost în stare să cer vorbitorilor res- 
pectarea vechiului .. . statu-quo. 

Nu mi se părea firesc să zicem „la nivelul condu- 
cerii institutului“. Acum însă lucrurile s-au schimbat. 
Cred că adoptarea expresiei „diplomatice“ de către lim- 
bajul politic cotidian, de către stilul publicistic, pentru 
a desemna „nivele“ ale ierarhiei politico-administrative 
interne a adus folos comunicării dintre vorbitorii limbii 
noastre, În contextele pomenite mai sus, la nivelul... 
are un sens foarte bine definit, foarte precis, în concor- 
dantá dealtfel cu înţelesul ei... „diplomatic“. Substitui- 
rea acestei expresii cu o alta ar fi astăzi o operație 
foarte grea si categoric inutilă. 

Ce nu-mi place totuși din noul statut al sintagmei 
la nivelul . , .? 

Nu-mi plac zonele de umbră: nu-mi place confuzia 
în care este implicată expresia noastră, nu-mi place vul- 
garizarea ei. Ca în propoziţia: „Hrana studenţilor se 
asigură la nivelul cantinei institutului“. 

Ce caută aici „nivelul“? De ce această împănare a 
vorbirii cu expresii improprii? Pentru a fi şi cantina... 
la nivel? Cantina îşi are rosturile ei, deloc neglijabile. 
Și tocmai de aceea nu trebuie ornată cu podoabe ce nu-i 
aparțin. Dealtfel, aici nu e vorba doar de un stil bom- 
bastic, ci de lipsa de proprietate a termenilor. La nive- 
lul... nu are ce căuta în propoziția transcrisă mai sus, 
nu atît sub raport stilistic, cit propriu-zis lingvistic. E 
vorba de o neadecvatá folosire a expresiei, de necu- 
noaşterea sensurilor ei reale. 


Sint sigur că v-aţi întrebat de multe ori dacă ex- 
presia de puţin pe care o folosesc crainicii sportivi la 
radio şi la televiziune și care constituie subiectul 
acestui paragraf este sau nu corectă. Dacă ar fi să ne 
luăm după ultimul dicţionar explicativ al limbii române, 
răspunsul nu poate fi decit afirmativ. Dictionarele ceva 
mai „vechi“ (de exemplu: Mic dicţionar enciclope- 
dic — 1972 sau Dicţionarul limbii române moderne — 
1958) nu înregistrează expresia, desi este evident că 
aceasta circula şi în 1958 si cu atit mai mult in 1972. 

Ce putem spune astăzi despre „mingea a trecut de 
puțin pe lîngă stilpul drept al porţii“? Dar despre ,,ju- 
cătorul Ghinionescu a greşit de putin ţinta“? 

Răspund imediat, dar nu și simplu: propoziţiile 
acestea nu sint chiar incorecte din moment ce Dictiona- 
rul explicativ al limbii române — 1975 le dă drept de 
existenţă în limba noastră literară. Mie însă nu-mi sună 
bine. Sigur, nu gusturile mele subiective contează, ci le- 
giferările academice. În principiu, așa este. Numai că 
aici lucrurile sînt ceva mai complicate. 

l În primul rînd: citi dintre noi, desi am auzit de zeci 
ȘI sute de ori expresia de puțin, o folosim în vorbirea 
sau în scrierea noastră curentă? În al doilea rind: citi 
dintre noi folosim aceeași locutiune adverbială în afara 
limbajului sportiv (dacă așa ceva există?). 

De fapt, aici stă și buba „recunoașterii oficiale“ a 
expresiei de care ne ocupăm. Dicţionarul explicativ al 
limbii române înregistrează locutiunea în modul urmă- 
tor: „(Sport) De pufin=foarte aproape de, la mică dis- 
tanta de, la un pas de“, Acum să ne întrebăm: este nor- 
mal ca o locufiune adverbială formată din cuvinte 

păstrate din latină și cu un sens atit de comun („la mică 
distanţă de, foarte aproape de“) să aibă circulaţie doar 
în sport? De ce să nu putem spune: „Aţa a trecut de 
puţin pe lîngă urechile acului“, „Barca a plutit de putin 
pe lîngă mal", „În acea clipă m-am aflat de puţin de 
atingerea obiectivului “?. 

Nu putem spune așa ceva pentru că expresia de 
puțin n-a depășit pragul limbajului cîtorva crainici de 
la radioteleviziune, al cîtorva ziarişti sportivi și al unui 
număr restrins de imitatori. Locutiunea este simțită de 
către noi toţi ca neromânească, ca neconformă cu firea 
limbii române. Ea nu se află dealtfel nici în alte limbi 
romanice. Italiana admite cu unele rezerve expresia „di 
poco superiore“ (cu putin superior), dar şi aici se re- 
comandă poco superiore. Așadar, noi, majoritatea zdro- 
bitoare a vorbitorilor limbii române, nu folosim această 
expresie decît cu sensul ei vechi şi pe deplin impámin- 
tenit: de pufin—,de curînd, nu de mult timp“. Si cred 
cá bine facem. Nu este obligatoriu ca numai noi sá luám 
lecţii de limbă românească de la crainicii sportivi. Sá 
mai ia şi ei de la masa vorbitorilor. Mi se pare cá nu 
le stricá. 

VI. ETICĂ ȘI LIMBAJ 


„Nemic mai social ca limba, 
nodul cel mai puternic, dacă 
nu Chiar temelia societăţii”. 

B. P. Hasdeu 


TOVARAS 


Voi spune de la început că folosirea substantivului 
tovards este o chestiune complexă, nu numai de limbă, 
ci și de etică, de sociologie, de socio-psihologie. Cine 
crede cá a zice tovarăș înseamnă a nu spune domn sim- 
plifică problema într-atît, încît o denaturează funda- 
mental. Căci tovarăș nu e doar un cuvînt, ci și un sim- 
bol, o categorie socio-psihologică de largă rezonanţă. 

Micul dicţionar enciclopedic notează în dreptul 
acestei vocabule: „1. Persoană considerată în raport cu 
alta, de care este legată prin idei, aspirații comune, prin 
lupta pentru aceeași cauză. Nume dat unui lucru sau 
unei fiinţe care însoțește în permanenţă pe cineva. Ter- 
men de adresare folosit de oamenii muncii. 2. Asociat 
(într-o negustorie, într-o întreprindere etc.), părtaş“. 

Pe marginea acestor definiţii se pot face citeva 
considerații preliminare. 

Înainte ca tovarăș să fi putut deveni „termen de 


adresare folosit de oamenii muncii“, el a trecut prin 

faza descrisă la începutul primei definiţii, adică a fost 
un semn de recunoaștere între tovarășii de idei, mai 
exact între luptătorii pentru socialism și comunism. Noi 
stim foarte bine că „oameni ai muncii“ au existat $i 
înainte de Eliberare. Doar ei au săvirșit revoluția. Si 
totuşi, tovarăș n-a devenit „termen de adresare..." Isi 
ziceau asa doar militanţii partidelor muncitorești, comu- 
nistii în primul rind. 

A existat în schimb tovarăș în accepțiunea de ,,to- 
varăş de drum“, şi încă destul de frecvent. Să ne gin- 
dim doar la Creangă si la basmele populare. 

Ce s-a întîmplat ulterior? Preluind puterea de stat, 
clasa muncitoare a distrus structurile sociale burgheze, 
a făurit instituţii noi, şi-a impus ideologia. Între ,sem- 
nele” relaţiilor de exploatare, ale raportului slugă—stă- 
pin, subaltern—sef, se afla şi cuvîntul de adresare 
domn: „domnule director“, „domnule prefect“, „domnule 
ministru“. Cum directori, prefecti şi miniștri au devenit 
cei care pînă mai ieri nu erau decit nişte tovarăși, de 
idei (strungarul nu era „domnule strungar“, ci doar 
„domnule Bozan“ sau si mai frecvent „măi Bozane!"), a 
trebuit să dispară şi „domnule ministru“, „domnule pre- 
fect" etc., fiind înlocuite cu ,tovaráse ministru“, „tova- 
ráse..." Si, ca să reluăm ideea, tovarăș a devenit tot- 
odată semn al noilor relaţii sociale, fiind pus în con- 
trast cu domn, semn al vechilor rînduieli. Așadar, am 
început a zice „tovarăşe președinte“ nu numai pentru că 
președintele fusese în ilegalitate tovarăș, ci $i pentru 
că prin noul termen marcam fundamentala mutație ce 
intervenise în societatea românească odată cu pre- 
luarea puterii de către clasa muncitoare. 

Pînă la acest punct, totul a decurs normal, lucrurile 
ne apar limpezi. Limbajul participă, cum este și firesc, 
la toate transformările sociale mai importante. 

Dar şi aici natura își impune din nou legile; schim- 
bările nu se opresc la punctul pînă în care chestiunile 
de limbaj sînt limpezi. Mutaţiile sociale nu se prea sin- 
chisesc de limbaj. Ele se supun legilor care guvernează 
societatea, legi care, in mod specific, stăpînesc şi lim- 
bajul. 

Si, după numai 10—15 ani, iată-ne in fafa unui nou 
tovarăș. Nu voi spune cá avem de-a face cu o vocabulă 

întru totul nou, dar nici identică cu cea din primii ani 
ai revoluţiei. Să recunoaștem că „tovarăşe prefect" suna 
minunat, după ce multe decenii ziserám, umilifi, doar 
„domnule prefect“. ,Tovaráse Ungureanu, te felicit cu 
prilejul numirii ca primar" era $i ea o propoziție care 
ne putea face plăcere. Dar ce au acești lovardsi cu to- 
vul, cu tovule, cu tov Ungureanu din zilele noastre? 

Vă rog să mă iertaţi dacă vá apar drept sentimen- 
tal, dar eu, adolescent fiind, am trăit satisfacția „dări- 
mării“ lui domn pentru ca pe ruinele sale să se înalțe, 
mîndru, tovarăș. Am văzut în această schimbare de vo- 
cabular o revoluţie, o răsturnare de morală, o mutație 
cu profunde implicații sociale şi politice. Și cred că n-am 
văzut rău. 

Dar cine-i acest tov? Ce are el cu tovarăș? Nimic, 
în conţinut. Nu e vinovat izvorul, limpede ca lacrima, 
că în aval rîul e tulbure şi urit mirositor, ca efect al 
poluării. Dar formal, din păcate, tovul este o progeni- 
tură a lui tovarăș. „Bine, bine vor zice unii. Nu-i de mi- 
rare. Doar şi domn a devenit dom’, dom'le, iar în scris 
si d-le“. Iertati-má, iar nu sîntem de acord. Dispariţia lui 
domn si impunerea aproape concomitentă a lui tovarăș 
nu pot fi sintetizate în noţiunea de substituire. Aici nu 
e vorba de o simplă substituire. N-a dispărut un cuvînt 
devenit arhaic sau regional pentru a face loc unui neo- 
logism sau unei vocabule mai răspîndite, ca în exem- 
plele cislă — număr, agru — țarină, urăciune — urare, 
bezaconie — nelegiuire. În cazul nostru este vorba de 
cu totul altceva. Impunerea lui tovarăș înseamnă zidirea 
unor altfel de raporturi între oameni. Raporturi pe care 
le vrem perpetuate, eventual îmbunătăţite, în nici un 
caz deteriorate. Nici chiar prin cuvinte. lată de ce 
pentru mine tovarăș nu poate fi tov., în timp ce dom- 
nule se poate preschimba în ce doreşte: dom'le, domnu'. 
Și iată de ce îmi place să-l aud tot mai des pe tovards 
ȘI tot mai rar pe domn. 

Cred că am vorbit explicit, Nu cuvîntul ca atare 
mă deranjează (între altele menţionez că domn e latin 
și deci ...), ci relaţiile umane pe care le evocă. Asa 
după cum la lovarăș nu complexul sonor mă atrage, ci 
cu totul altceva. Acel ceva despre care m-am străduit 
să vă vorbesc în întreg paragraful de fata. 

ELEMENT 


Este normal ca un dicţionar să nu înregistreze toate 
nuanțele de sens, care de multe ori depind exclusiv de 
context, ale unui cuvînt. Limbajul uman este atit de 
bogat, încît cuprinderea lui în dicționare, oricit de ex- 
tinse ar fi acestea, va constitui mereu doar o aspirație. 
Îi scuz deci de la început pe autorii „Micului dicționar 
enciclopedic“, care la articolul ELEMENT nu se ocupă 
de un sens pe care noi toţi îl cunoaștem foarte bine. 

Din cele şapte sensuri înregistrate în numitul dictio- 
nar, unul singur se referă la om, cel de sub 2: „(Urmat 
de determinări) Persoană care face parte dintr-o colec- 
tivitate“. Acum, spunefi-mi, dumneavoastră: atita stili 
despre elementul „om“? Este în afară de orice îndoială 
că înțelesul pe care-l dăm acestui „element“ este mult 
mai bogat în semnificații. 

Să începem cu cele bune: „Am ales cele mai bune 
elemente” (răspunde şeful serviciului personal, la între- 
barea directorului); „Este un element excepțional“ (zice 
dirigintele despre preşedintele detasamentului de pio- 
nieri); „Dumneala ești un element bun: așteptăm să 
faci treabă acolo“ (i se zice unuia care pleacă la cursu- 
rile de perfecţionare); „În toate posturile — cheie am 
promovat doar elemente verificate“ (raportează inspec- 
torul forurilor superioare). Desigur că sensurile inre- 
gistrate în contextele de mai sus se suprapun în gene- 
ral cu semnificaţia citată sub numărul 2 în „Mic dictio- 
nar enciclopedic“. Atit „elementele“ despre care vor- 
beşte inspectorul de personal, cît și elevul preferat sau 
cadrul trimis la perfecţionare sînt „persoane dintr-o co- 
lectivitate". Si persoane alese! În ceea ce-i priveşte pe 
cei aşezaţi in posturile-cheie, aş mai avea ceva de 
adăugat. În viziunea birocratică a celor ce folosesc 
acest limbaj, elementele acestea nu mai sînt întru totul 
oameni. Ele sînt si mecanisme şi supraoameni. Au, deci, 
concomitent două trăsături neobişnuite: una care le co- 
boară în ochii muritorilor de rînd, alta care le înalţă. 
Desigur, nici unul dintre noi nu visăm să ajungem un 
mecanism (desi uneori, inconştient, ne incinta ideea). 
Și dacă ne-ar spune cineva că sîntem aşa ceva, am pro- 
testa. Sintem oameni şi asta e mai presus de orice. 

Aşadar, „mecanismul“ ne coboară, chiar dacă din anu- 
mite puncte de vedere poate [i foarte util. 

Mai e însă şi celălalt sens: „Elementele verificate“ 
sînt, potrivit opticii la care ne referim, mai presus de 
oamenii obișnuiți. Cum majoritatea zdrobitoare dintre 
noi sintem oameni obișnuiți, elementele verificate au 
ceva supraomenesc. În ochii celor mai multi, asta înalță, 
creează complexe, poate chiar un difuz sentiment de 
teamă. O teamă îmbinată cu admiraţie ascunsă si invi- 
die. Mie personal, îmi displac oamenii... supraoameni. 
Un dosar este un dosar. Singura verificare (aşa cum ne 
învaţă şi originea cuvîntului) este munca îndelungată, 
sînt aptitudinile, convingerile, faptele omului. Știu că 
fiecare dintre noi cunoaște cel putin un ,supraom" 
naufragiat în cel mai anost carierism. 

lată ce gîndesc eu despre toate elementele pe 
care le-am descris pînă aici: prefer să fie muncitori, 
elevi, activiști, cadre de conducere eminente, bine pre- 
gătite, devotate cauzei comune. Să fie oameni! Munci- 
torii, si elevii, și activiștii sint oameni, nu elemente. 
Deci chiar cînd sînt socotit foarte bun, prefer să se 
spună despre mine că sînt activist (foarte bun), nu ele- 
ment (chiar excepţional). Dealtfel, mie mi se pare că 
zidim socialismul și comunismul pentru ca noi toti să 
nu mai fim elemente, mecanisme, ci oameni. Si incá 
oameni noi, eliberaţi de complexe, liberi, stápini pe 
propriul nostru destin. 

Cunoscindu-mi concluzia despre elementele . .. pozi- 
live, sint constient cá nu vá mai pot oferi surprize cu 
privire la opinia mea despre elementele negative. Cu 
toate acestea mă voi încumeta să spun cîteva cuvinte 
$i despre antonimele celor tratate anterior. 

Voi nota în primul rînd că Mic dicționar enciclo- 
pedic nu suflă o vorbă despre acestea. Sau să-i scu- 
zăm pe autori, considerind că Și elementele negative sînt 
„persoane care fac parte dintr-o colectivitate“? Eu nu 
opresc pe nimeni de la acordarea acestei circumstanțe 
atenuante, Notez doar cá definiţia dicționarului nu aco- 
peră nici măcar parţial sensul de bază al elementului ca 
persoană indeziderabilă. Dar să trecem la concret: 
„N-avem nevoie de asemenea elemente!“ (nu e exclama- 
tia unui muncitor dintr-un combinat chimic); „E un ele- 
ment periculos“ (să spun și aici că nu e vorba de... 

azot?!); „Aceste elemente își bat joc de munca noastră“ 
(dar oare noi nu ne batem joc de ele numindu-le astfel?) 

Este clar, cred, pentru oricine, că în contextele de 
mai sus, elementele nu mai sint oameni. Sint reptile, 
rozătoare, rumegătoare, ce vreţi, numai oameni nu. As 
vrea să fac de la bun început o precizare: opiniile ex- 
primate prin cele trei propoziţii de mai sus pot fi ale 
colectivului întreg. Atunci, toată stima pentru atitudi- 
nea adoptată. E vorba de o repudiere justificată a unor 
atitudini, comportări, fapte reprobabile. Dar nici in acest 
caz nu accept termenul element. Vinovatii nu încetează 
să fie oameni, cărora li se cuvine respectul și demnita- 
tea de om. Să nu uităm: noi condamnăm faptele, atitudi- 
nea, acțiunile dăunătoare societăţii. Avem dreptul să 
condamnăm si persoanele vinovate ca purtătoare ale 
acestor abateri sau mentalități, dar nu avem dreptul să-l 
desfiintám pe cineva ca om, indiferent care ar fi gre- 
şeala lui. 

Ce să mai spunem de cazurile (din păcate, prea 
. frecvente încă) în care cineva e numit element în nu- 
mele colectivitatii, fără ca aceasta să fie de acord? Adică 
ne referim la „elementele“ nevinovate. Aici nelegiuirea 
e dublă. Cel atacat este lovit de o nedreptate și umilit 
de un calificativ, pe care nici cel mai rău dintre noi 
nu-l merită. 

Închei cu îndemnul de a lăsa elementele în seama 
chimiei, a fizicii, a filosofiei, a industriilor. Societatea 
are nevoie de oameni. Punct. 


NOI 


Comentat într-o carte de lingvistică, complexul so- 
nor reprezentat în titlu ne poate duce cu gindul la omo- 
nimie: noi=pronume personal de persoana întîi la plu- 
ral; noi=pluralul masculin al adjectivului nou. Avem 
deci de a face cu două cuvinte, distincte ca sens, ba 
și ca origine (pronumele provine din latinescul nos; 
adjectivul e tot de origine latină, dar se trage din novi). 
Cum să distingem însă în vorbire aceste cuvinte? 

Ar merita să ne ocupăm de această distincţie într-o 
lucrare de lingvistică, Dar supratitlul paragrafului nostru 
este „Etică şi limbaj“. Ceea ce înseamnă că trebuie să 

intrăm pe tărimul socio-moral al lui noi. Al căruia? Sint 
doar două vocabule noi. Întrebarea este de prisos. Sigur 
că ne referim la pronume. 

După ce din punct de vedere strict lingvistic în 
linii generale l-am definit, să vedem ce ne poate spune 
noi ca obiect al eticii si al sociolingvisticii. 

Voi îndrăzni să spun de la început că sensul său 
socio-moral este foarte complex, profund și contradic- 
toriu. De aceea, în articolul de faţă nici nu voi discuta 
întreaga sa încărcătură conceptuală și afectivă. Mă voi 
opri doar la aspectele mai vizibile, la sensurile absolut 
citidiene, familiare, ale pronumelui în discuţie. 

A existat cîndva un plural al maiestátii: „noi, re- 
gele...“ Dar noi, adică poporul român, nu mai avem de 
mult un rege, și nu spre nefericirea noastră. Deci să-l 
lăsăm deoparte pe noi ca plural al maiestatii. El isi are 
locul in istorie. Nu i-l fură nimeni. Noi ne ocupăm 
acum de ceea ce trăiește şi care are șanse să dăinuie. 

Așadar... a mai existat un plural al modestiei: „noi 
(adică eu, cercetătorul Cutare) indráznim să susţinem cá 
academicianul Filologus nu are dreptate în aprecierea 
consoanei d ca dentală, deoarece ultimele cercetări 
conduc, după cum s-a văzut, spre o dental-alveolară...“ 
Ce s-a ales din acest plural? Răspund prompt: trăieşte. 
Dar adaug: fiindcă nicicind nu a fost „normal“, nu pu- 
tea rămîne ce și-a propus să fie. Și-a propus să fie mo- 
dest, dar a cam sfîrşit prin a fi îngimfat, emfatic şi, în 
parte, chiar ipocrit. Nu e deci de mirare că tot mai mulţi 
oameni de ştiinţă își zic eu (adică se cred, fiecare în 
parle, drept o singură persoană). Ajunși la acest punct, 
n-aş vrea să credeți că-i acuz pe cercetătorii care vor- 
besc la persoana I plural de cine stie ce intenţii ipocrite. 
Mulţi scriu așa din obisnuinta, din rutină, din respect 
pentru o anume tradiţie. În aceste cazuri, nici un repros! 
Sau, oricum, faptul e explicabil si scuzabil. 

. Dar noi, românii, mai avem cel putin două tipuri de 
nol... etico-sociali, care merită (o susţin cu tărie) în- 
treaga noastră consideraţie. 

Vă amintiţi (cei care nu sinteti foarte tineri) de 
primii ani ai socialismului? Cit eram de înflăcăraţi și 
cît eram de grăbiţi să zdrobim „orînduiala cea crudă si 
nedreaptă“?! Cit de mult năzuiam spre altruism, spre 
colaborare, spre frăţietate! Si cit ne era de urit egoismul 

pe care-l vedeam (cu cîtă dreptate!) ca un spurcat sem- 
nal al rinduielilor burgheze! Atunci, în viltoarea acelui 
mândru avint, s-a născut opoziţia noi/eu. Eul era al bur- 
ghezilor, noi era al nostru, al proletarilor, al țăranilor, 
al intelectualilor, porniţi să fáurim o lume nouă. Aveţi 
ceva împotriva acestui noi? Sint convins că vă e drag 
ca şi mie. Si le e drag și celor mai tineri, chiar dacă-l 
ştiu doar din cărţi sau din filme. 

Si a mai fost un noi, născut tot cam pe atunci sau 
cu ceva mai tirziu, în focul unor lupte $i mai aprige, in 
care inamicul s-a opus violent. A apărut atunci noi/voi, 
dintinctie netă, ce nu suportă comentarii. Păcat că 
această opoziţie nu și-a putut păstra întreaga-i încărcă- 
tură de adevăr. Fiind atît de categorică, opoziția aceasta, 
adevărată pentru mii de cazuri, a fost uneori strimbá. 
Voi au devenit de multe ori şi cei care prin tot ce aveau 
mai bun, prin aspiraţiile lor, erau de-ai noștri. Oricum, 
noi/voi a reprezentat un dramatic fragment de biografie 
pentru respectatul nostru pronume. Si dacă nu ne adre- 
săm doar frontului nostru, reprezentanţi de-ai lui voi se 
mai găsesc pe aiurea. 

Aici, poate că ar trebui să închei. Mai ales că ceea 
ce-mi propun să adaug are atingere cu cel mai frumos 
dintre noi-i descrisi pina aici. Dar si mie, ca și dumnea- 
voastră, mi se pare mai frumos adevărul, adevărul întreg 
și neîmpănat. 

Să rememorăm. În urmă cu 25—30 de ani, eu începu 
să însemne „eu, căruia nu-mi pasă de alții; eu, care sint 
mai presus de alţii“. Eu=semnul egoismului, al unei 
lumi în agonie. Pronumele eu intra impetuos în contrast 
cu pluralul său. Noi începurăm să ne dezicem de hai- 
nele vechi, ne recunosteam prin sinceritate, prin entu- 
ziasm, prin credința într-o lume nouă: lumea dreptății 
sociale si nationale, lumea eliberată de asuprire, lumea 
socialismului. Si această lume se construia, o știam foarte 
bine, doar prin munca şi lupta a milioane de oameni, era 
o lume a celor multi. Deci noi, 

În noi stătea forţa, în noi putinţa de a edifica socie- 
tatea visată. În afara lui noi era neantul, trecutul, întune- 
ricul. Cit era de mindru, de semet, de vinjos acest noi! 
Entuziastii i s-au adresat cu încredere pentru a-l converti 
la veşnică tinereţe. Si, cel puţin partial, au reușit. Dar, 
din nefericire, în societate, în lume, chiar în lumea 

noastră, nu există doar entuziaști, doar sinceri slujitori ai 
adevărului și ai progresului. 

Forţa lui noi a fost adulmecata $i de către aceia care 
în fond îl urau sau îl dispre(uiau, care doar formal se 
aliniau; de către cei ce se aliniază din instinct în frontul 
învingătorilor. Cit le e de drag acestora eu şi numai eul 
Dar cum să strigi „eu“ într-o lume în care noi a devenit 
flamură, simbol? Şi atunci: „noi ne-am gîndit, tovarăşe 
Argeşeanu, ca dumneata să lucrezi pe șantierul Valáu de 
pădure. Ştii, acolo e nevoie de oameni vajnici, bine pre- 

Atiti, si cred că dumneata îndeplinești aceste condiţii. 
ti vom da tot sprijinul. Cu încredere, la treabă!” Și pu- 
nîndu-i amical mina pe umărul sting, directorul îl îm- 
pinge din birou cu o... továráseascá stringere de mînă. 

Unii sinteti gata, poate, să-mi reproşaţi o puternică 
doză de subiectivism. Ce am eu împotriva unui director 
de mare întreprindere care trimite pe un şantier îndepăr- 
tat, dar important, pe inginerul cel mai capabil? Doar 
acolo, pe acel șantier, era într-adevăr nevoie de un om 
capabil. Desigur, vă răspund eu. Dar directorul îl trimite 
acolo pe inginerul Argeseanu nu pentru că e vorba de 
un şantier important, ci pentru că e îndepărtat. În între- 
prindere mai erau cel putin cinci locuri de muncă mai 
importante decit șantierul Valăul de Pădure. Dar aceste 
locuri de muncă (unele de concepţie, altele în conduce- 
rea unor șantiere mai semnificative) erau prea aproape 
de procesul de decizie, unde Argeseanu se prea pricepe. 
Exista riscul ca inginerul A. să fie cunoscut așa cum este 
el de fapt, de către noi toţi. Or, noi îl stim pînă acum 
doar din prezentările directorului. Între noi şi el (ingine- 
rul) se află directorul, care nouă ne vorbeşte despre el, 
lui îi vorbește în numele nostru. „Noi ne-am gîndit“ în- 
seamnă de fapt „eu am hotárit". (Această ultimă propo- 
zilie nu putea fi rostită într-o uzină, proprietatea noastră 
a tuturor, dar putea fi şi, din păcate, a fost adesea, 
gindita.) 

Voi incheia cu evocarea altor citiva frati de-ai lui 
noi, alias eu: ,noi nu putem admite ca un aventurier 
să-și bată joc de planurile noastre. Să se ducă in alta 
parte dacă vrea să-şi pună în aplicare ideile originale"; 
„pe noi nu ne impresionează el cu dulcegării mic-bur- 
gheze. Aici se cere producţie, disciplină si responsabili- 
tate. Dacă vrea sentimentalism, să se ducă în altă parte"; 

„noi n-avem timp de discuţii. La noi se muncește, nu 
se discută. Spuneli-i, tovarăși, vorbăreţului că n-are de- 
cît o singură alternativă: ori să muncească cinstit așa 
cum faceţi si dumneavoastră, ori să-și ia catrafusele"; 
„ce crezi, dumneata, cá noi putem face excepții de dra- 
gul cuiva? Aici e disciplină, tovarásel Cui nu-i place 
programul nostru, n-are decit să plece in altă parte”. 

Si am plecat în altă parte... Dar nu așa cum a cre- 
zut noi, alias eu. Am plecat pentru a mă întoarce cu 
adevărații noi si pentru a-i demonstra ,,preaputernicului” 
director că noi nu putem fi inselati la infinit. Noi vedem 
mai departe decît isi închipuie, în trufia-i fără hotare, 
eul deghizat. 


DUMNEATA 


Neîndoielnic limbajul are o mare importanţă în re- 
latiile dintre oameni. Nu este deci important numai ceea 
ce comunici, ci și cum realizezi această legătură socială. 
Dealtfel, modul de comunicare nu e doar o chestiune de 
formă, ci şi un fapt de limbă cu profunde implicaţii de 
conţinut. Oare ne este indiferent dacă cineva ni se adre- 
sează rugátor sau poruncitor cu banala propoziţie 
„Adu-mi o cană de apă“? 

Reflecţiile acestea mi s-au degajat de curînd, după 
o îndelungată meditaţie asupra uzului actual al pronume- 
lui de politeţe, uz care neîndoielnic este în primul rînd 
o problemă de conținut, nu numai în interiorul limbaju- 
lui însuși, ci și pe planul mai înalt al relaţiilor sociale. 

Pină mai ieri, cînd marea majoritate dintre noi 
trăiam în mediul rural, lucrurile erau mai mult decit 
limpezi. În comunitatea sătească toţi membrii, mai virst- 
nici sau mai tineri, se cunoşteau între ei. Şi erau de 
același rang. (Las la o parte pe mosierul sclifosit sau 
odraselele sale mai mult sau mai putin „învățate“ care 
formau un grup, foarte restrins de altfel, in comunitatea 
sătească.) Uzul pronumelui de politeţe nu ridica nici o 
dificultate. Din mosi-strámosi se stia că dumneata tre- 
buie să-i zici omului mai în vîrstă ca line cu cel putin 
9—10 ani. Tuturor celorlalţi nu le datorai decît tu. Si 
această regulă era valabilă inclusiv în interiorul familiei: 
deci nu „tu, mamá", ci „mamă, dumneata“. 


g* 

Ei, dar lumea se schimbă! În sat apare un învăţător, 
un notar. Poţi să-i zici si acestuia tu pentru că e mai tînăr 
sau de aceeași virstă cu tine? Comunitatea a înregistrat 
discontinuitatea. Și iată-l pe învăţător dumneata, chiar 
dacă e tînăr. Dumneata devine și fiul lui badea Gheorghe 
după 10—12 ani de școală la Cluj, la București sau la 
Viena: 


„Cum m-am făcut apoi cuminte 

Cu vremea ce înainta, 

Și m-am trezit pe nesimţite 

Că-mi zice satul: „Dumneata ...“ 
(Octavian Goga) 


Ce se întîmplă la oraş? La început, urbea nu e decit 
un sat mai mare. Obiceiurile de la ţară vin deci și la 
oraș. Dar apoi lucrurile se complică. Diferenţa dintre 
oraș Si sat nu e numai cantitativă, ci si de calitate. 

Apare neașteptatul şi nedoritul dumneavoastră, ca 
pronume de singular. Pînă aici, lucrurile fuseseră sim- 
ple: a) dumneata, provenit din domnia ta, se adresa unei 
singure persoane; b) dumneavoastră, care la origine e 
format din domnia voastră, se referă, evident, la mai 
multe persoane. Numai cá nu toţi dumneata sînt egali. 
Lui mos Dănilă îi zicem dumneata pentru că e mai bă- 
trin. Dar directorului de bancă i-au zis funcţionarii dum- 
neata pentru că era.... director. Cum putea fi deci 
mulțumit directorul? Ca să se deosebească de mos Da- 
nilă, el a început a fi dumneavoastră. 

Și așa, iată-ne în fata a două pronume de politeţe. 
La început au avut valoare aproximativ egală sau în 
orice caz valori apropriate. Cu timpul însă dumneavoas- 
tră l-a împins spre periferie pe dumneata, care se mai 
bucură de respect doar în mediul rural. 

„Totuși, îmi va reproșa cineva, noi îl auzim foarte 
frecvent: tovarășe, dumneata ţi-ai cam uitat îndatoririle; 
dumneata să nu-mi rástálmácesti indicaţiile; fii dumneata 
bun şi adu-mi un pachet de țigări; cine ești dumneata? 
Ce mă tragi dumneata pe mine la răspundere? Ai uitat 
cine sint? Ştii dumneata cine sînt eu?" Asta ar vrea să 
însemne că pronumele de politeţe dumneata nu a dispă- 
rut nici din mediul urban. Ei, aici-i aici! N-a dispărut 
dumneata. Dar, după opinia mea, a dispărut politetea din 

el. Asa că dumneata nu e decit un biet tu (uneori şi mai 
rău, mascind sim{aminte ce cu lu nu pot fi exprimate: 
tu ar fi prea prietenesc, prea familiar). 

Dacă nu má credeţi, haideţi să facem un joc sau un 
exercițiu asemănător celor din manualele de limbi stră- 
ine. Deci: „Înlocuiţi pronumele de politețe dumneavoas- 
tră cu dumneata: schimbind în mod corespunzător desi- 
nenta verbală: Tovaráse director, dumneavoastră ne 
sînteţi ca un părinte. Noi, cei din secţia turnătorie, v-am 
admirat întotdeauna calităţile de organizator; Sigur, eu 
sînt simplu soldat, dumneavoastră sinteti general.... 
Clasa noastrá vá invitá pe dumneavoastrá, tovaráse pro- 
fesor, Să. 

Asta ar fi partea practicá a argumentatiei. Dar sá 
vedem ce zice teoria. Ultima editie a Gramaticii Acade- 
miei ne spune despre dumneata douá lucruri: 1) cá se 
încadrează într-un trio tu — dumneata — dumneavoastră, 
politetea mergind crescendo; 2) cá dumneata se foloseste 
„în vorbirea cu persoanele cărora li se cuvine respect, 
sau pe care vorbitorul vrea să le tina la distanţă”. 

Să luăm pe rînd aceste caracterizări. Dumneata ar 
fi în primul rînd un pronume de politețe redusă: se află 
între tu și dumneavoastră. Să fiu iertat. Politetea ori 
există, ori nu. Acordăm cuiva o jumătate de politeţe? 
Simplu fapt că nu vrem să-i acordăm întreaga politeţe 
(care se exprimă în mediul urban prin dumneavoastră) 
este un act de impoliteţe. Oamenii sensibili vor observa 
imediat că dumneata e mai rău decit tu, care are cel pu- 
{in calitatea de a exprima sinceritate (sau prietenie, sau 
camaraderie). 

A doua observaţie. Chiar Gramatica recunoaște că 
dumneata „ţine la distanţă”. Spuneti-mi, dumneavoastră, 
este aceasta politeţe? 

Consideratiile mele nu se pot încheia fără citeva 
precizări: 

1. Dumneata mai e pronume de politeţe doar în me- 
diul sătesc, unde se păstrează, parţial, structuri etico- 
sociale vechi. 

2. În mediul urban, politetea se exprimă cu ajuto- 
rul lui dumneavoastră, fostă formă de plural. In această 
ambiantá, dumneata „vrea numai“ să fie pronume de 
hea dar sfirseste adeseori prin a fi mai nepoliticos 

ecit tu. 

3. Între două persoane care-și zic unul dumnea- 
voastră, iar celălalt dumneata politetea nu e reciprocă. 

4, Din punct de vedere lingvistic, ar fi preferabil 
să se revină la dumneata, celălalt să exprime doar plu- 
ralul. Dar sînt puţine şanse ca acest fapt să devină 
realitate. 

5. Ideea unei politeti graduale (diferențiate) nu 
poate fi, după opinia mea, acceptată. 


PATRIOTIC 


Poate că ar trebui să-mi încep însemnările cu invo- 
carea usturătoarei satire eminesciene din Scrisoarea III 
la adresa ,panglicarilor în ale ţării, care joacă ca pe 
funii“, pentru a ne da de la început seama cîtă deosebire 
este între frazele goale de altădată si gravul conţinut 
pe care-l dám noi astăzi cuvintelor patrie, patriot, pat- 
riotic. Dar dezbaterea aceasta se vrea în primul rînd 
critică $i de aceea laudele (indreptatite pe deplin) la 
adresa limbajului actual abia dacă le amintim în treacăt. 

Așadar, patriotic. Cuvint încărcat de grele și grave 
sensuri. Evocator de istorie și de destine. Acţiuni pa- 
triotice, fapte patriotice, forte patriotice, gărzi patriotice, 
muncă patriotică, mindrie patriotică, simțămînt patrio- 
tic, scriere patriotică, operă patriotică, poezie patriotică. 
Iertati-mi înșiruirea. E lungă, dar departe de a fi com- 
pletă. Într-o ţară ca a noastră, în care stápinii sîntem 
noi tofi, patriotismul nu poate fi decît un mod de a 
exista, un sentiment de masă. Sîntem patrioţi prin tot 
ce facem spre progresul comunităţii. Nimic din 
ceea ce creăm pozitiv nu se înstrăinează, nimic nu privi- 
legiază un grup, o clasă, în defavoarea celorlalte. Pen- 
tru că sîntem egali, sîntem cu toţii proprietari şi cu toţii 
muncitori. Așadar au dreptate aceia care susțin că sim- 
pla depășire a normei de producţie, inițiativa cea mai 
modestă îndreptată spre îmbunătăţirea activităţii din ori- 
care domeniu de activitate capătă atributul de faptă 
patriotică. 

Și totusi... Limbajul nu este atît de docil pe cit 
ne inchipuim unii dintre noi. Cu cuvintele nu putem 
face orice fara a risca demonetizarea lor. Avem la inde- 
mină zeci de exemple. De ce l-am abandonat aproape 

total pe ,,lipsuri"? De ce zicem „deficienţe“, „neajunsuri“ 
acolo unde în urmă cu 10—15 ani ziceam invariabil ,,lip- 
suri“? Pentru că acesta din urmă s-a demonetizat, a 
devenit un clişeu. 

Patriotic... Dicţionarul limbii române moderne 
glásuieste: „... adj. Pătruns de patriotism, plin de dra- 
goste si de devotament faţă de patrie și de popor”. Iar 
la articolul patriotism se spune: „Dragoste $i devotament 
faţă de patrie si de popor; faptul de a fi gata de luptă 
şi de jertfă pentru interesele patriei". 

Aşadar, patriotic și patriotism nu sînt cuvinte tocmai 
obişnuite, adică sensul lor nu se pretează oricărui stil 
şi oricărui context. Conţinutul acestor cuvinte este pu- 
ternic deplasat spre superlativ, spre excepțional, spre 
non-familiar. Revenind la observaţia anterioară, voi 
remarca trăsătura patriotică de ultimă instanță a oricărei 
inițiative utile producţiei de bunuri materiale sau spiri- 
tuale. Dar fără îndoială că acest lucru nu se dezvăluie 
decît printr-o analiză care trece din treaptă în treaptă, 
din verigă în verigă. Or, la nivelul vorbirii cotidiene, 
analiza amănunţită, nuanţată, complexă, de cele mai 
multe ori lipseşte. Și de aceea, în ciuda faptului că în 
ultimă instanţă toţi cei care muncim cinstit sintem pa- 
trioti, colectivitatea nu dă acest calificativ decit unora 
dintre noi, adică acelora care fac ceva deosebit in folo- 
sul patriei, acelora care se jertfesc pentru libertatea Și 
independenţa ei. Repet, nu ni se neagă această calitate, 
dar nici nu ni se acordă în mod cotidian. Lucru foarte 
firesc, în deplină concordanţă cu definițiile dicționarului. 

Atunci de ce ne permitem totuși să-l folosim atit de 
frecvent şi de indiscriminat pe patriotic? Răspunsul la 
această întrebare nu este tocmai uşor de dat. Cauzele 
sînt multiple și departe de a putea fi găsite doar în lim- 
bajul nostru însuși. Trebuie, ca şi în alte cazuri, să depă- 
sim limitele stricte ale dictionarelor, gramaticilor, ba 
chiar ale tratatelor de stilistică. Vom trece în istorie, 
în sociologie, în psihologie. 

1. O primă cauză am dezvăluit-o deja. Odată cu 
trecerea puterii politice și a mijloacelor de producție 
în mîinile poporului, orice acţiune îndreptată spre pro- 
gresul unui domeniu de activitate capătă în ultimă in- 
stanjd o caracteristică patriotică. Reporterii, scriitorii, 
oratorii nu au pierdut prilejul de a semnala acest lucru, 

pentru a face și pe această cale o deosebire netă între 
orinduirea noastră de astăzi și rinduielile trecute. Dar 
odată menţionat faptul, descoperit, dezvăluit, el a deve- 
nit, după părerea mea un bun prea... comun și prea 
repetat. 

2. Cunoscind marea încărcătură afectivă a cuvin- 
telor pairie, patriotism, patriotic, mulţi le-au folosit si le 
repetă pentru a-și potenta scrierile sau discursurile care 
prin ele insele nu sint tocmai strálucite $i nu spun mare 
lucru. 

3. O tendinţă spre stilul solemn, prezentă, din nefe- 
ricire, de multe ori și la radio, televiziune, în ședințe, 
în ziare, aduce în circulaţie cu o ușurință nebánuitá cu- 
vinte mari și răsunătoare, Uităm prea ușor că prin re- 
petare, și mai ales dacă-l folosim acolo unde nu trebuie, 
stilul solemn devine fanfaronad, adesea ridicol sau gro- 
tesc. Și, spre surprinderea noastră, aceeași soartă le 
este hărăzită și cuvintelor din care ne-am construit sti- 
lul voit grav. 

Sint convins că n-am ajuns la capătul analizei cau- 
zelor care au putut duce la o oarecare demonetizare a 
cuvîntului patriotic. Dar sper că nu mă depărtez prea 
mult de gîndirea dumneavoastră afirmînd cu tărie dreptul 
acestui cuvînt la o existență demnă. Oare nu este ca- 
zul să ne gîndim mai îndelung înainte de a zice (de cite 
ori pe zi?) „munci patriotice“, „inițiative patriotice“, 
„forţe patriotice“, „dăruire patriotică“, „elan patriotic“, 
„acțiuni patriotice“? 

Unii îmi vor cere echivalente. Există in limba noas- 
tră asemenea substitute. Depinde numai de noi să le 


găsim și să le așezăm la locul potrivit, în momentul 
potrivit. 


TINERET BOVIN 


lată o asociaţie de cuvinte care nu-mi place deloc. 
O spun limpede de la început, chiar cu riscul ca întreaga 
argumentare ulterioară să-mi fie taxată drept subiec- 
tivă, Dar ce opinie nu e subiectivă, mai ales în materie 
de limbá!? 

Inainte de toate aS incerca sá refac istoria neferi- 
citei expresii. Îmbinarea însăși este destul de nouă: are 

abia douá—trei decenii. Cuvintele componente sînt mai 
vechi. Tînăr este un cuvint păstrat din latina. 

În limba străbunilor noștri, tener (masculin) — 
tenera (feminin) — tenerum (neutru) era adjectiv si în- 
semna „moale, gingas, plapind, fraged". Se putea folosi 
şi pe lîngă substantivul anni și atunci însemna „ani 
tineri“. În româna contemporană, tindr este în egală 
măsură substantiv şi adjectiv. Cu sensul lui principal, 
tînăr înseamnă (citez după Dicţionarul explicativ al 
limbii române) „persoană, prin generalizare ființă care 
este, ca vîrstă, între copilărie si maturitate, care nu este 
încă matură”, 

După cum ușor se poate observa, tener a evoluat 
substantial, sub raportul intelesului, spre a ajunge la 
tînăr. Si din punct de vedere gramatical, ca și din punct 
de vedere fonetic, remarcăm transformări sensibile, Dar 
nu gramatica sau fonetica interesează aici, ci semantica. 

Din substantivul tînăr s-a născut apoi tineret (nu- 
me colectiv de tipul brddet, cuconet), care a însemnat 
multă vreme „mulțime de tineri, totalitatea tinerilor; 
tinerime". Acum dicționarele dau și sensul de ,,totalita- 
tea animalelor dintr-o gospodărie“. În acest punct tineret 
s-a întîlnit cu bovin, ovin, porcin, substantive (si adjec- 
tive) neologice intrate în română din franceză, unde ele 
nu fuseseră însă asociate numelui colectiv jeunesse 
(= tinereţe, tineret“). 

Motivul acestei asocieri în limba română? Greu de 
definit. Unul din marii nostri lingvisti de aztăzi a încer- 
cat o explicație și o apărare a acestei sintagme în urmă 
cu aproape cincisprezece ani. Citez: „Mai curios e că se 
protestează contra expresiilor tineretul bovin, tinere- 
tul porcin, care ar fi jignitoare pentru oamenii tineri. 
Dar tineret e format de la tînăr si înseamnă «totalitatea 
tinerilor», iar tînăr se zice nu numai despre oameni, ci 
și despre orice animal si despre plante si chiar despre 
formaţiile geologice, Dacă boii pot fi tineri, de ce n-ar 
putea forma tinerelul bovin? Ce e drept, aplicat la ani- 
male, cuvintul tineret e întrebuințat de curînd, numai de 
cînd se practică creșterea vitelor în mod ştiinţific, deci 
cu acest înțeles este si el neologism şi aceasta justi- 
fică faptul că-l discut aici. lar dacă într-adevăr socotim 
necesar să dilerențiem tot ce priveşte omul, atunci ani- 
malele n-ar mai trebui să aibă nici cap, nici picioare, 


Scanned with OKEN Scanner 


138 


nici coaste, nici să nu se ostenească, să nu moară, pen- 
tru că în felul acesta ar răni sensibilitatea unor vorbitori 
prea delicati. Dar atunci am ajunge să avem multe mi- 
lioane de cuvinte pe care nimeni n-ar fi în stare să le 
înveţe“. 

Sigur că din punct de vedere strict lingvistic solidi- 
tatea opiniilor exprimate mai sus nu poate fi nici o 
clipă pusă la îndoială. Deși, în focul argumentării, au 
fost introduse în discuţie multe fapte extralingvistice: 
„creşterea vitelor in mod științific“, sensibilitatea unor 
vorbitori prea delicati" etc. 

Opoziția mea fata de expresia în discuţie se bazează 
atît pe argumente lingvistice, cît și pe factori extraling- 
vistici, aceștia din urmă prevalind chiar. Mai intii as 
observa că asocierea tineret+-bovin, porcin, ovin etc. 
lipseşte din celelalte limbi romanice. Modelul nu apar- 
tine aşadar familiei noastre și imprumutarea lui nu este 
în consens cu dezvoltarea convergentă a limbilor roma- 
nice în ultimele două veacuri. Sigur, împotriva acestei 
observații se pot ridica imediat obiecţii de principiu: 
limba română, deși s-a îmbogăţit în ultimele două sute 
de ani în primul rînd pe seama împrumuturilor din lim- 
bile romanice si din latina literară, nu şi-a întrerupt 
contactul cu limbile vecine sau nevecine din alte familii. 
Principal, nu putem respinge un împrumut numai pentru 
că ne vine dintr-o familie de limbi diferită de a noastră. 
Și totuși, cînd ceva e în litigiu la noi, ni se pare mai 
mult decît firesc să examinăm situaţia existentă în cele- 
lalte limbi romanice. 

Argumentul principal însă abia acum urmează. 
Protestul vorbitorilor poate să nu fie luat în seamă? Dar 
limba a cui este? A bovinelor, a porcinelor, a ovinelor 
sau a oamenilor, a vorbitorilor? Este adevărat că picioa- 
rele sînt si ale animalelor, ca si ale oamenilor, ale mese- 
lor, ale scaunelor, ale muntelui. Tineretul însă este exclu- 
siv uman. Aici intervine o importantă observaţie lingvis- 
ticá: colectivul tineret s-a născut prin derivare din sub- 
stantivul tînăr si nu din adjectiv, asa cum brădet s-a 
născut din substantivul brad, cuconet din substantivul 
cucoand. Or, tinăr ca substantiv se referă exclusiv la 
oameni. Cind spunem „Străbătind pădurea, m-am intil- 
nit cu un tînăr“, toată lumea înţelege cá e vorba de un 
om între copilărie si maturitate si nu de vreun lup tinár, 

iepure tînăr si aşa mai departe, cu toate că pădurea este 
mediul în care-şi duc viața mai toate animalele sălbatice. 
Aşadar tindr ca substantiv nu se poate referi la urşi. 
cîini, lupi şi deci nici la boi, porci şi... berbeci. 

Dar încă n-am spus totul. ,Delicatefea" și „sensi- 
bilitatea” oamenilor cu privire la propria lor condiție 
nu poate fi ridiculizată. Este un drept al nostru, al oame- 
nilor, numai al nostru, de a ne apăra propria individua- 
litate, propriile drepturi împotriva tuturor acelor care 
vor „să ne confunde" cu alte vietáti ale pămîntului. De 
ce pare cuiva anormală această aspirație, chiar cînd mij- 
loacele folosite sînt de natură lingvistică? Dacă tineretul 
se simte ofensat la auzul expresiei tineret bovin, ce 
trebuie să facem noi, ceilalţi vorbitori? Să luăm în seamă 
aceste simtáminte renuntind la expresie sau să ignorám 
sensibilitatea tineretului, apárind expresia cu orice pret 
şi încercînd s-o impunem tuturor vorbitorilor prin forța 
dictionarelor academice? Eu cred că trebuie să ne gin- 
dim la sentimentele vorbitorilor (la sensibilitatea și de- 
licatetea lor, dacă vreţi) și nu la soarta unei expresii, 
indiferent după ce limbă ar fi fost ea copiată. Omul a 
creat limba, el o schimbă, după propriile-i condiţii de 
viaţă socială, de viaţă psihică. Nimeni nu are dreptul 
să intervină aici. Mai ales că limbajul are atitea impli- 
catii sociale, poate exercita atita influență asupra rapor- 
turilor dintre oameni, ca și dintre aceștia si mediul 
ambiant, 

Tineret bovin poate fi o expresie comodă pentru 
contabilii cooperativelor agricole de producție, dar dacă 
ea nu place milioanelor de tineri (şi nu-mi place nici 
mie, care nu mai sînt atit de tînăr), nu mai avem dreptul 
moral de a o apăra. Etica ne obligă s-o abandonăm. 
Etica limbajului... 

prizonieri 66 
problemă 108 
procentaj 45 
prunc 79—81 
pruncă 81 
pruncesc 81- 

prunci 81 
pruncie 81 
pruncucidere 81 
pruncucigas 81 
prunculeț 81 
prunculifa 81 
pruncusor 81 
pruncut 81 
pruncutd 81 
puf 73 
pufoaica 73 
punct 110 
punte 40 
puslama 34 
rade 90 
raportează 118 
rasa 90 
rassa 90 
ramine 25 
răspunde 73 
răspunzabil 73 
rău 39 
rece 49, 115—116 
referi 117—118 
referitor 117 
regiunei 91 
regiunii 91 
remuneratie 66—67, 
70—71 
renumeratie 66—67 
responsabil 73 
revendica 72 
revindeca 72 
riie 41 
rost 42 
rostire 42 
rostuire 42 
rugăciune 35 
s 57—58 
sai 81 
saluta 36—37 
salutare 36—37 
sare 36, 51 

salelit 51 
saturație 34 
saturation 34 
Saturatiune 34 
savarine 60 
sărbătoare 18 
sărbători 18 
sărbătorire 18 
săruta 36—37 
sărutare 36—37 
satmdrean 62 
scaun 50 
scară 51 

scrie 118 
scund 114 
scurt 114 
secere 89 
secerei 89 
secerii 89 
semn 49 

shot 14 

simţ 81 
simțind 82 
sirfatá 43 

sint 52—57 
sîntem 52—54 
sinteti 52—54 
simpli 93 
simplii 93 
snack-bar 14 
soare 36 

spul 82 

spune 118 
stomac 69 
stomacologie 69 


stomatologie 68—69 


sirimb 51 

su 56 

sudoare 82 
sunt 51— 57 
suntem 52—54 
sunteţi 52—54 
superior 16 


supra 43 
suprafață 42—43 
supraveghere 45 
suprem 17 
surlas 43 
surfasá 43 
surfata 43 
surprinde 45 
suspect 12 

saza 81 

și 57, 58, 96—97 
șocolată 19—20 
sofer 43 

ști 69 

stiutor 69 
superca 19 

sut 14 

tablou 49 

taie 81, 99 

tal'ă 99 

tal'e 99 

tare 100—101 
tari 100—101 
tăciune 35 

tai 100 

teama 73 
tehnică 89 
tehnicei 89 
tehnicii 89 
temei 106 
temerar 73 
tineret 137—139 
tinăr 35, 137, 139 
trebue 85 

trebui 84—86 
trebuiasca 85 
trebuie 84—86 
trebuieste 84—86 
trimit 82 

tov 124 

tovarăş 122—124 
tovarăşi 124 
tovule 124 

tovul 124 
tu 131—133 
tară 47 
jarină 124 
teară 47 
tera 47 

teri 48 

{i 97 

tiu 81 

uda 105 
udind 105 
ulterior 17 
ultim 17 
unic 17 
urare 124 
uráciune 124 
urmá 49 
usturoi 82 
varzá 82 
và 97 

vád 82 

văz 81—82 
vechiu 90 
veghea 1U5 
veghind 105 

veleran 37 
veşnic 17 
viață 45, 48 
viclorie 50 
vindeca 72 
vineri 61 
vis 42 
vinzind 82 
voi 129 

voe 54 

voie 54 
volei 14 
volley 14 
volley-ball 14 
vorbeste 118 
vorbitor 21 
vostri 93 
vostrii 93 
vulpe 49, 89 
vulpei 89 
vulpiei 89 
vulpii 89 
vulpil'ei 89 
zare 49 
zăpadă 80 

CUPRINS 


Cuvint înainte 5 
Introducere. Cultivarea limbii nationale 7 


I. CUVINTE DE AZI 
Ordinar, p. 10; Complect, p. 11; Eternul feminin..., 
p. 12; Hobby, p. 13; Paronime, p. 15; Despre pleo- 
nasm, p. 16; Petrolier, petrolifer, p. 17; Sárbátori Si 
aniversări, p. 18; Ciocolată sau socolatá?, p. 19; 
A insinua, p. 20; Antevorbitor, p. 20; Caracter, p. 21; 
„Cestiuni“ ... familiare, p. 22; Permament, p. 24. 


II. ȘI TOTUȘI ETIMOLOGIA ESTE INTERESANTĂ 


b 


nr 


Prima si a doua latină: Patrimoniul păstrat, p. 26; 
Împrumuturi franceze și latine literare, p. 31; 
„Cuvinte-perechi“, p. 35. 


. Sensuri schimbate: Evoluţii „normale“, p. 38; Evo- 


luţii ,stranii', p. 39; Calcuri lingvistice, p. 42. 


. Cuvinte „bogate“ si cuvinte „sărace“: Sensuri 


multiple, p. 45; Cuvinte „concrete“ si cuvinte 
„abstracte“, p. 50. 


. Ortografie și etimologie: Sunt, p. 51; leşire, dar 


eu! p. 54; Îs, p. 55. 


. Etimologie si onomastică: Cum te numesti? p. 97; 


Dacă numele de locuri sînt interesante? p. 61; 
Nume si prenume identice, p. 64. 


. Etimologie populară: Cuvinte buclucase, p. 66; 


Inventivitate continuă, p. 70. 

III. CUVINTE DIALECTALE — CUVINTE ROMÂNEŞTI 


IV. MORFOLOGIE SI ORTOGRAFIE 

Ce ne trebuie şi ce nu, p. 84; Adrese oficiale, p. 86; 
Acelaşi, p. 87; „Genitivul, bată-l vina!” p. 88; Iner- 

tie... ortograficá, p. 90; Aceea și aceia, p. 91; s 

Codrii... albaștri, p. 92; Nu fii nepoliticos, p. 93; Ó 

Noi însăși, p. 95; Clasa intii, p. 97; Atare, p. 99; 

A inota, p. 101; A îndesa si a indesi, p. 104; 
Creind, p. 105. l 


V. „SINTAXA ISI CERE DREPTURILE EI" 
Clisee lingvistice, p. 109. 


VI. ETICĂ ŞI LIMBAJ 
Tovarăș, p. 122; Element, p. 125; Noi, p. 127; 
Dumneata, p. 131; Patriotic, p. 134; Tineret bovin, 
p. 136, 
Bibliografie, p. 140. 
Indice de cuvinte, p. 143. 

IPP DP DIR Pa PAZ PPP PREPARA CR O IPEE 
În seria 
STUDII DE LIMBĂ 
SI STIL 


au mai apărut e) 


Scanned with OKEN Scanner 


Alexandra Indries: 

COROLA CE MINUNI 

A LUMII 

Olimpia Berca: 

POETICI ROMANESTI 

Marin Buca, Ivan Evseev 
PROBLEME DE SEMASIOLOGIE 
G. |. Tohaneanu, T. Bulza 

O SEAMA DE CUVINTE 
ROMANESTI 

V. Botis, M. Vulisici Alexandrescu, 
I. Comănescu 

SINTAXA PROPOZIȚIEI 

R. Sirbu 

ANTONIMIA LEXICALĂ 

IN LIMBA ROMANĂ 


Lei 10,50 


